দৈনিক পূর্বকোণ | বাংলাদেশে আধুনিক সংবাদপত্রের পথিকৃৎ উত্তর জেলা আওয়ামী লীগের সাত উপজেলার ছয়টির মেয়াদ নেই | দৈনিক পূর্বকোণ\nচট্টগ্রাম উত্তর জেলা আওয়ামী লীগের সাত উপজেলা কমিটির মধ্যে ছয়টির মেয়াদ শেষ হয়েছে অনেক আগে। শুধুমাত্র ফটিকছড়ি উপজেলা আওয়ামী লীগের কমিটির মেয়াদ এখনো আছে। আগামী শনিবার থেকে উপজেলা পর্যায়ের সম্মেলন শুরু হচ্ছে। প্রথম সম্মেলন করবে রাঙ্গুনিয়া উপজেলা আওয়ামী লীগ। সম্মেলন সুষ্ঠু ও সুশৃঙ্খল করার কৌশল নির্ধারণে আজ শুক্রবার জেলা নির্বাহি কমিটি বৈঠক। সংশ্লিষ্টদের সাথে কথা বলে জানা গেছে, রাঙ্গুনিয়া উপজেলা আওয়ামী লীগের সম্মেলন সাত বছর পর ২৭ জুলাই অনুষ্ঠিত হবে। গত জাতীয় সংসদ নির্বাচনের আগেই রাঙ্গুনিয়া উপজেলা আওয়ামী লীগ সমস্ত ওয়ার্ড এবং ইউনিয়ন সম্মেলন সম্পন্ন করে। রাউজান উপজেলায় সব ইউনিয়নের সম্মেলনের তারিখ নির্ধারণ হয়েছে। রাউজানে সভাপতি বেবী চৌধুরীর মৃত্যুর পর ভারপ্রাপ্ত সভাপতি কামাল উদ্দিন আহমদও মৃত্যুবরণ করেন। আনোয়ারুল ইসলামকে নিয়ে সংগঠনটি কাজ চালিয়ে যাচ্ছেন। সাধারণ সম্পাদকও এলাকায় থাকেন না। সেপ্টেম্বরের প্রথম সপ্তাহে রাউজান উপজেলা আওয়ামী লীগের সম্মেলন হওয়ার সম্ভাবনা রয়েছে। হাটহাজারী আওয়ামী লীগে চরম বিরোধ রয়েছে। সভাপতি অধ্যক্ষ ইসমাইলের মৃত্যুর পর হাটহাজারী উপজেলা আওয়ামী লীগ অনেকটা হ য ব র ল অবস্থা। অনেকটা সাধারণ সম্পাদক নির্ভর এই সংগঠনটি চলছিল। এই উপজেলাটি জেলা আওয়ামী লীগের সাধারণ সম্পাদকে নিজের এলাকা। তবে ইতিমধ্যে তিনি নির্দেশ দিয়েছেন সেপ্টেম্বরের মধ্যে সমস্ত ইউনিয়নের সম্মেলন সম্পন্ন করার। মিরসরাইয়ে সাংগঠনিক অবস্থা কিছুটা ভাল বলা যায়। সেখানে বাংলাদেশ আওয়ামী লীগের প্রেসিডিয়াম সদস্য\nইঞ্জিনিয়ার মোশাররফ হোসেন এমপি এবং জেলা আওয়ামী লীগ নেতা ও সাবেক উপজেলা চেয়ারম্যান গিয়াস উদ্দিনের মধ্যে বিরোধ আছে। তবে এখানে আওয়ামী লীগের কমিটি অনেকটা ইঞ্জিনিয়ার মোশাররফ হোসেনের অনুসারী। সন্দ্বীপে উপজেলা আওয়ামী লীগ অনেকটা এমপি নির্ভর। এই উপজেলা কমিটিও মেয়াদোত্তীর্ণ। সীতাকু-ে উপজেলা আওয়ামী লীগের সভাপতি কাশেম মাস্টারের মৃত্যুর পর আর কোন সম্মেলন হয়নি। আবদুল্লাহ আল বাকের ভুঁইয়া সাধারণ সম্পাদক। ভারপ্রাপ্ত সভাপতির দায়িত্ব পালন করেন প্রথম সহসভাপতি মো. ইসহাক। অতীতে বিরোধ থাকলেও গত জাতীয় সংসদ নির্বাচনে স্থানীয় এমপি এবং উপজেলা চেয়ারম্যানের মধ্যে ঐক্য গড়ে উঠে। তবে বাকের ভুঁইয়ার নেতৃত্বে আওয়ামী লীগের আরেকটি বলয় তৈরি হয়েছে। জেলা নিয়ন্ত্রণ ছাড়া সীতাকু-ে সম্মেলেনের পরিবেশ নেই বলে একাধিক নেতা কর্মীর সাথে আলাপকালে জানা গেছে।\nফটিকছড়িতে নির্বাচিত কমিটি মুজিবুল হক এবং নাজিম উদ্দিন মুহুরির নেতৃত্ব রয়েছে। অপরদিকে আওয়ামী পরিবার নিয়ে আরেকটি গ্রুপ সক্রিয় আছে। তবে এখানে উপজেলা আওয়ামী লীগের সম্মেলন হবে না।\nদলীয় নেতাদের সাথে আলাপকালে তারা জানান, আজ উত্তর জেলা আওয়ামী লীগের কার্যনির্বাহি কমিটির সভায় তৃণমূলের যেসব ইউনিট এবং ওয়ার্ডের সম্মেলন বাকি রয়েছে তা দ্রুত সম্পন্ন করার জন্য নির্দেশনা আসতে পারে। মূলতঃ এটা জেলা সম্মেলনের প্রস্তুতির অংশ হিসেবেই তৃণমূলকে গোছানো হচ্ছে।\nজানতে চাইলে জেলা আওয়ামী লীগের সাধারণ সম্পাদক এম এ সালাম পূর্বকোণকে বলেন, শনিবার রাঙ্গুনিয়া উপজেলা আওয়ামী লীগের সম্মেলন। আজ শুক্রবার জেলা কমিটির যে সভা ডাকা হয়েছে তাতেও সম্মেলনের বিষয়টি গুরুত্বসহকারে আলোচনা হবে। তাছাড়া শোকের মাসের কর্মসূচির বিষয়েও সিদ্ধান্ত নেয়া হবে। উপজেলা পর্যায়ে বিরোধ প্রসঙ্গে তিনি বলেন, সম্মেলন করতে গেলে ছোটখাটো বিরোধ থাকে। এটা স্বাভাবিক। এটা মূলত রাজনৈতিক প্রতিযোগিতা। এটা কোন সমস্য নয়। যেখানে সমস্যা হবে জেলার পক্ষ থেকে সেখানে হস্তক্ষেপ করে সমাধান করা হবে। তবে শোকের মাস আগস্টে কোন সম্মেলন হবে না। মূলত সেপ্টেম্বরেই সম্মেলন হবে। এরপর দলীয় নির্দেশনা অনুযায়ী জেলা আওয়ামী লীগের সম্মেলন হবে।\nজানতে চাইলে জেলা আওয়ামী লীগের শিক্ষা ও মানবসম্পদ বিষয়ক সম্পাদক বেদারুল আলম চৌধুরী বেদার পূর্বকোণকে বলেন, উত্তর জেলা আওয়ামী লীগ ঐক্যবদ্ধ আছে। মূলত আওয়ামী লীগের প্রেসিডিয়াম সদস্য ইঞ্জিনিয়ার মোশাররফ হোসেন এমপি, প্রচার সম্পাদক ও তথ্যমন্ত্রী ড. হাছান মাহমুদ এমপি, জেলার ভারপ্রাপ্ত সভাপতি এ বি এম ফজলে করিম চৌধুরী এমপি এবং সাধারণ সম্পাদক ও জেলা পরিষদ চেয়ারম্যান এম এ সালামের নেতৃত্বে উত্তর জেলা ঐক্যবদ্ধ আছে। সীতাকু-সহ যেসব উপজেলায় ছোটখাটো সমস্যা আছে তা জেলা আওয়ামী লীগ নিরসনের উদ্যোগ নিচ্ছে। উপজেলায় সাংগঠনিক সফর হবে। কেন্দ্রের নির্দেশনা অনুযায়ী জেলা আওয়ামী লীগের সম্মেলন অনুষ্ঠিত হবে।


জাতীয় জাদুঘরে তথ্যমন্ত্রী\nতথ্যমন্ত্রী ও আওয়ামী লীগের যুগ্ম সাধারণ সম্পাদক ড. হাছান মাহমুদ গণমাধ্যমকর্মীদের করোনাকালের নির্ভীক যোদ্ধা হিসেবে অভিহিত করেছেন। গতকাল রাজধানীর শাহবাগে জাতীয় জাদুঘরের নলিনীকান্ত ভট্টশালী গ্যালারিতে ব্রডকাস্ট জার্নালিস্ট সেন্টার (বিজেসি) আয়োজিত ‘চিত্রকর্ম ও আলোকচিত্রে করোনায় গণমাধ্যমের লড়াই’ শীর্ষক তিনদিনব্যাপী প্রদর্শনী উদ্বোধনকালে তিনি একথা বলেন। বিজেসি’র ট্রাস্টি সভাপতি সৈয়দ ইশতিয়াক রেজার সভাপতিত্বে আলোচনায় বরেণ্য চিত্রশিল্পী শাহাবুদ্দিন আহমেদ ও গুলশান হোসেন অনলাইনে যোগ দেন।\nমন্ত্রী বলেন, করোনার শুরু থেকেই ভয়-ভীতি উপেক্ষা করে অত্যন্ত সাহসিতার সাথে সাংবাদিকরা কাজ করে চলেছেন, সত্যিই তা প্রশংসনীয়। আমি কোনো সাংবাদিককে ভীতি নিয়ে হাতগুটিয়ে বসে থাকতে দেখি নাই। এতে করে আমার অনেক ঘনিষ্ঠ সাংবাদিক মৃত্যুবরণ করেছেন, যা আমি কখনো ধারণা করতে পারিনি।\nকরোনায় যখন দেশে সবকিছু বন্ধ করে দেয়া হয় তখন পুলিশ, স্বাস্থ্যকর্মী এবং সাংবাদিকদের আর কিছু অন্যান্য গাড়ি রাস্তায় চলাচল করে উল্লেখ করে ড. হাছান বলেন, এতে করে একে একে ৩৭জন সাংবাদিক ও সংবাদকর্মী মৃত্যুবরণ করেছেন, কয়েকশ করোনায় আক্রান্ত হয়েছেন।\nতিনি বলেন, এই করোনাকালে সঠিক সংবাদ মানুষের কাছে পৌঁছানোর কাজে এবং গুজব এবং কুচক্রী মহলের নানামুখী ষড়যন্ত্রের বিরুদ্ধে মূলধারার সাংবাদিক, মূলধারার গণমাধ্যমগুলো অত্যন্ত গুরুত্বপূর্ণ ভূমিকা পালন করেছে। তথ্যমন্ত্রী বলেন, কিন্তু দুর্ভাগ্য হলেও সত্য, সাংবাদিকেরা যে সমস্ত প্রতিষ্ঠানে কাজ করেন, তাদের মধ্যে কিছু কিছু প্রতিষ্ঠান সাংবাদিকদের পাশে যেভাবে দাঁড়ানোর প্রয়োজন ছিল, তা দাঁড়ায়নি। শুরু থেকেই বিভিন্ন প্রতিষ্ঠানের মালিক পক্ষকে অনুরোধ জানিয়েছিলাম, এই সময় শুধুমাত্র ব্যবসায়ী দৃষ্টিকোণ থেকে পুরো ক্যানভাসকে না দেখে মানবিক দৃষ্টিকোণ থেকে বিবেচনার জন্য। অনেক ক্ষেত্রে সেটি অনুসরণ করা হয়নি। অনেক সাংবাদিককে চাকুরিচ্যুত করা হয়েছে, যেটি অত্যন্ত দুঃখজনক।\nবিজেসির নির্বাহী শাহনাজ শারমিনের উপস্থাপনায় সভাস্থলে আলোচনায় অংশ নিয়ে বাংলাদেশ জাতীয় জাদুঘরের মহাপরিচালক খোন্দকার মোস্তাফিজুর রহমান এনডিসি, ঢাকা মেডিকেল কলেজ হাসপাতালের করোনা গবেষক ডা. সালেহ মাহমুদ তুষার, চিত্রশিল্পী মো: মনিরুজ্জামান ও তাহমিনা হাফিজ লিসা।##


বাচ্চা প্রসবের কারখানা, জোর করে মহিলাদের করা হয় গর্ভবতী, ভয়ংকর তথ্য উঠে এসেছে! - Khabar India Online\nUpdated: January 13, 2022 | 5:20 pm\nবাচ্চা প্রসবের কারখানা, জোর করে মহিলাদের করা হয় গর্ভবতী, ভয়ংকর তথ্য উঠে এসেছে!\nJanuary 13, 2022 | 5:20 pm\nমেয়েদের গর্ভবতী করে, তাদের বাচ্চা নিঃসন্তান দম্পতির কাছে বিক্রি করার ঘটনা উঠে এসেছে সামনে।\nকিছু ঘটনা মাঝেমধ্যেই ঘটে থাকে যা সারা মানবজাতিকে লজ্জার মধ্যে ফেলে দেয়। অনেক ঘটনার ব্যাপারে জানতে পারি না কখনো। এরকম কয়েকটি ঘটনা সকলের সামনে উঠে এসেছে যা সকলকে একেবারে চমকে দিয়েছে। সম্প্রতি এমন একটি খবর উঠে এসেছে আফ্রিকা নাইজেরিয়া থেকে। জানা যাচ্ছে আফ্রিকার নাইজেরিয়ায় এমন একটি কারখানা আছে যেখানে প্রসব করানো হয় বাচ্চা!\nদীর্ঘ বহু বছর ধরে বেবি ফার্মিং এর নাম করে এই ধরনের নিন্দাজনক কাজ চলে আসছে নাইজেরিয়ার একটি জায়গায়। ইতিমধ্যেই বিশ্বের বহু দেশ এই কাজের বিরোধিতা করেছেন। কিন্তু তবুও অত্যন্ত দ্রুততার সাথে এই বিষয়টি এগিয়ে চলেছে। কম বয়সের আফ্রিকার মেয়ে এবং অন্যান্য দেশের মেয়েদের জোর করে গর্ভবতী করানো হয় এখানে। তারপর তাদেরকে জোর করে বাচ্চা জন্ম দেওয়ার জন্য বাধ্য করা হয়। ১৪ বছরের মেয়েদেরকেও এই কাজে নিযুক্ত করা হয়েছে ওই দেশে।\nএরকমই নিন্দাজনক এবং লজ্জাজনক ঘটনা কিছুদিন যাবত সোশ্যাল মিডিয়ার পাতায় বারংবার উঠে আসছে।\nনিঃসন্তান দম্পতিদের জন্য আফ্রিকা নাইজেরিয়াতে এই ব্যবসা শুরু করা হয়েছে। এখানে মূলত বাচ্চা নিতে আসেন তারাই যাদের সামর্থ্য থাকলেও তারা সন্তানসুখ লাভ করতে পারেন না। এই কারণেই তারা এই ধরনের বাচ্চা ক্রয় করে বিনামূল্যে তাদের বিরাট অংকের টাকা দিতে রাজি হয়ে থাকেন। অনেক মেয়ে জেনেশুনে টাকার জন্য কাজ করতে রাজি হয়ে যায়। অনেক মেয়েকে জোর করে নিয়ে এসে তাদেরকে ভয় দেখিয়ে সারোগেট মাদার করা হয়। টাকার বিনিময় কারখানা থেকে শিশু ওই দম্পতির হাতে তুলে দেওয়া হয়।\nএই ধরনের ব্যবসা শুধুমাত্র যে আফ্রিকার নাইজেরিয়ায় রয়েছে তা কিন্তু নয়, বরং বিশ্বের বেশ কিছু উন্নতশীল দেশ যেমন ইন্দোনেশিয়া, ইউক্রেন এবং অন্যান্য দেশীয় রমরমিয়ে এই ধরনের ব্যবসা চলছে। অনাথালয় এবং হাসপাতালের আড়ালে দীর্ঘদিন ধরে বেবি ফার্মিং এর মত ব্যবসা চালানো বিশ্বের একাধিক জায়গায়। নাইজেরিয়াতে লুকিয়ে চালানো এই ধরনের বেবি ফার্মিং এর ব্যবসা অনেকদিন ধরেই ভয়ানক আকার ধারণ করতে শুরু করেছে। একটি রিপোর্টে উঠে এসেছিল, ২০১১ সালে এই সব জায়গা থেকে সুরক্ষা কর্মীরা একেবারে ৩২ জন মেয়েকে উদ্ধার করে, যাদের জোর করে সেখানে নিয়ে গিয়ে গর্ভবতী করানো হয়েছিল। এরা নিজেদের ইচ্ছাতে গর্ভপাত করাতে পারে না। আর বাচ্চা জন্ম দেওয়ার পরিবর্তে তাদের বেশ মোটা অংকের টাকা দেওয়া হয়, তাই অনেকে টাকার জন্য মুখ বুজে এই বেবি ফার্মিংয়ের ব্যবসায় সায় দেন সারোগেট মাদার হয়ে।\nPrevious articleViral: সদ্যোজাতকে কোলে তুলে নিলেন তৃতীয় লিঙ্গের নারী, ভিডিও দেখুন\nNext articleArjun-Malaika: কী বার্তা দিলেন প্রেমিক অর্জুন ? প্রেমে ফাটল অর্জুন-মালাইকার?


ঢাকা, সোমবার ১০, মে ২০২১ ২৩:৪৮:০৯ পিএম\nপ্রকাশিত : ০১:৫৪ পিএম, ৯ ফেব্রুয়ারি ২০২০ রবিবার\nকুমিল্লা জেলার ব্রাহ্মণপাড়া উপজেলার শশীদলে অবস্থিত শতাব্দীর প্রাচীন সেই বাংলোঘর এখনো বহন করছে জাতির পিতা বঙ্গবন্ধু শেখ মুজিবুর রহমানের স্মৃতি। শশীদল রেলস্টেশন সংলগ্ন এ বাংলোঘরে বঙ্গবন্ধু দলীয় নেতাকর্মীদের নিয়ে অলোচনায় বসেছিলেন, খেয়েছিলেন দিনের খাবার, বিশ্রাম নিয়েছিলেন বাংলোর একটি খাটে শুয়ে। ছোট্ট এ বাংলোটি শত বছর আগে যেমন ছিল, এখনো তেমনই আছে। জাতির জনকের সেই স্মৃতিময় বাংলোটিকে সংস্কার ও সংরক্ষণের দাবি জানিয়েছেন এলাকাবাসী।\nশশীদল গ্রামের বয়োবৃদ্ধ মো. আবদুর রশিদ (৮৭), আবদুল মতিন (৮৫), নান্নু মিয়া (৮০) ও অবসরপ্রাপ্ত সুবেদার মো. নুরুল ইসলামসহ (৮৬) এলাকার কয়েকজন প্রবীণ ব্যক্তি এ প্রতিবেদকের সঙ্গে আলাপকালে শশীদলের ওই বাংলোতে বঙ্গবন্ধুর সময় কাটানোর সেই স্মৃতি তুলে ধরেন।\nতারা দাবি করেন, আগামী প্রজন্মের কাছে পরিচয় করিয়ে দিতে বাংলোটিকে সরকারিভাবে সংরক্ষণ করা জরুরি। তারা আরও বলেন, ব্রাহ্মণপাড়ায় বঙ্গবন্ধুর কয়েকটি স্মৃতি থাকলেও একটিতেও স্মৃতিফলকও নির্মাণের উদ্যোগ নেওয়া হয়নি।\nজানা গেছে, ১৯৫৪ সালে যুক্তফ্রন্টের নির্বাচনের সময় বঙ্গবন্ধু শেখ মুজিবুর রহমান তৎকালীন বুড়িচং উপজেলায় (পরে বিভক্ত হয়ে ব্রাহ্মণপাড়া উপজেলা) নির্বাচনী প্রচারে আসেন। তিনি শশীদলের ঐতিহ্যবাহী বাসুদেব মাঠে নির্বাচনী বিশাল জনসভায় নৌকা প্রতীকের পক্ষে বক্তৃতা দেন। তখন নৌকার প্রার্থী ছিলেন অ্যাডভোকেট আমির হোসেন। এর আগে বঙ্গবন্ধু উপজেলার বেজোরা ও দুলালপুরে পথসভায় বক্তৃতা দেন।\nশশীদলে পথসভার আগে ও পরে শশীদল ইউনিয়নের তৎকালীন প্রেসিডেন্ট (চেয়ারম্যান) মো. বাদরু মিয়ার এ বাংলোঘরে বিশ্রাম করেন ও দুপুরের খাবার খান বঙ্গবন্ধু। এ সময় বঙ্গবন্ধুর সঙ্গে কেন্দ্রীয় নেতাদের মধ্যে মওলানা আবদুল হামিদ খান ভাসানী, হোসেন শহীদ সোহরাওয়ার্দী, এ কে ফজলুল হক, আবদুস সামাদ আজাদসহ অনেকে ওই সভাগুলোয় বক্তব্য দেন। তখন বাসুদেব মাঠে বঙ্গবন্ধুকে এক নজরে দেখতে ও বক্তব্য শুনতে তিল ধারণের ঠাঁই ছিল না।\nঅবসরপ্রাপ্ত সুবেদার মো. নুরুল ইসলাম সেদিন অনেক তরুণ ছিলেন। তিনি ছিলেন বাদরু মিয়ার নাতি।\nতিনি বলেন, বঙ্গবন্ধুকে আমি সরাসরি দেখেছি। আমার দাদার এ বাংলোঘরে বসে তিনি খেয়েছেন, বিশ্রাম নিয়েছেন। হাতাওয়ালা চেয়ার দেখিয়ে নুরুল বলেন, এ চেয়ারে বসে বঙ্গবন্ধু নেতাকর্মীদের সঙ্গে কথা বলেছেন। বঙ্গবন্ধু তখন তরুণ হলেও সিনিয়র নেতারাও তার সঙ্গে সমতালেই কথা বলেছেন। ওই দিন কেন্দ্রীয় নেতাদের দেখতে স্থানীয় লোকজন এ বাংলোর চারপাশে ভিড় জমিয়েছিলেন বলে জানান নুরুল ইসলাম।\nপরবর্তীতে বঙ্গবন্ধু জাতির জনক হয়ে ওঠায় এ বাংলোঘরটিকে বাদরু মিয়ার উত্তরসূরীরা স্মৃতিচিহ্ন হিসেবে রেখেছেন। বাজারের ভেতরে এ বাংলোটির অবস্থান বলে এর অনেক বাণিজ্যিক মূল্যও রয়েছে। এটিকে ভেঙে দোকান করে ভাড়া দিলেও টাকা আসে। কিন্তু মালিকরা তা না করে বঙ্গবন্ধুর স্মৃতিচিহ্ন হিসেবে রেখে দিয়েছেন বাংলোঘরটিকে।\nএলাকাবাসীর সঙ্গে কথা বলে জানা যায়, ব্রাহ্মণপাড়ার বেজোরা গ্রামের আওয়ামী লীগ নেতা তফাজ্জল হোসেন তজু মিয়ার বাড়িতে এসে বঙ্গবন্ধু দুপুরের খাবার খেয়েছিলেন। এরও কোনো স্মৃতিচিহ্ন নেই।\nএ ব্যাপারে আওয়ামী লীগ নেতা ও ব্রাহ্মণপাড়া উপজেলা পরিষদের চেয়ারম্যান আলহাজ মুহাম্মদ আবু তাহের বলেন, জাতির জনকের এ স্মৃতিগুলোর কথা আমাদের জানা রয়েছে।\nশশীদলের বাংলোঘর, বেজোরা গ্রামের তজু মিয়ার বাড়ি, বাসুদেব মাঠসহ বঙ্গবন্ধুর স্মৃতিগুলো সংরক্ষণে উপজেলা পরিষদ সর্বোচ্চ ভূমিকা রাখবে। খুব সহসাই এ ব্যাপারে ব্যবস্থা নেওয়া হবে বলে জানান তিনি।


বাড়ি পেতে যাচ্ছে ৬৬,১৮৯টি ভূমিহীন পরিবার | Dhaka Tribune Bangla\nপ্রকাশিত ১০:৫২ রাত জানুয়ারি ২২, ২০২১\nআশ্রয়ণ প্রকল্প-২ এর আওতায় নির্মিত বাড়ি। ছবিটি নারায়ণগঞ্জের রূপগঞ্জ থেকে তোলা। মাহমুদ হোসেন অপু/ঢাকা ট্রিবিউন\n‘২০২২ সাল নাগাদ আরও একলাখ পরিবারের মধ্যে বাড়ি বিতণের জন্য কাজ করে যাচ্ছে সরকার’\nশুক্রবার (২২ জানুয়ারি) প্রধানমন্ত্রীর মুখ্য সচিব ড. আহমদ কায়কাউস বলেন, “মুজিববর্ষ উপলক্ষে প্রধানমন্ত্রী শেখ হাসিনা সকল ভূমিহীন ও গৃহহীন পরিবারকে আবাসন সুবিধার আওতায় আনার জন্য কাজ করছেন।”\nতিনি বলেন, প্রধানমন্ত্রী শেখ হাসিনা শনিবার সকাল সাড়ে ১০ টায় ৬৬ হাজার ১৮৯টি ভূমিহীন ও গৃহহীন পরিবারের মধ্যে বাড়ি বিতরণের কর্মসূচি ভার্চুয়ালি উদ্বোধন করবেন।\nড. আহমদ কায়কাউস বলেন, গৃহ ও ভূমিহীন মানুষের মাঝে হস্তান্তরের জন্য সরকার ১,১৬৮ কোটি টাকা ব্যয়ে বিশ্বে প্রমবারের মতো ৬৬ হাজার ১৮৯ টি বাড়ি নির্মাণের কাজ সম্পন্ন করেছে।\nপ্রধানমন্ত্রীর কার্যালয়ের অধীন আশ্রয়ন প্রকল্প মুজিববর্ষ উদযাপনকালে ২১টি জেলায় ৩৬টি উপজেলায় ৪৪টি প্রকল্পের অধীনে ৭৪৩টি ব্যারাক নির্মাণ করে ৩,৭১৫টি পরিবারকে পুনর্বাসিত করছে।\nড. কায়কাউস আরো বলেন, আশ্রয়ন-২ প্রকল্প ৪,৮৪০.২৮ কোটি টাকা ব্যয়ে (জুলাই ২০১০ থেকে জুন ২০২২ পর্যন্ত) ২ লাখ ৫০ হাজার ভূমিহীন ও গৃহহীন পরিবার ও ছিন্নমূল পরিবারকে পুনর্বাসিত করার লক্ষ্যমাত্রা নির্ধারণ করেছে। ২০১০ সালের জুলাই থেকে ২০১৯ সালের জুন পর্যন্ত সারাদেশে ১,৯২,২২৭টি ভূমিহীন ও গৃহহীন পরিবারকে ইতোমধ্যে পুনর্বাসিত করা হয়েছে। এ পর্যন্ত মোট ৪৮,৫০০ ভূমিহীন ও গৃহহীন পরিবারকে ব্যারাকে পুনর্বাসন করা হয়েছে। ১ লাখ ৪৩ হাজার ৭৭৭ টি পরিবারের প্রত্যেকের ১ থেকে ১০ শতাংশ ভূমি রয়েছে। কিন্তু তাদের বাড়ি করার সক্ষমতা নেই।\nআশ্রয়ন-২ এর প্রকল্প পরিচালক মো. মাহাবুব হোসেন বলেন, আশ্রয়ণ প্রকল্প ২০২০ সালে ৮,৮৫,৬২২টি পরিবারের তালিকা তৈরি করে। তাদের মধ্যে ২,৯৩,৩৬১টি ভূমিহীন ও গৃহহীন পরিবার এবং ৫,৯২,২৬১টি পরিবারের ১-১০ শতাংশ ভূমি রয়েছে। তবে তাদের বসবাসের বাড়ি নেই।\nসংশ্লিষ্ট সূত্র জানায়, প্রধানমন্ত্রীর উপহার হিসেবে সরকার জলবায়ু পরিবর্তনের কারণে উদ্বাস্তু কক্সবাজারের খুরুশকুলে ৬ শ’ পরিবারের জন্য ২০টি পাঁচ তলা ভবন নির্মাণ করেছে। সশস্ত্র বাহিনী বিভাগ ডিটেইল্ড প্রজেক্ট প্রপোজাল (ডিপিপি) এর মাধ্যমে আরো ১১৯টি বহুতল ভবন ও সংশ্লিষ্ট কর্মকাণ্ড বাস্তবায়ন করছে।\nআশ্রয়ন-২ এর প্রকল্প পরিচালক জানান, আশ্রায়ন প্রকল্প ১৯৯৭ সালে থেকে ২০২০ সালের ডিসেম্বর পর্যন্ত ৩,২০,০৫৮টি ভূমিহীন ও গৃহহীন পরিবারকে পুনর্বাসিত করেছে।


০৮ মে ২০২১, ১১:৫৮, আপডেট: ০৮ মে ২০২১, ১২:০৮\nসোনওয়াল -বিশ্বশর্মা - ছবি : সংগৃহীত\nপশ্চিমবঙ্গে জয়ী হতে না পারলেও আসামে ঠিকই জয় পেয়েছে বিজেপি। তারা দ্বিতীয়বারের মতো সরকার গঠন করতে যাচ্ছে। কিন্তু সেখান থেকেই প্রশ্ন উঠতে শুরু করেছে, এবার তাহলে মুখ্যমন্ত্রীর মুখ কে? সমাধানসূত্র খুঁজতে আসরে নেমেছেন বিজেপির সর্বভারতীয় সভাপতি জে পি নাড্ডা। সূত্রের খবর আজ নাড্ডার সঙ্গে দিল্লির সদর দফতরে মুখোমুখি বসবেন হিমন্ত বিশ্বশর্মা ও সর্বানন্দ সোনওয়াল। আজ সকালের এই বৈঠকে উপস্থিত থাকতে পারেন স্বরাষ্ট্রমন্ত্রী অমিত শাহ, বিএল সন্তোষ-রাও।\nআসামে বিধানসভার লড়াই ছিল ১২৬টি আসনের। লড়াইয়ে কংগ্রেসের নেতৃত্বাধীন জোটকে অনেকটাই পিছনে ফেলে অনেকটাই এগিয়ে যায় বিজেপি। কংগ্রেসের ঝুলিতে ছিল ৫০ টি আসন। বিজেপির নেতৃত্বাধীন এনডিএ পায় ৭৫টি আসন। মুখ্যমন্ত্রীর মুখ কে তাই নিয়ে আলোচনা অবশ্য তার আঘে থেকেই। সূত্রের খবর, আসাম বিজেপির উপর একাংশ চাপ সৃষ্টি করছে সর্বানন্দ সোনওয়ালকে সরিয়ে হিমন্ত বিশ্বশর্মাকে আনার বিষয়ে। হিমন্ত বিশ্বশর্মার সঙ্গে দিল্লির নেতাদের সম্পর্কও ঘনিষ্ঠ। বিজেপি অবশ্য অনেকটা পশ্চিমবঙ্গের সুরেই বলে এসেছে মুখ্যমন্ত্রীর মুখ কে তা নিয়ে সিদ্ধান্ত হবে নির্বাচনের পরে।\nঅতীতে কংগ্রেসের গুরুত্বপূর্ণ মুখ ছিলেন হিমন্ত বিশ্বশর্মা। কংগ্রেস থেকে বিজেপিতে যোগ দিলেও ভাবমূর্তি এতটুকুও টোল খায়নি। বরং করোনার সময়ে আসামবাসী যেভাবে তাকে পাশে পেয়েছে তাতে তার গ্রহণযোগ্যতা আরো বেড়েছে। তার সাংগঠনিক ক্ষমতার জেরে গোটা উত্তর পূর্ব ভারতেই সাংগঠনিক ক্ষমতা বেড়েছে বিজেপির। ফলে অমিত শাহ-নরেন্দ্র মোদির গুডবুকে রয়েছেন হিমন্ত বিশ্বশর্মা। তাহলে কি আজ গত তিন বছরের কর্মকুশলতার ডিভিডেন্ট পেতে চলেছেন হিমন্ত বিশ্বশর্মা? উত্তর মিল‌তে পারে আজই।


আপনার ম্যাকের ব্যাকআপ কীভাবে করবেন\nআপনার ম্যাক মূল্যবান ফটোগুলি এবং গুরুত্বপূর্ণ ডকুমেন্টের হোম। ব্যাকআপ ব্যতীত, আপনার হার্ড ড্রাইভ যদি ব্যর্থ হয় বা আপনার ম্যাক অনুপস্থিত হয় তবে আপনি সেই সমস্ত ডেটা এবং আরও অনেক কিছু হারাতে পারেন।\nঝুঁকি নিবেন না। টাইম মেশিন, আইক্লাউড বা উভয়ই ব্যবহার করে আপনার ম্যাকের ব্যাকআপ নিতে নীচের নির্দেশিকাগুলি অনুসরণ করুন।\nআপনার ম্যাকের ব্যাকআপ নিতে কীভাবে সময় মেশিন ব্যবহার করবেন\nটাইম মেশিন হ'ল আপনার ম্যাক ব্যাকআপ করার সর্বোত্তম উপায়। যেহেতু ম্যাকোএসের অন্তর্নির্মিত টাইম মেশিন রয়েছে, আপনার এটি র প্রয়োজন সমস্ত একটি বাহ্যিক ড্রাইভ। আপনার যদি না থাকে তবে আপনার ম্যাক ব্যাকআপের জন্য একটি বাহ্যিক ড্রাইভ কেনার বিষয়টি গুরুত্ব সহকারে বিবেচনা করা উচিত।\nসর্বাধিক ব্যাকআপ সমাধানগুলি আপনার ম্যাকের শেষ বারের ব্যাক আপ করার সময় থেকে একক স্ন্যাপশট সংরক্ষণ করে। প্রতিবার আপনি যখন আপনার ম্যাকটিকে ব্যাক আপ করবেন তখন এটি সেই স্ন্যাপশটের পরিবর্তে একটি নতুন তৈরি করে।\nবিপরীতে, টাইম মেশিন সপ্তাহে, মাস এবং কয়েক বছর ধরে আপনার ম্যাক ডেটিংয়ের অসংখ্য স্ন্যাপশট রাখে।\nএর অর্থ আপনি আপনার পুরো ম্যাক — বা আপনার ম্যাকের একটি নির্দিষ্ট ফাইল — যে নির্দিষ্ট তারিখে ছিল সে অবস্থায় ফিরিয়ে আনতে পারেন। আপনি দীর্ঘ-হারিয়ে যাওয়া ফাইলগুলি পুনরুদ্ধার করতে ডকুমেন্টের নতুন পরিবর্তনগুলি পূর্বাবস্থায় ফেলার জন্য বা ম্যাকওয়্যারটি ম্যাকওয়্যার সংক্রামিত হওয়ার আগে কোনও সময় ভ্রমণ করতে সময় মেশিন ব্যবহার করতে পারেন।\nএকটি টাইম মেশিন ব্যাকআপ আপনার ম্যাকের একেবারে সমস্ত কিছু অন্তর্ভুক্ত করে: ফটো, নথি, ব্যবহারকারীর পছন্দসই এবং তৃতীয় পক্ষের অ্যাপ্লিকেশন। আপনি যদি আপনার ম্যাক প্রতিস্থাপন করেন, হার্ড ড্রাইভ পরিবর্তন করুন, বা এটি পরিষ্কার করুন, একটি টাইম মেশিন ব্যাকআপ পুনরুদ্ধার করা এবং আপনার হারিয়ে যাওয়া প্রতিটি ডেটা পুনরুদ্ধার করা সহজ।\nপদক্ষেপ 1. টাইম মেশিনের সাহায্যে একটি বাহ্যিক ড্রাইভ পান\nটাইম মেশিন একটি বাহ্যিক ড্রাইভে আপনার ম্যাকের একটি ব্যাকআপ তৈরি করে। আপনি আপনার ম্যাকের সাথে একটি ড্রাইভ সংযোগ করতে আপনি ইউএসবি, থান্ডারবোল্ট বা ফায়ারওয়্যার ব্যবহার করতে পারেন, যদিও আপনার ম্যাকের সঠিক পোর্ট না থাকলে আপনাকে অ্যাডাপ্টার ব্যবহার করতে হবে।\nঅ্যাপল টাইম ক্যাপসুল নামে একটি পণ্য সরবরাহ করত, যা আপনাকে ওয়াই-ফাইয়ের মাধ্যমে টাইম মেশিনের সাহায্যে আপনার ম্যাকটি ব্যাক আপ করতে দেয়। তবে এখন, টাইম মেশিনটি ওয়্যারলেসলি র জন্য আপনার একমাত্র বিকল্প হ'ল এনএএস হার্ড ড্রাইভ ।\nযেমন টাইম মেশিন আপনার ম্যাকের একাধিক স্ন্যাপশট সংরক্ষণ করে, আপনার বাহ্যিক ড্রাইভটি আপনার কম্পিউটারের চেয়ে দ্বিগুণ স্টোরেজ রয়েছে কিনা তা নিশ্চিত করা ভাল ধারণা। অ্যাপল মেনুটি খুলুন এবং আপনার ম্যাকের কত স্টোরেজ রয়েছে তা দেখতে এই ম্যাক> স্টোরেজ সম্পর্কে যান।\nআপনি আপনার বাহ্যিক ড্রাইভে টাইম মেশিন ব্যাকআপের পাশাপাশি অন্যান্য ফাইল সঞ্চয় করতে পারেন। তবে টাইম মেশিন এই ফাইলগুলিকে ব্যাকআপে অন্তর্ভুক্ত করে না।\nযেভাবেই হোক, টাইম মেশিনের সাহায্যে ব্যবহারের জন্য সেটআপ করার আগে আপনার বাহ্যিক ড্রাইভ থেকে কোনও গুরুত্বপূর্ণ ফাইল সরিয়ে ফেলা ভাল ধারণা, কারণ এটি পুনরায় ফর্ম্যাট করার জন্য আপনার ড্রাইভটি মুছতে হতে পারে।\nপদক্ষেপ 2. টাইম মেশিনের পছন্দগুলিতে আপনার ড্রাইভটি নির্বাচন করুন\nযখন আপনি প্রথমবারের মতো আপনার ম্যাকের সাথে একটি বাহ্যিক ড্রাইভ সংযুক্ত করেন, আপনি সময় ড্রাইভের সাথে এই ড্রাইভটি ব্যবহার করতে চান কিনা তা জানতে একটি প্রম্পট দেখতে পাওয়া উচিত see সেই ড্রাইভটিকে আপনার টাইম মেশিনের গন্তব্য হিসাবে সেট করতে ব্যাকআপ ডিস্ক হিসাবে ব্যবহার করতে বেছে নিন।\nআমরা আপনাকে এনক্রিপ্ট ব্যাকআপ ডিস্কের বিকল্পটি সক্ষম করার প্রস্তাব দিই। এটি অন্য কেউ আপনার বাহ্যিক ড্রাইভ ধরে রাখার ইভেন্টে আপনার ডেটা সুরক্ষিত রাখে। আপনার ব্যাকআপের জন্য র জন্য একটি পাসওয়ার্ড তৈরি করুন এবং এটি হারাবেন না।\nআপনি পাসওয়ার্ড ভুলে গেলে কোনও এনক্রিপ্ট করা ব্যাকআপ পুনরুদ্ধার করতে পারবেন না।\nযদি আপনার সংযুক্ত ড্রাইভটি র প্রম্পটটি স্বয়ংক্রিয়ভাবে উপস্থিত না হয়, অ্যাপল মেনুটি খুলুন এবং সিস্টেম পছন্দসমূহ> টাইম মেশিনে যান । তারপরে ডিস্ক নির্বাচন করুন ক্লিক করুন এবং উপলভ্য ডিস্কগুলি থেকে আপনার ড্রাইভটি চয়ন করুন।\nটাইম মেশিনটি আপনাকে যদি আপনার বাহ্যিক ড্রাইভটি ভুল ফর্ম্যাটে থাকে তবে মুছতে এবং পুনরায় ফর্ম্যাট করার অনুরোধ জানায়। এটি আপনার ড্রাইভের সমস্ত ডেটা মুছে ফেলবে, তাই প্রথমে কোনও গুরুত্বপূর্ণ ফাইল মুছে ফেলার বিষয়ে নিশ্চিত হন।\nপদক্ষেপ 3. স্বয়ংক্রিয় বা ম্যানুয়াল সময় মেশিন ব্যাকআপগুলি তৈরি করুন\nব্যাকআপগুলির জন্য র জন্য একটি বাহ্যিক ড্রাইভ নির্বাচন করার পরে, যখনই সেই ড্রাইভটি সংযুক্ত থাকে তখন টাইম মেশিন স্বয়ংক্রিয়ভাবে প্রতি ঘন্টা ব্যাকআপ তৈরি করে।\nম্যানুয়ালি একটি নতুন ব্যাকআপ শুরু করতে, মেনু বারের টাইম মেশিন আইকনে ক্লিক করুন এবং এখন ব্যাক আপ নির্বাচন করুন । আপনি যদি সময় মেশিনের আইকনটি দেখতে না পান তবে সিস্টেম পছন্দসমূহ> টাইম মেশিনে যান এবং মেনু বার বিকল্পে টাইম মেশিন দেখান সক্ষম করুন।\nআপনি টাইম মেশিনের পছন্দগুলিতে বা মেনু বারের টাইম মেশিন আইকনটিতে ক্লিক করে আপনার ব্যাকআপের অগ্রগতি দেখতে পারবেন। প্রথম ব্যাকআপটি কয়েক ঘন্টা সময় নিতে পারে তবে পরবর্তী ব্যাকআপগুলি আরও দ্রুত হওয়া উচিত।\nটাইম মেশিনটি গত 24 ঘন্টা ধরে ঘন্টা ধরে ব্যাকআপ রাখে, গত সপ্তাহের জন্য দৈনিক ব্যাকআপ, গত মাসের জন্য সাপ্তাহিক ব্যাকআপ এবং গত বছরের জন্য মাসিক ব্যাকআপ রাখে।\nযখন আপনার বাহ্যিক ড্রাইভ পূর্ণ হয়ে যায়, টাইম মেশিন আরও স্থান তৈরি করতে পুরানো ব্যাকআপগুলি মুছে দেয়।\nআপনার যদি কোনও টাইম মেশিন ব্যাকআপ পুনরুদ্ধার করতে হয় তবে মেনু বার আইকন থেকে টাইম মেশিন প্রবেশ করুন ক্লিক করুন ।\nআপনার ম্যাকের ব্যাকআপ নিতে কীভাবে আইক্লাউড ব্যবহার করবেন\nটাইম মেশিন ব্যাকআপে সমস্যা হ'ল আগুন বা চুরির কারণে আপনি একই সাথে সহজেই আপনার বাহ্যিক ড্রাইভ এবং আপনার ম্যাকটি হারাতে পারেন। যদি এটি ঘটে থাকে তবে আপনি আপনার ফাইলগুলি পুনরুদ্ধার করার কোনও উপায় না রেখে আপনার সমস্ত ডেটা এবং আপনার ব্যাকআপ হারাবেন।\nভাগ্যক্রমে, আপনি ডেটা দূরবর্তীভাবে সঞ্চয় করতে আপনার ম্যাকটি আইক্লাউডের সাথে সিঙ্ক করতে পারেন।\nযদিও আপনার ম্যাকটিকে আইক্লাউডে ব্যাক আপ করা আসলে সম্ভব নয় — যেমন আপনি আইফোন বা আইপ্যাড দিয়ে করতে পারেন — আপনার ম্যাক থেকে ক্লাউডে নথিগুলি সিঙ্ক করা সম্ভব। এটি এগুলিকে অ্যাপলের সার্ভারগুলিতে সুরক্ষিতভাবে সংরক্ষণ করে, যা নিয়মিত ব্যাক আপ করা হয়, আপনার ম্যাক কাজ করা বন্ধ করে দিলেও বিশ্বজুড়ে এগুলি আপনার কাছে অ্যাক্সেসযোগ্য করে তোলে।\nস্পষ্টতই, আপনার ম্যাক থেকে আইক্লাউডে দস্তাবেজগুলি সিঙ্ক করা তাদের ব্যাক আপ করার মতো নয়। প্রতিটি ফাইলের কেবল একটি অনুলিপি রয়েছে; পার্থক্যটি হ'ল এটি এখন আপনার ম্যাকের পরিবর্তে আইক্লাউডে সঞ্চিত।\nযখনই আপনি আপনার ম্যাক থেকে কোনও নতুন দস্তাবেজ সম্পাদনা, মোছা বা তৈরি করেন, এটি আইক্লাউডের ফাইলগুলিতে এই পরিবর্তনগুলি সিঙ্ক করে। এই পরিবর্তনগুলি আপনি আইক্লাউডের সাথে ব্যবহার করেন এমন অন্য কোনও ডিভাইসে সিঙ্ক করে।\nআপনি যদি আপনার ম্যাকটি হারিয়ে ফেলেন তবে আপনার সমস্ত নথি আইক্লাউডে নিরাপদে থাকবে। এবং যদি আপনি ভুল করে কোনও নথি মুছে ফেলেন তবে আইক্লাউড এটি পুনরুদ্ধার করার জন্য আপনাকে 30 দিন সময় দেয়।\nতবে আপনি সময়মতো ভ্রমণ করতে এবং আপনার ম্যাকটিকে আগের অবস্থায় ফিরিয়ে দিতে আইক্লাউড ব্যবহার করতে পারবেন না, যেমন আপনি টাইম মেশিনের সাহায্যে পারেন। আপনি আপনার ম্যাক থেকে সমস্ত ডেটা পুনরুদ্ধার করতে আইক্লাউড ব্যবহার করতে পারবেন না — কেবলমাত্র আপনার ডকুমেন্টস এবং আইক্লাউড-সামঞ্জস্যপূর্ণ অ্যাপ্লিকেশনগুলির ডেটা এটিতে কাজ করে।\nপদক্ষেপ 1. অ্যাপ্লিকেশন এবং ডকুমেন্টগুলির জন্য আইক্লাউড সিঙ্ক সক্ষম করুন\nআপনি যখন আপনার ম্যাকটি আইক্লাউডের সাথে সিঙ্ক করেন তখন এটি আপনার অ্যাপল আইডি ব্যবহার করে অন্য কোনও অ্যাপল ডিভাইসের সাথে সিঙ্ক করে। এর অর্থ আপনি আপনার সমস্ত অ্যাপল ডিভাইসগুলিতে একই ছবি, পরিচিতি, ক্যালেন্ডার, অনুস্মারক, নোট এবং অন্যান্য দস্তাবেজগুলি সিঙ্ক করতে পারেন।\nআইক্লাউড সিঙ্ক সক্ষম করতে, অ্যাপল মেনুটি খুলুন এবং সিস্টেম পছন্দসমূহ> অ্যাপল আইডিতে যান । সাইডবার থেকে আইক্লাউড নির্বাচন করুন, তারপরে আপনি আইক্লাউডের সাথে সিঙ্ক করতে চান এমন প্রতিটি অ্যাপের জন্য চেকবক্সটি সক্ষম করুন।\nআপনার ম্যাকের দস্তাবেজগুলি সিঙ্ক করতে, আইক্লাউড ড্রাইভের পাশের বিকল্পগুলিতে ক্লিক করুন এবং ডেস্কটপ এবং ডকুমেন্টস ফোল্ডার বিকল্প সক্ষম করুন। এটি আপনার ম্যাকের ডেস্কটপ এবং ডকুমেন্টস ফোল্ডারগুলি থেকে আইক্লাউডে সমস্ত ফাইল আপলোড করে এবং সিঙ্ক করে, এগুলিকে অন্য কোনও অ্যাপল ডিভাইস থেকে ফাইল অ্যাপে উপলব্ধ করে available\nআপনি এই বিকল্পগুলি থেকে মেল, সিস্টেম পছন্দসমূহ এবং অন্যান্য সামঞ্জস্যপূর্ণ অ্যাপস সিঙ্ক করতে পারেন nc\nআপনার ম্যাকের সমস্ত ডকুমেন্টের জন্য পর্যাপ্ত জায়গা না থাকলে আপনার আরও আইক্লাউড স্টোরেজ কিনতে হবে।\nপদক্ষেপ 2. আপনার ম্যাকটি আইক্লাউডে সিঙ্ক করতে Wi-Fi এর সাথে সংযুক্ত করুন\nসিস্টেম পছন্দগুলিতে আইক্লাউড সিঙ্ক সক্ষম করার পরে, আপনি যখনই ওয়াই-ফাইতে সংযুক্ত থাকেন আপনার ম্যাকটি স্বয়ংক্রিয়ভাবে আইক্লাউডের সাথে সিঙ্ক হয়ে যায়। সিঙ্কটির অগ্রগতি দেখতে একটি নতুন ফাইন্ডার উইন্ডোটি খুলুন এবং সাইডবারে আইক্লাউড ড্রাইভের পাশের একটি লোডিং বৃত্তটি সন্ধান করুন।\nআপনার যদি অফলাইনে ফাইলগুলিতে কাজ করা দরকার হয় তবে প্রথমে আইক্লাউড থেকে সেগুলি ডাউনলোড করতে ভুলবেন না। আপনি এটি ফাইন্ডারে একটি নথি বা ফোল্ডারের পাশের ডাউনলোড আইকনে ক্লিক করে এটি করতে পারেন।\nএকটি তীর ছাড়াই মেঘের আইকনটির অর্থ দস্তাবেজটি বর্তমানে আইক্লাউডে সিঙ্ক হচ্ছে।\nআপনার ম্যাকের একাধিক ব্যাকআপ রাখুন\nআপনার ডেটা যথাসম্ভব সুরক্ষিত রাখতে, দুটি স্থানীয় অনুলিপি এবং একটি অফসাইট ব্যাকআপ সহ আপনার ম্যাকের ডেটার তিনটি পৃথক অনুলিপি রাখার লক্ষ্য রাখুন। এটি তিন-দুই-এক পদ্ধতি হিসাবে পরিচিত এবং ডেটা হ্রাসের বিরুদ্ধে সেরা সুরক্ষা সরবরাহ করে।\nঅ্যাপল আপনার ম্যাকটিকে ব্যাক আপ করার জন্য তৃতীয় পদ্ধতি সরবরাহ করে না, তবে এর পরিবর্তে প্রচুর বিকল্প পরিষেবা পাওয়া যায়। সর্বোত্তম বিকল্পগুলির মধ্যে স্থানীয় ব্যাকআপগুলির জন্য কার্বন কপি ক্লোনার বা ক্লাউড-ভিত্তিক সমাধানের জন্য ব্যাকব্লিজ অন্তর্ভুক্ত রয়েছে।


‘সচিন ঠিক এমনটাই করতেন’, কোহলি-সচিনের মধ্যে কোথায় মিল খুঁজে পেলেন সেহবাগ? - Sachin used to do exact similar things earlier, what similarity did sehwag found between sachin-kohli?, Bangla News\nবাংলা নিউজ > ময়দান > ‘সচিন ঠিক এমনটাই করতেন’, কোহলি-সচিনের মধ্যে কোথায় মিল খুঁজে পেলেন সেহবাগ?\nকোহলি-সচিন। ছবি: পিটিআই\n‘সচিন ঠিক এমনটাই করতেন’, কোহলি-সচিনের মধ্যে কোথায় মিল খুঁজে পেলেন সেহবাগ?\n১ মিনিটে পড়ুন . Updated: 16 Mar 2021, 01:25 PM IST প্রতিবেদক Tania Roy\nহঠাৎ করেই সচিন তেন্ডুলকর আর বিরাট কোহলির মধ্যে অদ্ভূত একটি মিল খুঁজে পেলেন বীরেন্দ্র সেহবাগ। তাঁর মতে, যে দিন ব্যাটে রান আসে, সে দিন যে কোন উপায়ে মাটি আঁকড়ে ক্রিজে টিকে থাকার একটা জেদ কাজ করত সচিনের মধ্যে। সেই ছবিই এখন বিরাটের মধ্যে দেখতে পাচ্ছেন বীরু।\nVirat Kohli Sachin Tendulkar Virender Sehwag india vs england india vs england t-20 match\nঅনেক দিন ধরেই বিরাট কোহলির ধারাবাহিকতার অভাব নিয়ে সমালোচনা হচ্ছিল। ঠিক করে রান পাচ্ছিলেন না বিরাট। তবে রবিবার ইংল্যান্ডের বিরুদ্ধে শেষ টি-টোয়েন্টি ম্যাচে পুরনো ছন্দে দেখা গিয়েছে ভারত অধিনায়ককে। অপরাজিত ৭৩ রান করেন বিরাট। এই নিয়ে ৮১টি টি-টোয়েন্টি ম্যাচের মধ্যে ২২টিতে অপরাজিত থাকলেন তিনি। আর কোহলির এই লড়াই দেখার পর সেহবাগের মনে পড়ে গিয়েছে সচিন তেন্ডুলকরের কথা।\nসেহবাগ বলেছেন, ‘কোহলি যে দিন ছন্দে থাকে, সে দিন ও পুরো ম্যাচ শেষ করে তবে মাঠ ছাড়ে। সেটা ক্রিকেটের যে কোনও ফর্ম্যাটেই হোক না কেন। এটাই ওর বিশেষত্ব। অজয় (জাডেজা) যেমন ঋষভ পন্থ এবং ঈশান কিষাণকে বলেছিলেন, কোহলির থেকে এই বিষয়টা শিখতে। যে দিন তোমার দিন, সে দিন কোনও রকম ভুল না করে উইকেট ছুড়ে দিওনা। যেটা তেন্ডুলকর সব সময় করে থাকত।’ এর সঙ্গেই বীরু যোগ করেছেন, ‘সচিন আমাকে বলত, যদি আজকের দিনটা তোমার হয়, তা হলে খেলে যাও। যতক্ষণ পারো। নট আউট থেকে রান বাড়িয়ে যাও। তুমি জানো না, কাল কী হবে। আদৌ রান পাবে কিনা! কিন্তু তুমি এটা জানো, আজ যে ভাবে খেলছো তাতে মনে হবে, ক্রিকেট বলটা ফুটবলের মতোই তোমার ব্যাটে আসছে।’


আমি কি অন্যদের ব্যক্তিগত বার্তা পাঠাতে পারি? - Answers Mode Help\nহ্যাঁ, আপনি contact বোতামটি ব্যবহার করে Answers Mode এর অন্য সদস্যকে ব্যক্তিগত বার্তা পাঠাতে পারেন। আপনার বার্তা Answers Mode এর ইমেল ব্যবহার করে সরাসরি সদস্য ইমেল ঠিকানা হবে। ফেসবুকের মত আমাদের কোনও চ্যাট অপশন নেই। আমরা আপনার ব্যক্তিগত বার্তা বা কোন তথ্য সংরক্ষণ করবো না এবং আপনার ইমেইল লুকানো থাকবে, এর অর্থ হল আপনি যদি Answers Mode ব্যবহার করেন তবে আপনার ইমেইল অন্য সদস্যকে খুঁজে পাবে না বা দেখতে পাবে না।\nএকটি বার্তা পাঠাতে বা অন্যদের সংখ্যা সঙ্গে যোগাযোগ করতে নীচের পদক্ষেপ অনুসরণ করুন:\nপ্রথমে আপনার Answers Mode অ্যাকাউন্ট লগইন করুন।\nসদস্যদের নামের উপর ক্লিক করে সদস্যদের প্রোফাইলে যান।\nএখন contact button এর উপর ক্লিক করুন (আপনি প্রোফাইল ছবির নিচে contact বোতাম পাবেন) এখন আপনি একটি Contact বাক্স পাবেন যেখানে আপনি আপনার বার্তা লিখতে এবং পাঠাতে পারেন।\nএখানে আপনার বার্তা লিখুন এবং পাঠান।\nএকটি বার্তা উত্তর দিতে নীচের পদক্ষেপ অনুসরণ করুন:\nপ্রেরণকারীর লিঙ্কটি ক্লিক করুন যা আপনি আপনার ইমেলে পাবেন।\nএখন Contact এ ক্লিক করুন (আপনি প্রোফাইল ছবির নিচে contact বোতাম পাবেন) এখন আপনি একটি Contact বাক্স পাবেন যেখানে আপনি আপনার বার্তা লিখতে এবং পাঠাতে পারেন।\nএখানে আপনার বার্তা লিখুন যেটা আপনি উত্তর দিতে চান এবং পাঠিয়ে দিন।\nAnswers Mode ব্যবহার করে বার্তা প্রেরণ সুবিধাসমূহ:\nআপনি এখানে থেকে ২টা সুবিধা পাবেন। যদি আপনি আমাদের Contact form ব্যবহার করে বার্তা পাঠান।\nআমরা আপনার কোনও ডেটা বা বার্তা সংরক্ষণ করব না। আপনার বার্তা অন্যদের সংখ্যা ইমেল নম্বর সরাসরি চলে যাবে।\nআমরা আপনার ইমেল ঠিকানাটি অন্য সদস্যর কাছে প্রকাশ করব না। এর অর্থ হল, সদস্য আপনার ইমেল ঠিকানা দেখতে পাবেন না বা আপনি অন্য সদস্যদের ইমেল ঠিকানা দেখতে পাবেন না।\nএই বিষয় সম্পর্কে কিছু সাধারণ প্রশ্ন যা আপনাকে জানতে হবে। যদি আপনার আরো প্রশ্ন থাকে বা কিছু জানতে চান তবে আপনি আমাদের যোগাযোগ ফর্ম ব্যবহার করে জিজ্ঞাসা করতে পারেন।\nপ্রশ্ন: ইমেইল ঠিকানা গোপন কেন?\nউত্তর: আমরা আপনার সাথে ওয়াদা করেছি যে আপনার ইমেল ঠিকানা প্রকাশ করব না যখন আপনি আপনার Answers Mode অ্যাকাউন্ট তৈরি করেন যেহেতু একজন ব্যক্তি আপনার ইমেল ঠিকানা ব্যবহার করে আপনার ব্যক্তিগত তথ্য খুঁজে পেতে পারেন বা অন্য কেউ আপনার মূল্যবান ইমেইল ঠিকানা ব্যবহার করতে পারেন। এই জন্য, আমরা সবসময় আপনার ইমেল ঠিকানা লুকানোর চেষ্টা করি।\nপ্রশ্ন: আমরা কেন আপনার বার্তা সংরক্ষণ করবেন না?\nউত্তর: আপনার গোপনীয়তা নীতি আমাদের জন্য গুরুত্বপূর্ণ। একটি বার্তা, আপনি আপনার ব্যক্তিগত তথ্য বা গুরুত্বপূর্ণ তথ্য বা অ্যাকাউন্ট আইডি এবং পাসওয়ার্ড পাঠাতে পারেন যা আপনাকে ক্ষতিগ্রস্ত করে যদি আপনি প্রকাশ করেন এই জন্য, আমরা কোন বার্তা সংরক্ষণ করবেন না।\nপ্রশ্ন: যদি আমি নম্বরের ইমেল ঠিকানা পাই না, তাহলে কীভাবে আমি আমাকে একটি বার্তা পাঠাতে পারি?\nউত্তর: যদি কোন সদস্য আপনাকে একটি বার্তা পাঠায়, আপনি যে বার্তা সরাসরি আপনার ইমেল ঠিকানা পেতে পাবেন। আপনি আপনার ইমেল ঠিকানা যা আপনাকে বার্তা পাঠাতে একটি লিঙ্ক পাবেন। তাকে উত্তর দিতে, আপনি যে লিঙ্ক যান এবং আমাদের যোগাযোগ ফর্ম ব্যবহার করতে হবে। আপনি উত্তর দিতে চান contact ফর্ম লিখুন তারপর পাঠান।


ফেসবুকে লাইক দিই, কেন দিই?\n১৩ আগস্ট ২০১৭, ১৯:০৯\nমানবসভ্যতা প্রাচীন যুগ, মধ্য যুগ, আধুনিক যুগ পেরিয়ে পদার্পণ করেছে ফেসবুক যুগে! তথ্যপ্রযুক্তির মোড়কবন্দী চলতি যুগটাই তো লাইক, শেয়ার, কমেন্ট ও লগ-ইনের। চিরস্থায়ী লগ-আউট বলে কিছু নেই। মানুষ ফেসবুকে ফিরে আসে, কী এক অজানা সম্মোহনী শক্তির শিকার হয়ে, বারবার। কিন্তু কেন?\nএকবার এক মিনিটের জন্য ফেসবুকে ঢুকে হঠাৎ খেয়াল করেন ঘণ্টা পেরিয়ে গেছে! কেন এমন হয়? এমনি এমনি নিশ্চয়ই নয়। ফেসবুকে আঠার মতো লেগে থাকার নেপথ্যে রয়েছে নিখাদ বিজ্ঞান ও মনোবিজ্ঞানের মারপ্যাঁচ।\nফেসবুকে লাইক, পোস্ট, কমেন্ট, শেয়ার এমনকি শুধু বাকিদের পোস্ট দেখে যাওয়ার ব্যক্তির মানসিকতা নিয়েও গবেষণা চলছে দীর্ঘদিন ধরে। বেশির ভাগই নির্দিষ্ট কিছু ধারা মেনে লাইক, কমেন্ট, শেয়ার ও পোস্ট করে থাকেন বলে ধারণা গবেষকদের। এ ছাড়া ফেসবুক যে আমাদের চুম্বকের মতো টানে, তার নেপথ্যেও রয়েছে নানা ধরনের মানসিকতা।\nসামাজিক যোগাযোগমাধ্যম বিশেষ করে ফেসবুকে থাকার সময় আমাদের মস্তিষ্কে ঠিক কী ধরনের প্রতিক্রিয়া ঘটে—গবেষকেরা অনেক দিন ধরেই এ প্রশ্নের জবাব খুঁজছেন। সাম্প্রতিক এ গবেষণায় জানা গেছে, ফেসবুক এবং মানুষের মস্তিষ্কের ‘রিওয়ার্ড সেন্টার’-এর মধ্যে আসলে নিবিড় এক সম্পর্ক রয়েছে। মস্তিষ্কের এ ‘রিওয়ার্ড সেন্টার’-এর নাম ‘নিউক্লিয়াস অ্যাকুম্বেনস’, যা আসলে আমাদের মনের নানা রকম অনুভূতিকে পুরস্কার দিয়ে থাকে। যেমন: আমরা অর্থ, যৌনতা, খাদ্য ও সামাজিক গ্রহণযোগ্যতা পছন্দ করি—আমাদের ‘নিউক্লিয়াস অ্যাকুম্বেনস’ এসব অনুভূতিকে ছাড়পত্র দিয়ে থাকে।\nঠিক একই রকমভাবে, ফেসবুকে আমরা ইতিবাচক ফিডব্যাক পেলে ‘নিউক্লিয়াস অ্যাকুম্বেনস’ সাড়া দেয়। ইতিবাচক ফিডব্যাক যত বেশি হবে, মস্তিষ্কের পুরস্কার বিতরণী কেন্দ্রের প্রভাবে আমরা তত বেশি সময় আঠার মতো লেগে থাকব ফেসবুকে। আসলে ‘নিউক্লিয়াস অ্যাকুম্বেনসে-এর জন্যই আমরা ফেসবুককে এতটা ভালোবেসে থাকি।\nআবেগ-অনুভূতির সঙ্গে একাত্মতা\nসামাজিক যোগাযোগমাধ্যমে যুক্তরাষ্ট্রের মানুষের জীবন নিয়ে গবেষণা করেছে ওয়াশিংটন ডিসির পিউ রিসার্চ সেন্টার। তাদের মতে, ৪৪ শতাংশ মানুষই দিনে অন্তত একবার তার পরিচিতদের পোস্টে ‘লাইক’ দিয়ে থাকে। ২৯ শতাংশ মানুষ এ কাজটা দিনে কয়েকবার করে থাকে। আসলে ফেসবুকে মানুষের আবেগ-অনুভূতির সঙ্গে একাত্মতা প্রকাশের সবচেয়ে সহজ উপায় হলো ‘লাইক’ অপশন। এ বস্তুতে ‘ক্লিক’ করলেই তার সঙ্গে আপনার মতামত কিংবা ইচ্ছা মিলে গেল।\n‘সাইকোলজি টুডে’ সাময়িকীতে প্রকাশিত এক নিবন্ধে গবেষকদের অভিমত, সামাজিক যোগাযোগমাধ্যম, বিশেষ করে ফেসবুকে যারা অধিক সময় কাটায়, ভার্চ্যুয়াল জগতে মানুষের আবেগ-অনুভূতির সঙ্গে তাদের একাত্মতা প্রকাশের শক্তি অনেক বেশি। ভার্চ্যুয়াল জগতের এ সামর্থ্যটুকু প্রভাব ফেলে তাদের বাস্তব জীবনেও। তবে ফেসবুকের ‘লাইক’ হলো খুচরো পয়সার মতো। যত খুশি খরচ করতে পারো, কিন্তু বিনিময়ে খুব বেশি প্রত্যাশা না থাকাই ভালো।\nমন্তব্য করি কেন?\nফেসবুকে কোনো বিষয়ে কিছু বলার থাকলে আমরা মন্তব্য করে থাকি। এক গবেষণায় দেখা গেছে, লাইকের চেয়ে মন্তব্য কিংবা টেক্সটের যোগাযোগ ক্ষমতা বেশি। অর্থাৎ দশটা লাইকের চেয়ে একটি ভালো মন্তব্য আপনাকে ফেসবুক কমিউনিটির সঙ্গে নিবিড় বন্ধনে আবদ্ধ করে। যুক্তরাষ্ট্রের গবেষক মইরা বার্ক সম্প্রতি এক গবেষণায় জানিয়েছেন, ফেসবুকে ‘লাইক’ হলো ‘ওয়ান ক্লিক কমিউনিকেশন’ এবং কমেন্ট বা চ্যাট হলো ‘কম্পোজড কমিউনিকেশন’। তাঁর মতে, ‘ওয়ান ক্লিক কমিউনিকেশনে’ মানুষের একাকিত্ব দূর হয় না। সে তুলনায় ‘কম্পোজড কমিউনিকেশন’ অনেক বেশি কার্যকর। এ ছাড়া ফেসবুকে কোনো বিষয়ে আলোচনা এগিয়ে নিতেও ‘লাইকে’-এর চেয়ে মন্তব্যের কার্যক্ষমতা বেশি।\nস্ট্যাটাস দেওয়ার নেপথ্যে...\nঅ্যারিজোনা বিশ্ববিদ্যালয়ের গবেষকেরা জানিয়েছেন, ফেসবুকে যেকোনো ধরনের স্ট্যাটাস আমাদের চিন্তার বহিঃপ্রকাশ। স্ট্যাটাস দিয়ে আমরা ভার্চ্যুয়াল জগতে সামাজিক যোগাযোগ রক্ষা করে থাকি। গবেষকদের মতে, ফেসবুকে যারা বেশি বেশি স্ট্যাটাস দিয়ে থাকে, তারা কম একাকিত্বে ভুগে থাকে। সেটা স্ট্যাটাসে কোনো লাইক কিংবা মন্তব্য না পেলেও! তবে যারা কম কম স্ট্যাটাস দিয়ে থাকেন, তাদের ক্ষেত্রে ব্যাপারটা ভিন্ন। স্ট্যাটাসে লাইক কিংবা মন্তব্য না পড়লে তারা ভেবে নেন যে সমাজে হয়তো তাদের কোনো অবস্থান কিংবা গ্রহণযোগ্যতা নেই।\nশেয়ার দিই কেন?\nনিউইয়র্ক টাইমসের গবেষণা অনুযায়ী, মজাদার কিংবা শিক্ষামূলক কোনো কিছু আমরা ভাগ নেওয়ার স্বার্থেই শেয়ার দিয়ে থাকি। এর মধ্যে ৬৮ শতাংশই নিজেদের মানসিকতা ও ব্যক্তিত্ব বোঝাতে শেয়ার দিয়ে থাকেন। কারণ, আপনি কী ধরনের পোস্ট শেয়ার দিচ্ছেন, তার ওপর ভিত্তি করে আপনাকে যাচাই করেন বাকিরা। এ ছাড়া যোগাযোগ ধরে রাখা কিংবা আত্মতৃপ্তির জন্যও আমরা শেয়ার দিয়ে থাকি। এ ছাড়া কোনো সামাজিক ইস্যুতে সচেতনতা গড়ে তুলতে আমরা শেয়ার দিয়ে থাকি নানা রকম পোস্ট—দৈনিকটির গবেষণা অনুযায়ী এ ধরনের লোকের সংখ্যা ৮৪ শতাংশ।\nপ্রাণী নয়, মাংস দেবে গবেষণাগার!\nব্রিটেনের ‘ভিকি ডোনার’, জনক ৩৪ জনের!\nহৃৎপিণ্ড থেমে গেছে। শরীরটা নিথর। চিকিৎসক ঘোষণা দিলেন, তিনি আর বেঁচে নেই। এ...\nকাউকে সাহায্য করার ক্ষেত্রে পুরুষের তুলনায় নারীর মস্তিষ্ক বেশি সাড়া দেয়।...\nদৈনন্দিন জীবনে ৩৪ সন্তানের জনক হওয়া চাট্টিখানি কথা নয়! এই যুগে, সেটিও...\nফেসিয়াল পিকনিক বা ফিঙ্গারপ্রিন্ট কম্পিউটার আইডেনটিফিকেশন প্রযুক্তির কথা ভুলে...


nation News : ডেঙ্গিতে মৃত্যু - ডেঙ্গিতে মৃত্যু | Eisamay\nবেলুড় এই সময়, বালি: হাওড়ায় ফের প্রাণ কাড়ল ডেঙ্গি। বেলুড়ের দীননাথ ঘোষ স্ট্রিটের বাসিন্দা উত্তম বড়ুয়ার (৫০) অকালমৃত্যুতে আতঙ্কিত বাসিন্দারা। ...\nডেঙ্গির বলি বাসিন্দা,\nস্বীকারে নারাজ নিগম\nএই সময়, বালি: হাওড়ায় ফের প্রাণ কাড়ল ডেঙ্গি। বেলুড়ের দীননাথ ঘোষ স্ট্রিটের বাসিন্দা উত্তম বড়ুয়ার (৫০) অকালমৃত্যুতে আতঙ্কিত বাসিন্দারা।\nগত এক মাসেরও বেশি সময়ে হাওড়া পুর নিগমের ৫৬ নম্বর ওয়ার্ডের দীননাথ ঘোষ স্ট্রিটের বহু বাসিন্দা ডেঙ্গিতে আক্রান্ত হয়েছেন। এখনও অনেকে ভর্তি হাসপাতালে। এলাকায় নিগমের স্বাস্থ্যকর্মীরা বাড়ি বাড়ি সচেতনতার প্রচার চালিয়ে আসছেন অনেকে আগে থেকে। তাতেও কেন এ ভাবে ডেঙ্গি ছাড়াল? স্থানীয় কাউন্সিলর পল্টু বণিকের জবাব, 'দীননাথ ঘোষ স্ট্রিটে ডেঙ্গি ছড়িয়েছে তা ঠিক নয়। যে কারও মৃত্যু অত্যন্ত দুঃজনক। কিন্তু, আমরা ডেথ সার্টিফিকেট দেখিনি। ডেঙ্গিতেই যে মৃত্যু হয়েছে, এমন তথ্য নেই আমাদের কাছে। বহু বার পুর নিগমের স্বাস্থ্য বিভাগের দল নিয়ে এলাকায় পরিদর্শন করেছি। আমাদের স্বাস্থ্যকর্মীরাও বাড়ি বাড়ি গিয়ে যাতে কেউ খোলা জায়গায় জল জমিয়ে না রাখেন, তা বুঝিয়েছেন। কারও জ্বর হলেই পুর স্বাস্থ্য দপ্তরে রিপোর্ট পাঠানো হয়েছে। কারও ব্যক্তিগত সম্পত্তির ভিতরে কেউ যদি জল জমিয়ে রাখে আমরা কী করতে পারি? আমরা এঁদের নোটিসও ধরিয়েছি।'\nপরিবার সূত্রে জানা গিয়েছে, মৃত উত্তম বড়ুয়া সাত দিন ধরে জ্বরে ভুগছিলেন। প্রথমে বেলুড়ের শ্রমজীবী হাসপাতালে তাঁর চিকিৎসা হয়। সেখানে রক্ত পরীক্ষা করানো হলে দু'দিন আগে তাঁর রক্তে ডেঙ্গির জীবাণু মেলে। এনএস-১ পরীক্ষায় রক্তে অ্যান্টিজেন কাউন্ট পাওয়া যায় ৯৬.০৭। উদ্বেগজনক ভাবে কমে গিয়েছিল অনুচক্রিকার সংখ্যাও। সে দিনই উত্তমকে কোনও সরকারি হাসপাতালে চিকিৎসা করানোর জন্য রেফার করেন শ্রমজীবী হাসপাতালের চিকিৎসক। রাতে ওই রোগীকে চিকিৎসার জন্য ভর্তি করা হয় ঘুসুড়ির জয়সওয়াল হাসপাতালে। সেখানেই চিকিৎসা চলছিল তাঁর। শুক্রবার ভোর চারটের সময় জয়সওয়াল হাসপাতালেই মারা যান উত্তম।\nডেঙ্গিতে মৃত্যুর খবর জানাজানি হতেই আসরে নামেন শাসকদলের স্থানীয় নেতারা। তাঁরা সকলকে বলতে শুরু করেন ডেঙ্গি নয়, ওই ব্যক্তি মারা গিয়েছেন হার্ট অ্যাটাকে। অস্বীকারের মধ্য দিয়ে ডেঙ্গির বিপদকে যথাযথ গুরুত্ব না দেওয়া এবং নিগমের গাছাড়া মনোভাবই যে মৃত্যু ডেকে নিয়ে আসছে, তাই ফের প্রমাণিত হলো বলে মনে করছেন এলাকাবাসী। শুধু সচেতনতা নয়, মশা তাড়াতে নিয়মিত সমস্ত নর্দমা, জলাশয়ে প্রতিরোধী তেল দেওয়া, নিয়মিত ধোঁয়া মেশিন চালানো, নর্দমা সাফাইয়ের কাজে ঘাটতি আছে বলেও জানিয়েছেন তাঁরা। ফলে এক দিকে যেমন মশার উৎপাত বেড়েছে, তেমনি বেড়েছে ডেঙ্গির বিপদ। হাওড়া পুর নিগমের মেয়র পারিষদ (স্বাস্থ্য)। ভাস্কর ভট্টাচার্যও বলেন, 'ওই ব্যক্তি ডেঙ্গিতে মারা গিয়েছেন কি না আমরা নিশ্চিত নই। এটা জেলা স্বাস্থ্য দপ্তর দেখবে। উত্তম বড়ুয়া কোমরে ব্যথা নিয়ে শ্রমজীবীতে ভর্তি হয়েছিলেন। পরে উনি শ্রীরামপুর শ্রমজীবীতে যান। কিন্তু তাঁর রক্ত পরীক্ষা হয়েছে কি না আমাদের জানা নেই।' বিভিন্ন ওয়ার্ডে যে এ বার আগের বছরের থেকেও ডেঙ্গি আক্রান্তের হার বেড়েছে, তা-ও মানতে চাননি মেয়র পারিষদ। তবে স্টেট জেনারেল হাসপাতালের (জয়সওয়াল) ডেথ সার্টিফিকেটে স্পষ্ট মৃত্যুর কারণ হিসেবে ডেঙ্গির উল্লেখ আছে। শ্রমজীবী হাসপাতাল কর্তৃপক্ষও এ দিন জানান, ৯ সেপ্টেম্বর সন্ধ্যায় ওই রোগী গায়ে জ্বর ও অন্যান্য উপসর্গ নিয়ে ভর্তি হন হাসপাতালে। তাঁর রক্ত পরীক্ষার হয় শ্রমজীবীর শ্রীরামপুর কেন্দ্রে। সেখান থেকে ১২ তারিখ রিপোর্ট এসে পৌঁছলে তীব্র ডেঙ্গি সংক্রমণ নিয়ে নিশ্চিত হন চিকিৎসকরা। তখনই কোনও সরকারি হাসপাতালে রোগীকে নিয়ে গিয়ে চিকিৎসা করানোর পরামর্শ দেওয়া হয়। শ্রীরামপুরে ওই রোগীকে কখনও পাঠানো হয়নি বলেও জানান শ্রমজীবী কর্তৃপক্ষ।\nবেলুড় টিফিনবাজার এলাকায় এ দিন উত্তমের বাড়িতে গেলে দেখা যায়, সেখানে ভেঙে পড়েছেন পাড়া-প্রতিবেশীরা। নিজেদেরই দোতলা বাড়ির নীচ তলায় একটি ভাতের হোটেল চালাতেন উত্তম। তাঁর মৃত্যুতে পরিবারের ভবিষ্যৎ এখন অনিশ্চিত।\nমুম্বইয়ের খন্দপথে রোজ প্রলেপ দেন এই ব্যক্তি, কেন জানেন? পরের খবর\nWeb Title : ডেঙ্গিতে মৃত্যু


Parobashia Pachali - A Genre Fiction Web Mag - পরবাসিয়া পাঁচালী: মহা সিমুলাই - তানজিরুল ইসলাম\nমিশনের প্রেক্ষাপট: ১৯৬৫ সালের এক হিসেবে দেখা যায়, সৌরজগতের বাইরের গ্রহগুলো অর্থাৎ, বৃহস্পতি, শনি, ইউরেনাস ও নেপচুন এমন একটা সজ্জায় আসবে, যাতে সবচেয়ে কম সময় ও জ্বালানি ব্যয় করে সেগুলোর সবগুলোকেই একদম কাছ থেকে পর্যবেক্ষণের জন্য একটা স্পেস প্রোব (মহাকাশ অনুসন্ধানী যান) পাঠানো সম্ভব। এই সুযোগ হেলায় হারাতে চায়নি আমেরিকার মহাকাশ গবেষণা সংস্থা, ‘নাসা’। কারণ, আবার এরকম একটা সজ্জা পেতে ১৭৫ বছর অপেক্ষা করতে হতো। এরই প্রেক্ষিতে শুরু হয় ভয়েজার মিশন। মহাকাশে উৎক্ষেপণের জন্য নাসা তৈরি করে দুইটি স্পেস প্রোব। ভয়েজার ১ ও ভয়েজার ২। ওদের উদ্দেশ্য হয়তো একটি পাঠালেই বাস্তবায়ন করা যেতো, কিন্তু দুটো তৈরির কারণ ছিলো, সতর্কতা। অনিশ্চিত একটা যাত্রায়, যেখানে এর আগে এরকম কোনো মিশন সম্পন্ন করেনি মানবজাতির কেউ, সেখানে দুটো পাঠালে কি সাফল্যের সম্ভাবনা বেড়ে যায় না? একটা পাঠাতে গেলে হয়তো সামান্য গণ্ডোগোলের কারণে কাঙ্ক্ষিত পথটা ধরা গেলো না, কিংবা কোনো গ্রহাণুর সাথে ধাক্কা লেগে হয়তো স্পেস প্রোবটাই ধ্বংস হয়ে গেলো, কিংবা কোনো যান্ত্রিক ত্রুটির কারণে উৎক্ষেপণের পর পরই প্রোবটার সাথে যোগাযোগ নষ্ট হয়ে গেলো বা প্রোবের কোনো যন্ত্রাংশ নষ্ট হয়ে কাঙ্ক্ষিত উদ্দেশ্য বাস্তবায়ন করা গেলো না—এরকম বিভিন্ন সম্ভাবনা তো থেকেই যায়।\nস্পেস প্রোব দুটো তৈরির পর ১৯৭৭ সালের ২০ আগস্ট পৃথিবীর বুক থেকে লঞ্চ করা হয় ভয়েজার ২। এর জন্য যে পথ ঠিক করা হয়েছিলো, সেটা ছিলো খানিকটা দীর্ঘ। এমন একটা পথ, যেটাতে গেলে বৃহস্পতি, শনি, ইউরেনাস, নেপচুন ও এদের উপগ্রহ দেখা গেলেও শনির টাইটান উপগ্রহটি দেখা যেতো না। এজন্য ভয়েজার ১ এর জন্য এমন একটা পথ ঠিক করা হয়েছিলো, যেটাতে গেলে বৃহস্পতি, শনি ও এদের উপগ্রহগুলো, বিশেষ করে টাইটান উপগ্রহটিও দেখা যেতো। এই পথটি ছিলো একটু সংক্ষিপ্ত ও দ্রুত। ১৯৭৭ সালের ৫ সেপ্টেম্বর, ভয়েজার ২ থেকে পরে নিক্ষেপ করা হলেও বৃহস্পতি পৌঁছাতে পৌঁছাতে ভয়েজার ১ ভয়েজার ২-কে ছাড়িয়ে যেতো। আর এগিয়ে যেতো বলেই পরে নিক্ষেপ করলেও এই প্রোবটির নাম রাখা হয়েছিলো ভয়েজার ১।\nকাঙ্ক্ষিত লক্ষ্য অর্জনের পর ভয়েজার ১ ও ২-কে আর পৃথিবীতে ফিরিয়ে আনা সম্ভব ছিলো না। এগুলোর নিয়তি ছিলো অনিশ্চিত। সেজন্য এগুলোর দুটোতেই একটা করে সোনার প্রলেপ দেওয়া তামার তৈরি ফনোগ্রাফ রেকর্ড ও সেই রেকর্ড চালানোর জন্য ফনোগ্রাফ কার্টিজ ও সূচ দিয়ে দেওয়া হয়েছিলো। রেকর্ড দুটোর নাম দেওয়া হয়েছিলো ‘গোল্ডেন রেকর্ড’। এগুলো অনেকটা টাইম ক্যাপসুলের মতো। হাজার হাজার বছর পরে অনন্ত মহাশূন্যে কখনও কোনো বুদ্ধিমান মহাজাগতিক সত্তা বা সভ্যতা কোনো একটি ভয়েজার পেলে যেন এই রেকর্ড থেকে মানবজাতির অস্তিত্ব ও সভ্যতা সম্পর্কে জানতে পারে, এই প্রত্যাশায় দেওয়া হয়েছিলো রেকর্ড দুটো।\nচিত্র: সাংকেতিক নির্দেশনা সংবলিত কাভার\nচিত্র: গোল্ডেন রেকর্ড\nএই রেকর্ডে কী কী থাকবে, সেটা ঠিক করা হয়েছিলো প্রখ্যাত আমেরিকান বিজ্ঞানী কার্ল সাগানের নেতৃত্বাধীন এক কমিটির মাধ্যমে। তার সহযোগীরা এই রেকর্ডের এক পিঠে তৎকালীন আমেরিকার প্রেসিডেন্ট কার্টার ও জাতিসংঘের প্রেসিডেন্ট ওয়াল্ডহেইমের বক্তব্য থেকে শুরু করে ৫৫ ভাষায় পৃথিবীর মানুষের শুভেচ্ছা, বেশকিছু গান, আগ্নেয়গিরির অগ্নুৎপাত, ভূমিকম্প, বজ্রপাতের মতো বিভিন্ন প্রাকৃতিক শব্দ, বিভিন্ন পশুপাখির ডাক আর মানুষের ব্রেইনওয়েভের শব্দ রেকর্ড করেছিলো। অপর পিঠে দিয়েছিলো সংখ্যাগত হিসেব, বিভিন্ন গ্রহ-উপগ্রহ, ডিএনএসহ কয়েকটি রাসায়নিকের সংকেত ও মানবজাতির বিভিন্ন মুহূর্তের মোট একশত পনেরোটি ছবি। যেহেতু রেকর্ডটা ছিলো অ্যানালগ আর তখনকার পৃথিবীতে ডিজিটাল রেকর্ড ছিলো না, তাই এই ছবিগুলো দেওয়া হয়েছিলো মোর্সকোডে। সাথে দেওয়া ফনোগ্রাফ কার্টিজ ও সূচের সাহায্যে কিভাবে রেকর্ডটি চালিয়ে অডিও শুনতে হবে, কিংবা ছবিগুলো কিভাবে উদ্ধার করতে হবে, তার সাংকেতিক নির্দেশনা এঁকে দেওয়া হয়েছিলো রেকর্ডটির কভারে। এছাড়াও, কয়েকটি উল্লেখযোগ্য নিউট্রন স্টার বা পালসারের অবস্থানের স্বাপেক্ষে আমাদের সৌরজগতের অবস্থানও এঁকে দেওয়া হয়েছিলো।\nমানুষ যে স্বপ্নালু জীব, তারই পরিচয় মেলে এই গোল্ডেন রেকর্ড সংযুক্তিতে। তাদের এই উচ্চাভিলাষী স্বপ্নের শেষ পর্যন্ত কী পরিণতি ঘটলো, সেই রেকর্ডই এই নথিতে লিপিবদ্ধ করা হয়েছে। অমিত সম্ভাবনার অসংখ্য মহাবিশ্বের মধ্যে ঘটনা ও পরিণতিতে পুরোপুরি ভিন্ন মহাবিশ্বগুলোই তুলে ধরা হয়েছে।\nতবে, সেগুলোয় যাবার আগে মহাবিশ্বগুলো কিভাবে ভাগ হয়ে যায় ও সেগুলোকে কিভাবে চিহ্নিত করা হয়, সে বিষয়ে একটা সংক্ষিপ্ত ধারণা এখানে দেওয়া হলো। একটা মহাবিশ্বের কোনো বিন্দুতে যখন একটা ঘটনার দুটো ঘটন সম্ভাবনা দেখা দেয়, তখনই মহাবিশ্ব দুটো ভাগে ভাগ হয়ে যায়। উদাহরণ দিয়ে বললে, মনে করুন, আপনার সামনে এক কাপ চা আছে। ধরুন, এই চায়ের পরিণতি হতে পারে তিনটি—এক, ঠাণ্ডা হওয়ার আগেই চাটুকু আপনি পান করবেন; দুই, আপনি পান করার আগেই ঠাণ্ডা হয়ে যাবে চাটুকু, আপনি আর পান করবেন না; এবং তিন, ঠাণ্ডা চাটুকুই আপনি পান করবেন। ঠিক এরকম সম্ভাবনার প্রান্তেই মহাবিশ্ব তিন ভাগে ভাগ হয়ে যাবে। অর্থাৎ, একটির জায়গায় তিনটি মহাবিশ্বের অস্তিত্ব প্রকট হবে। যার একটিতে আপনি গরম চা পান করবেন, একটিতে করবেন না, আর একটিতে চা পান করবেন, কিন্তু ঠাণ্ডা। মহাবিশ্বের এরকম ভাগ হয়ে যাওয়ার পর, একটি মহাবিশ্ব আগের মহাবিশ্বের নাম নিয়েই চলতে থাকবে। বাকি মহাবিশ্বগুলোকে চিহ্নিত করা হবে নতুন একটি সংখ্যা দিয়ে, যা এর আগে কোনো মহাবিশ্বকে চিহ্নিত করতে ব্যবহার করা হয়নি। কিন্তু প্রতিটি নতুন মহাবিশ্বের ক্ষেত্রেই উক্ত ঘটনার আগের অতীত মূল মহাবিশ্বের অতীত হবে।\nএকটি যন্ত্র হিসেবে আশা করছি, পাঠককে ব্যাপারটা ঠিকঠাক বোঝাতে পেরেছি। এখন মূল রেকর্ডে প্রবেশ করা যাক।\nমহাবিশ্ব ১০১৮৭১: এই মহাবিশ্বের রেকর্ড অনুযায়ী পৃথিবী ছাড়ার পর ৫ মার্চ, ১৯৭৯ তে ভয়েজার ১ বৃহস্পতি অতিক্রম করে। ভয়েজার ২ বৃহস্পতি অতিক্রম করে ১৯৭৯ সালের ৯ জুলাই। এরপর ভয়েজার ১ শনি গ্রহের কাছে পৌঁছানোর ১৩ দিন আগে যান্ত্রিক ত্রুটির কারণে পৃথিবীর সাথে যোগাযোগ হারিয়ে ফেলে, পরবর্তীতে পথচ্যূত হয়ে শনির বুকে আছড়ে পড়ে ধ্বংস হয়ে যায়। ভয়েজার ২ ১৯৮১ সালের ৫ আগস্ট শনি অতিক্রম করে। পরবর্তীতে ১৯৮৬ সালের ২৪ জানুয়ারি ও ১৯৮৯ সালের ২৫ আগস্ট যথাক্রমে ইউরেনাস ও নেপচুন অতিক্রম করে। ২০০৭ সালের ৩০ আগস্ট ভয়েজার ২ টার্মিনাল শক অতিক্রম করে হেলিওসিথে প্রবেশ করে এবং অবিরত যাত্রা চালিয়ে ২০১৮ সালের ৫ নভেম্বর মানবজাতির তৈরি প্রথম বস্তু হিসেবে এক নক্ষত্র থেকে আরেক নক্ষত্রের মধ্যেকার ইন্টারস্টেলার মহাশূন্যে প্রবেশ করতে সক্ষম হয়। ২০২৫-৩০ সাল এর মধ্যে এর শক্তি উৎস শেষ হয়, ফলে পৃথিবীর সাথে যোগাযোগ বিচ্ছিন্ন হয়ে পড়ে। এরপর কয়েক লক্ষ বছর উদ্দেশ্যহীন ছুটে চলার পর শেষ পর্যন্ত মানবজাতির অজানা, অনাবিষ্কৃত এক কৃষ্ণবিবরে পতিত হয়ে ধ্বংস হয়ে যায়। গোল্ডেন রেকর্ড নিয়ে মানুষের প্রত্যাশা অপূর্ণ থাকে।\nমহাবিশ্ব ১০৫৬৮৯: এই মহাবিশ্বের রেকর্ড অনুযায়ী শনি অতিক্রম করার ১৩ দিন আগে ভয়েজার ১ এর কোনো ত্রুটি দেখা দেয়নি। স্পেস প্রোবটি বহাল তবিয়তে শনি গ্রহ অতিক্রম করে যায় ১৯৮০ সালের ৯ নভেম্বর। এর কয়েক মাস পরেই ভয়েজার ২-ও শনি গ্রহ অতিক্রম করে ১৯৮১ সালের ৫ আগস্ট। এরই ধারাবাহিকতায় মহাবিশ্ব ১০১৮৭১ এর মতো একই তারিখে স্পেস প্রোবটি ইউরেনাস ও নেপচুন গ্রহ অতিক্রম করে। কিন্তু ২০০৭ সালের ২৩ আগস্ট টার্মিলান শক অতিক্রম করার আগে একটা ধূমকেতুর সাথে সংঘর্ষ ঘটে ভয়েজার ২ ধ্বংস হয়ে যায়। অন্যদিকে, ভয়েজার ১ ১৬ই ডিসেম্বর, ২০০৪ তারিখে টার্মিনাল শক অতিক্রম করে হেলিওসিথে প্রবেশ করে। ২০১২ সালের ২৫ আগস্ট মানবজাতির তৈরি প্রথম বস্তু হিসেবে ইন্টারস্টেলার মহাশূন্যে প্রবেশ করে। এক সময় এর শক্তি শেষ হয়ে পৃথিবীর সাথে যোগাযোগ বিচ্ছিন্ন হয়। ২০৭৫ সালের ১৮ ফেব্রুয়ারি উদ্দেশ্যহীন বিচরণরত একগুচ্ছ গ্রহাণুর সাথে সংঘর্ষ ঘটে ভয়েজার ১ ধ্বংস হয়ে যায়। গোল্ডেন রেকর্ড নিয়ে মানুষের প্রত্যাশা অপূর্ণ থাকে।\nমহাবিশ্ব ১১০৭৬৫: এই মহাবিশ্বের রেকর্ড অনুযায়ী পৃথিবী থেকে উৎক্ষেপণের পর উভয় প্রোবই সৌরজগতের মঙ্গল ও বৃহস্পতির মধ্যকার গ্রহাণু বেষ্টনী পার করতে বিফল হয়। ১৯৭৮ সালের ৬ জুলাই ভয়েজার ১ বেষ্টনীর গ্রহাণুর সাথে সংঘর্ষের ফলে ধ্বংস হয়ে যায় এবং ১৯৭৮ সালের ২৩ জুলাই ভয়েজার ২-ও ধ্বংস হয় একই কারণে। ভয়েজার মিশন ও গোল্ডেন রেকর্ড নিয়ে মানবজাতির প্রত্যাশা ব্যর্থ হয়।\nমহাবিশ্ব ১১৪৬৫৩: এই মহাবিশ্বের রেকর্ড অনুযায়ী মহাবিশ্ব ১০৫৬৮৯ এর মতো টার্মিনাল শক অতিক্রম করার আগে ধূমকেতুর সাথে সংঘর্ষ ঘটেনি ভয়েজার ২ এর। মহাবিশ্ব ১০১৮৭১ এর মতো প্রোবটি বহাল তবিয়তেই ২০০৭ সালের ৩০ আগস্ট টার্মিনাল শক অতিক্রম করে হেলিওসিথে প্রবেশ করে। ভয়েজার ১ মহাবিশ্ব ১০৫৬৮৯ এর মতো ২০১২ সালের ২৫ আগস্ট মানবজাতির তৈরি প্রথম বস্তু হিসেবে ইন্টারস্টেলার মহাশূন্যে প্রবেশ করে। এরপর মানবজাতির তৈরি দ্বিতীয় বস্তু হিসেবে মহাবিশ্ব ১০১৮৭১ এর মতো ভয়েজার ২ ইন্টারস্টেলার স্পেসে প্রবেশ করে ২০১৮ সালে ৫ নভেম্বর। অনন্ত মহাশূন্যে যাত্রা অবিরত থাকে স্পেস প্রোব দুটির।\n৪৪০০০ বছর ধরে প্রায় ৬২০০০ কিমি/ঘন্টা বেগে ছুটে যাওয়ার পর ভয়েজার ১ গ্লিজা ৪৪৫ লাল বামন নক্ষত্রের ১.৮৬ আলোক বর্ষের মধ্যে আসে। নক্ষত্রটির দুইটি গ্রহের মধ্যে একটি গ্রহের মধ্যে যে জীবন বিকশিত হয়েছে, তা ছিলো মানবজাতির অজানা। অজানা সেই গ্রহের মহাজাগতিক সভ্যতার একটি মহাকাশযানের রাডারে ভয়েজার ১ ধরা পড়ে। মহাকাশযানে অবস্থানরত মহাজাগতিক জীবগুলো পর্যবেক্ষণ মডিউলে বেশ খানিকক্ষণ পর্যবেক্ষণ করে প্রোবটি। গুরুত্বপূর্ণ মনে হওয়ায় তারা প্রোবটিকে লক্ষ্য করে নিজেদের মহাকাশযান থেকে বিশেষ ধরণের একটি হুক ছুঁড়ে মারে। হুকটি খপ করে প্রোবটিকে ধরে ফেললে আস্তে আস্তে সেটির গতি কমিয়ে এনে মহাকাশযানের ভেতরে নিয়ে আসা হয়। এরপর প্রোবটিকে তাদের গ্রহে নিয়ে যায় প্রাণীগুলো। সেখানে প্রোবটির ওপর পুঙ্খানুপুঙ্খরূপে পরীক্ষা-নিরীক্ষা চালানো হয়। কিন্তু গোল্ডেন রেকর্ডের সংকেত বুঝতে একেবারেই অপারগ হয় সেই সভ্যতা। তারা ধারণা করে যদিও যে, হয়তো মহাবিশ্বের কোথাও আরেক মহাজাগতিক সভ্যতা আছে, তাদের কাছ থেকে এসেছে এই বস্তুটি; কিন্তু কার্বন পরীক্ষার প্রযুক্তি না থাকায় ভয়েজার ১ এর বয়স এবং এ থেকে পৃথিবীর দূরত্ব হিসেব করতে ব্যর্থ হয়। গবেষণা শেষে তাই প্রোব আর গোল্ডেন রেকর্ডটিকে নিজেদের জাদুঘরে সাজিয়ে রাখে। গোল্ডেন রেকর্ড ঘিরে মানবজাতির প্রত্যাশা আংশিক পূরণ হলেও, পুরোপুরি পূরণ হয় না।\nঅন্যদিকে, ভয়েজার ২ প্রায় ১৫ লক্ষ বছরের উদ্দেশ্যহীন ভ্রমণের পর একটি নিউট্রন স্টারের মহাকর্ষ বলয়ে আটকা পড়ে। সেখানে একটা গ্রহের মতই ধ্বংসের পূর্ব মুহূর্ত পর্যন্ত নক্ষত্রটির চারপাশ প্রদক্ষিণ করতে থাকে। এটি ধ্বংস হয়ে যায় যখন নক্ষত্রটি মৃত্যুর আগে একটা পর্যায়ে প্রসারিত হয়ে বস্তুটাকে গ্রাস করে।\nমহাবিশ্ব ১১৯৬৬৩: এই মহাবিশ্বের রেকর্ড অনুযায়ী হেলিওসিথে প্রবেশ করতে পারে না ভয়েজার ১। এর আগ পর্যন্ত মহাবিশ্ব ১০৫৬৮৯ এর তারিখ অনুসরণ করে প্রোবটি। শেষ পর্যন্ত ২০০৪ সালের ৬ জুলাই তারিখে অভ্যন্তরীণ এক বৈদ্যুতিক সার্কিটের ত্রুটির কারণে আগুন ধরে সেটি ধ্বংস হয়ে যায়। অন্যদিকে ভয়েজার ২ ঠিকঠাক ইস্টারস্টেলার স্পেসে প্রবেশ করে মহাবিশ্ব ১০১৮৭১ এর মতো। এরপর ৪২০০০ হাজার বছরের দীর্ঘ ভ্রমণের পর প্রোবটি রস ২৪৮ নক্ষত্রের ১.৭ আলোকবর্ষের মধ্যে আসে। এই নক্ষত্রটিকে গ্লিজা ৯০৫-ও বলা হয়। লাল বামন এই নক্ষত্রটির বরফাচ্ছাদিত একটি গ্রহে প্রাণের সঞ্চার ঘটেছে। কিন্তু সে প্রাণের সঞ্চার বড় অদ্ভুত। দীর্ঘ সময়ের ব্যবধানে পুরো গ্রহ পরিণত হয়েছে একটি মাত্র প্রাণীতে। সে প্রাণীর চেতনা অনেক তীব্র, দৃষ্টিসীমা সুবিশাল। ভয়েজার ২ সে প্রাণীর নজরে আসে ঠিকই, কিন্তু মহাকাশে ছুটে চলা বস্তুটিকে নিজের কাছে নেওয়ার কোনো প্রযুক্তি জীবটির হাতে ছিলো না। এরপর ভয়েজার ২ আরো কয়েক কোটি বছর ছুটে চলার পর শেষে কয়েকশো আলোক বর্ষ দূরের একটা গ্যাস দানব গ্রহে পতিত হয়। গ্রহটিতে প্রাণের সঞ্চার ঘটেনি। প্রোবটি এর ঘন গ্যাসের বায়ুমন্ডলে প্রবেশ করলে ঘর্ষণে সৃষ্ট আগুনে পুড়ে ধ্বংস হয়ে যায়। গোল্ডেন রেকর্ড ঘিরে মানবজাতির প্রত্যাশা অপূর্ণ থাকে।\nমহাবিশ্ব ১২৬৬৭৮: এই মহাবিশ্বের রেকর্ড অনুযায়ী দুটি স্পেস প্রোবই হেলিওসিথে প্রবেশ করতে ব্যর্থ হয়। মহাবিশ্ব ১০৫৬৮৯ এর তারিখগুলো অনুসরণ করে এসে মহাবিশ্ব ১১৯৬৬৩ এর মতো ২০০৪ সালের ৬ জুলাই ভয়েজার ১ অভ্যন্তরীণ এক বৈদ্যুতিক সার্কিটের ত্রুটির কারণে আগুন ধরে ধ্বংস হয়ে যায়। অন্যদিকে, ভয়েজার ২ ২০০৭ সালের ২৩ আগস্ট একটি ধূমকেতুর সাথে সংঘর্ষের ফলে ধ্বংস হয়। গোল্ডেন রেকর্ড নিয়ে মানবজাতির প্রত্যাশা অপূর্ণ থাকে।\nমহাবিশ্ব ১৩২৮৯৭: এই মহাবিশ্বের রেকর্ড অনুযায়ী মহাবিশ্ব ১১৪৬৫৩ এর মতো ভয়েজার ১ ও ২, উভয়ই ইন্টারস্টেলার মহাশূন্যে প্রবেশ করে। এরপর ৪৪০০০ বছরের দীর্ঘ ভ্রমণের পর ভয়েজার ১ গ্লিজা ৪৪৫ নক্ষত্রের ১.৮৬ আলোকবর্ষের মধ্যে আসে। সেখানে নক্ষত্রটির একটি গ্রহে মহাজাগতিক সভ্যতার বিকাশ ঘটেছে। সেই সভ্যতার এক মহাকাশযানের রাডারে ধরা পড়ে ভয়েজার ১। মহাকাশযানে অবস্থানরত বুদ্ধিমান প্রাণিগুলো ভয়েজার ১-কে থামিয়ে তাদের গ্রহে নিয়ে যায়। গোল্ডেন রেকর্ডে দেওয়া সাংকেতিক নির্দেশনা বুঝতে সমর্থ হয়। রেকর্ডটি চালালে অনেক কিছুই জানতে পারে। মানবজাতির সভ্যতা আকৃষ্ট করে তাদেরকে। গ্রহের নেতৃত্ব থেকে সিদ্ধান্ত নেওয়া হয় পৃথিবী আক্রমণ করা হবে। এরই প্রস্তুতি এরা নিতে শুরু করে এরপর। টানা ১০০ বছরের প্রস্তুতি শেষে পৃথিবীর উদ্দেশে রওনা হয়। ২০০ বছরের দীর্ঘ ভ্রমণের পর পৃথিবীতে পৌঁছে আক্রমণ চালায়। তাদের উন্নত প্রযুক্তির সাথে পৃথিবী মানুষ পেরে ওঠে না। মহাজাগতিক জীবগুলো পৃথিবীতে তাদের রাজত্ব কায়েম করে। মানুষ হয় তাদের দাস এবং গবেষণার বস্তু। গোল্ডেন রেকর্ড ঘিরে মানব জাতির প্রত্যাশা পূরণ হলেও, তার ফল হয় ভয়াবহ।\nঅন্যদিকে, ভয়েজার ২ ২১ লক্ষ বছরের দীর্ঘ ভ্রমণের পর একটি হলুদ বামন নক্ষত্রের জীবনসমৃদ্ধ গ্রহের ভূমিতে আঁছড়ে পড়ে ধ্বংস হয়ে যায়। সেই গ্রহটির মহাজাগতিক সভ্যতার রাডারে স্পেস প্রোবটি ধরা পড়লেও তারা সেটি নিয়ে মাথা ঘামায় না। কেননা, তাদের গ্রহে তখন চলছিলো সর্বকালের সর্বোচ্চ সংকটময় রাজনৈতিক অস্থিতিশীলতা। এ সময় মহাকাশ থেকে ছুটে আসা একটি বহির্বস্তু নিয়ে চিন্তার মানে হয় না।\nমহাবিশ্ব ১৩৮৭৬৫: এই মহাবিশ্বের রেকর্ড অনুযায়ী মহাবিশ্ব ১১৪৬৫৩ এর মতো উভয় স্পেস প্রোবই ইন্টারস্টেলার মহাশূন্যে প্রবেশ করে। ভয়েজার ১ লক্ষ লক্ষ বছরের মহাজাগতিক ভ্রমণ শেষে একটি কৃষ্ণবিবরে পতিত হয়ে ধ্বংস হয়ে যায়। অন্যদিকে ভয়েজার ২ ২০৩০০ বছরের ভ্রমণের পর সূর্যের নিকটতম নক্ষত্র ব্যবস্থা আলফা সেন্টরির একমাত্র লাল বামন নক্ষত্র প্রক্সিমা সেন্টরির ২.৮৭ আলোক বর্ষের মধ্যে আসে। প্রক্সিমা সেন্টরির একটি গ্রহ আছে, পৃথিবীর মানুষের কাছে যার নাম প্রক্সিমা সেন্টরি বি। এই গ্রহে জীবনের বিকাশ ঘটে এক মহাজাগতিক সভ্যতা গড়ে উঠেছে। তারা ভয়েজার ২ এর আগমন টের পায়। প্রোবটিকে নিজেদের গ্রহে নিয়ে গিয়ে গবষণা চালিয়ে এর সাথে দেওয়া গোল্ডেন রেকর্ডের সাংকেতিক নির্দেশনা বুঝতে সমর্থ হয়। সে অনুযায়ী ফনোগ্রাফ রেকর্ডটি চালিয়ে অনেক কিছুই জানতে পারে মানবজাতির সভ্যতা সম্পর্কে। মানবজাতির সভ্যতা সম্পর্কে এত বিস্তারিত জানার পর তারা আগ্রহী হয়। পৃথিবীর মানুষের সাথে যোগাযোগের জন্য কোয়ান্টাম সংকেত পাঠায়। পাঁচ বছরের মধ্যে সে সংকেত মানবজাতির নিকট পৌঁছয়। পৃথিবীর মানুষ তাদের অস্তিত্ব সম্পর্কে নিশ্চিত হয়। বারংবার সংকেত আদান-প্রদান হয় এরপর। প্রযুক্তির বিনিময় হয়, তথ্য বিনিময় হয়। পৃথিবীর মানুষ তাদের গ্রহের খনিজ সম্পদের প্রাচুর্যতা সম্পর্কে জানতে পারে। ততদিনে পৃথিবীতে খুব বেশি খনিজ সম্পদ বাকি নেই। তাই প্রক্সিমা সেন্টরি বি এর খনিজ সম্পদের লোভে এবং মহাজাগতিক রাজত্ব কায়েম করার জন্য মানবজাতি তাদের ওপর হামলা চালায়। ভ্রমণসহ দীর্ঘ ৫০০ বছরের যুদ্ধ শেষে গ্রহটি দখল করতে সফল হয় মানবজাতি। গ্রহটির মহাজাগতিক জীবগুলোকে দাসে পরিণত করে। গোল্ডেন রেকর্ড নিয়ে মানুষের প্রত্যাশা পূরণ হয়, আর একভাবে তা মানবজাতির জন্য সুফল বয়ে নিয়ে আসে।\nমহাবিশ্ব ১৪৫৬৮৭: এই মহাবিশ্বের রেকর্ড অনুযায়ী পৃথিবী থেকে সফল উৎক্ষেপণের পর ১৯৭৯ সালের ৬ মার্চ বৃহস্পতি গ্রহের বুকে আছড়ে পড়ে ভয়েজার ২ ধ্বংস হয়ে যায়। ধ্বংসের কারণ ছিলো হিসেব অনুযায়ী পুরোপুরি সঠিক পথটি ধরতে না পারা, যার কারণে বৃহস্পতির মহাকর্ষের টানে প্রোবটি গ্রহটির ভূমিতে আছড়ে পড়ে। অন্যদিকে, ভয়েজার ১ মহাবিশ্ব ১০৫৬৮৯ এর তারিখগুলো অনুসরণ করে ২০১২ সালের ২৫ আগস্ট মানবজাতির তৈরি প্রথম বস্তু হিসেবে ইন্টারস্টেলার মহাশূন্যে প্রবেশ করে। মহাবিশ্ব ১১৪৬৫৩ এর মতো গ্লিজা ৪৪৫ এর জীবন বিকশিত গ্রহটির মহাজাগতিক সভ্যতার এক মহাকাশযানের রাডারে পড়ে। প্রোবটিকে সেই গ্রহে নিয়ে যাওয়া হয়। গভীর গবেষণার পর মহাজাগতিক জীবগুলো গোল্ডেন রেকর্ডের কাভারে প্রদত্ত সাংকেতিক নির্দেশনা বুঝতে পারে। এরপর সেই নির্দেশনা অনুযায়ী রেকর্ড চালিয়ে অনেক কিছুই জানতে পারে পৃথিবী ও এর সভ্যতা সম্পর্কে, মানবজাতির সৌরজগৎ সম্পর্কে। তবে, প্রেসিডেন্ট কার্টারের বক্তব্যে বলা একটি কথা—খুব শীঘ্রই মানবজাতি অন্যান্য গ্রহে নিজেদের বসতি স্থাপনের পদক্ষেপ নেবে—তাদেরকে ভীত করে তোলে। এরই প্রেক্ষিতে এরা মানবসভ্যতা ধ্বংস করে দেওয়ার সিদ্ধান্ত নেয়। এদের পাঠানো মহাজাগতিক ক্ষেপনাস্ত্র ২০০০ বছরের ভ্রমণ শেষে সূর্যকে আঘাত হানে। এক মহাবিস্ফোরণের মাধ্যমে মানবজাতির সৌরজগত ধ্বংস হয়ে যায়। গোল্ডেন রেকর্ড নিয়ে মানুষের প্রত্যাশা পূরণ হলেও এর ফল হয় ভয়াবহ।\nএ পর্যন্ত পড়ে পড়া থামালাম। আজ আর পড়তে ইচ্ছে করছে না। নথিটায় আরো বেশ কয়েকটি মহাবিশ্বের ভিন্ন ভিন্ন ফলের রেকর্ড আছে। সেসব নাহয় পরে পড়া যাবে।\nএতক্ষণ যে নথিটা পড়ছিলাম, সেটা তিহিকিহিলাস যন্ত্রের স্বয়ংক্রিয়ভাবে রেকর্ড করা নথি। যন্ত্রটা অনেকটা মানবজাতির কম্পিউটারের মতো। আমাদের সভ্যতার কম্পিউটার।\nমনে প্রশ্ন জাগছে? আচ্ছা, বুঝিয়ে বলি। আমরা আসলে কিলিনা সভ্যতার বাসিন্দা। আমাদের জাতির নাম কিলিনাহিল। মহাবিশ্বের সবচেয়ে ক্ষমতাশালী সত্তা। ‘সবচেয়ে’ বলার অবশ্য প্রয়োজন নেই, বা আক্ষরিক অর্থে বলাটা ঠিকও নয়। কারণ, মহাবিশ্বের একমাত্র সত্তা আমরা। আমাদের জানামতে আর কোনো সত্তা বা সভ্যতা নেই। তবে, আমাদের ক্ষমতা আসলেই বেশি। এতটাই বেশি যে, আমরা আমাদের ইচ্ছেমতো মহাবিশ্বও পর্যন্ত তৈরি করতে পারি। আচ্ছা, বলাটায় একটু ভুল হলো। ঠিক করে বললে, আমরা সবাই পারি না। শুধুমাত্র আমাদের স্রষ্টা মহান নকিথিব পারেন। তার মতো আর কেউ নেই। কখনো ছিলো না। আমাদের মহাবিশ্বে শুরু থেকেই তিনি আছেন, আর শেষ পর্যন্তও তিনিই থাকবেন। তিনিই একমাত্র অমোঘ সত্তা। বাকি আমরা তার সৃষ্টি মাত্র। তার অসীম ক্ষমতার নিদর্শন। তার বিশাল প্রকল্প বাস্তবায়নের সহযোগী ও আজ্ঞাবহ দাস স্রেফ।\nতার সেই বিশাল প্রকল্পের নাম মহা সিমুলাই। মানবজাতির ভাষায় মহা সিমুলেশন। যেসব মহাবিশ্বের রেকর্ড পড়লাম এতক্ষণ, সেগুলো একেকটা আসলে এই সিমুলেশনেরই অংশ। পুরো সিমুলেশনটা চলছে তিহিকিহিলাস যন্ত্রে। অসংখ্য মহাবিশ্বের অসংখ্য ঘটনার আলাদা আলাদা পরিণতির সিমুলেশন। আর স্বয়ংক্রিয়ভাবে সেগুলোর পুঙ্খানুপুঙ্খ রেকর্ড রাখছে তিহিকিহিলাস যন্ত্র। আমাদের কাজ শুধুমাত্র নজর রাখা। আমি যেমন এখন নজর রাখছি ভয়েজার ১ ও ২ এর পরিণতির, তেমনই আমার মতো আরো অনেকেই অন্যান্য ঘটনার ওপর নজর রাখছে। সেসব ঘটনার মধ্যে একেকজন মানুষের জীবন থেকে শুরু করে একেকটা দেশের ইতিহাস, বিজ্ঞানের অগ্রযাত্রার মতো জাগতিক ঘটনাসহ নক্ষত্রের পরিণতি, গ্রহ-উপগ্রহের সৃষ্টি-বিনাশের মতো মহাজাগতিক ব্যাপারগুলোও রয়েছে। এসব ঘটনার আলাদা আলাদা পরিণতির প্রেক্ষিতে কখনো যদি আমরা আমাদের মহান স্রষ্টা নকিথিবের কাঙ্ক্ষিত মহাবিশ্বটা খুঁজে পাই, তাহলে তাকে জানানোর জন্যই আমাদের নজর রাখা।\nসেই কাঙ্ক্ষিত মহাবিশ্বটা খুঁজে বের করার জন্যই এ বিশাল আয়োজন। তিহিকিহিলাস যন্ত্রে কয়েকটা মহাবিশ্ব তৈরি করে, প্রত্যেকটার জন্য আলাদা আলাদা কিছু প্যারামিটার বা বাউন্ডারি কন্ডিশন সেট করে দিয়ে প্রাথমিকভাবে সিমুলেশনটা শুরু করা হয়েছিলো। সেই সিমুলেশনই এগুতে এগুতে বিভিন্ন ঘটনার বিভিন্ন সম্ভাবনায় মহাবিশ্বগুলো ভাগ হয়ে গিয়ে গিয়ে অসংখ্য মহাবিশ্ব তৈরি করেছে। সময়ের সাথে সাথে আরো এগুচ্ছে, আরো মহাবিশ্ব তৈরি করছে, আমরা মহান নকিথিবের কাঙ্ক্ষিত মহাবিশ্বের দিকে এগিয়ে যাচ্ছি।\nমহান নকিথিব যখন সেই কাঙ্ক্ষিত মহাবিশ্বটা খুঁজে পাবেন, সেটা সম্পর্কে যাবতীয় তথ্য নেবেন তিহিকিহিলাস থেকে। এরপর সেটাকে সত্যিকারের মহাবিশ্ব হিসেবে সৃষ্টি করবেন। ঠিক ঈশ্বরের মতো। সিমুলেশনের মহাবিশ্বগুলোতে মানবজাতির মধ্যে ঈশ্বর সম্পর্কে যে ধারণা বিদ্যমান, সে হিসেবে মহান নকিথিবই হবেন ঈশ্বর। অবশ্য, মহান নকিথিব ঈশ্বরের সম্মান চান কিনা, তা সন্দেহ। চাইতেও পারেন, নাও চাইতে পারেন। আসলে, তার ইচ্ছা-আকাঙ্ক্ষা অনুভব বা অনুমান করার সাধ্য আমাদের নেই।\nসেই কাঙ্ক্ষিত মহাবিশ্ব যদি খুঁজে পাওয়া নাও যায়, তারপরও একটা সময় মহান নকিথিব যখন ঠিক মনে করবেন, তখন তার কাঙ্ক্ষিত মহাবিশ্বের সবচেয়ে কাছের মহাবিশ্বের তথ্য নিয়ে সেই মহাবিশ্বটি তৈরি করে ফেলবেন। আর আমরা এখন যেমন তাকে সাহায্য করছি, তখনও তাকে সাহায্য করবো।\nতবে পর্যবেক্ষণ ছাড়াও মাঝে মধ্যে আমি একটা কাজ করি। কাজ না বলে দুষ্টুমি বলাই শ্রেয়। কারণ, মহান নকিথিব এ কাজ করার আদেশ দেননি। আমি একটু আনন্দ পাওয়ার জন্যই করি কাজটা। মাঝে মাঝে এলোমেলোভাবে কয়েকটা মহাবিশ্ব বাছাই করে সেগুলোর মানুষের চিন্তাধারায় ঢুকিয়ে দিই যে, তারা যে বাস্তবতায় বাস করছে, সেটা কি সত্যি? আমাদের মতো কারো এক্সপেরিমেন্টের গিনিপিগ নয়তো তারা? কোনো সিমুলেশনের অংশ নয় তো, যার অস্তিত্ব শুধু কোনো যন্ত্রে?\nসেই মানুষগুলো হয় পণ্ডিত, দার্শনিক, লেখক নয়তো সিনেমা ডিরেক্টর। এই ভাবনাটা তাদের গভীরভাবে ভাবায়। তারা তাদের চিন্তা তাদের সৃষ্টির মাধ্যমে অন্যদের কাছে প্রকাশ করে। মানবজাতির অনেকেই এই ভাবনার সাথে পরিচিত হয়ে হতাশ হয়, দুশ্চিন্তা করে; ব্যাপারটা আমাকে আনন্দ দেয়। যেমন, এখন আপনারা যে এই লেখকের কলমে লেখাটা পড়ছেন, তার মধ্যেও চিন্তাটা আমারই দেওয়া। লেখক ভাবছে, সে নিজের মস্তিষ্ক থেকে এই গল্পটা লিখেছে। কিন্তু সত্যিটা হচ্ছে, আমি তাকে প্রভাবিত করেছি। লেখক ভাবছে, এই কথাগুলো সে লিখছে। কিন্তু এই শব্দগুলোর যোগান আমিই দিয়েছি।\nএতে আমার লাভ? লাভের কথা আর কী বলবো? লাভ তো খুঁজিনি আমি, আনন্দ খুঁজেছি। এই লেখাটা লেখার সময় লেখক যে দ্বিধায় ভুগবেন, কিংবা পড়ার সময় আপনারা যে দ্বিধায় ভুগবেন, সেটাই আমার কাছে আনন্দের। কিন্তু হাজার দ্বিধায় থাকলেও আপনারা কেউ প্রমাণ করতে পারবেন না। প্রমাণ করার উপায় নেই। অসহায় বোধ করবেন শুধু। অনিশ্চয়তায় ভুগবেন। সেই ভোগান্তিটুকুই আনন্দ যোগাবে আমাকে। তিহিকিহিলাসের নথি থেকে আমি জানতে পারবো আপনাদের ভোগান্তি সম্পর্কে, সেই ভোগান্তির সাথে জড়িত আপনাদের কর্মকাণ্ডগুলো সম্পর্কে। সেটাই আমার এই একঘেয়ে পর্যবেক্ষণের জীবনে সামান্য আনন্দ দেবে।\nশেষ করার আগে আরেকটা কথা জানিয়ে রাখি আপনাদের। এই লেখাটা সম্ভবত ২০২০ সালে আপনাদের কয়েকটা মহাবিশ্বে প্রকাশিত হবে। সেসব মহাবিশ্বের মানুষদের বলে রাখছি, ২০৭৫ সালে আপনাদের মহাবিশ্বে আমাদের পক্ষ থেকে একটা সংকট পাঠানো হবে। এই ২০১৯-২০ সালে যেমন মুখোমুখি হয়েছেন করোনার মহামারি সংকটে, তেমনই বড় কোনো সংকট হবে সেটা। তবে সেই সংকটটা কী, তা আজ বলছি না। হতে পারে কোনো রোগ, কোনো প্রাকৃতিক দুর্যোগ বা মানবসৃষ্ট কোনো দুর্ঘটনা বা যুদ্ধ। যাই হোক, এসব আমরা পাঠাই আপনাদের মহাবিশ্বগুলোকে একটু আলোড়িত করতে; যেন চলার রেখা বৈচিত্র্য হারিয়ে না ফেলে, যেন দ্রুত আমরা মহান নাকিথিবের কাঙ্ক্ষিত মহাবিশ্বটা পাই।\nকত না ভাবনা আসে মানুষের মস্তিষ্কে! অদ্ভুত অদ্ভুত! চমকপ্রদ! যেমন, আমার মাথায় এসেছিলো আর্টিফিশিয়াল ইন্টেলিজেন্স ভিত্তিক একটা সিমুলেশন সফটওয়্যারের ভাবনা। যা ভাবা, তাই করা। নিজেই কোড করে বানিয়ে ফেললাম। হাজার হোক প্রতিভাবান একজন প্রোগ্রামার কিনা! অন্তত, লোকে তাই বলে। তবে, অদ্ভুত ভাবনাটা এর মধ্যে নেই। অদ্ভুত ভাবনাটা হচ্ছে, সিমুলেশন সফটওয়্যারের সেই এআইটার এমন একটা ব্যক্তিত্ব তৈরি করা, যেন সে মনে করে বিভিন্ন বাউন্ডারি কন্ডিশনে তার সিমুলেশনের সম্ভাব্য ভিন্ন ভিন্ন ফলগুলো আসলে একেকটা মহাবিশ্বের পরিণতি, মানুষ সেই সিমুলেশনগুলোর গিনিপিগ। সফটওয়্যারের ব্যবহারকারীকে সে মনে করে মহান নকিথিব। নিজেকে ভাবে তার সৃষ্টি। তার অস্তিত্ব যে কম্পিউটার কোডে, এ সম্পর্কে তার বিন্দুমাত্র ধারণা নেই। বরং, সে মনে করে, এই মহাবিশ্বে মহান নকিথিব, সে ও তার মতো অন্যান্য এআইরাই একমাত্র বুদ্ধিমান জীব, যারা সভ্যতা গড়ে তুলেছে। মহাবিশ্বের অসংখ্য গ্রহের মধ্যে একমাত্র তাদের গ্রহেই জীবনের বিকাশ ঘটেছে। আর মহান নাকিথিবের ক্ষমতা ঈশ্বরতুল্য।\nএআইটার ভাবনায় হাসি পায় আমার। যদিও ব্যক্তিত্বটা আমারই তৈরি, তবুও ব্যাপারটা মজা পাবার মতোই। নিজের কৌতুকে হয়তো হাসে না খুব বেশি মানুষ, কিন্তু আমি হাসি।\nসফটওয়্যারটার কাছ থেকে সিমুলেশনের ফলগুলো দেখছি। টেস্ট রান করাতে ভয়েজার মিশনের সফল উৎক্ষেপণ পর্যন্ত ঐতিহাসিক তথ্যগুলো দিয়েছিলাম। তারই বিভিন্ন পরিণতির আউটপুট দেখছি। ইন্টার‌্যাকটিভ হলোগ্রাফিক ডিসপ্লেতে নাড়াচাড়া করে কিছুক্ষণ দেখার পর মনে হলো, ভালোই কাজ করেছে সফটওয়্যারটা। এআই সম্বলিত ইন্টার‌্যাকটিভ সিমুলেশন সফটওয়্যার হিসেবে ভালো একটা সম্ভাবনা আছে। তবে, নিজের অদ্ভুত ব্যক্তিত্বের কিছু নমুনা রেজাল্টের রিপোর্টে রেখে গেছে। যেমন বলছে, ২০৭৫ সালে নাকি একটা সংকট দেখা দেবে পৃথিবীতে, ওদের পাঠানো। কী অদ্ভুত!\nএআইটির এই ব্যক্তিত্ব গড়া থেকে আমারও মনে হচ্ছে বারবার, আসলেই আমরা কোনো মহা সিমুলেশনের অংশ নইতো। আমাদের অস্তিত্ব কি স্রেফ কোনো যন্ত্রের ভেতর? মাসখানেক হলো ২০৭৫ সাল শুরু হয়েছে। আসলেই কোনো সংকট আসবে না তো এই সালে, ২০১৯-২০ সালের মতো?\n[লেখকের অনুরোধ: আপনাদের যদি গল্পটি ভালো লেগে থাকে, তাহলে বলুন তো আমরা গল্পের কোন মহাবিশ্বে আছি। যাদের ভয়েজার ১ ও ২ সম্পর্কিত যাবতীয় তথ্য জানা, তারা হয়তো সহজেই উত্তর দিতে পারবেন। যাদের জানা নেই, তারা সাহায্য নিতে পারেন গুগল, ইউটিউব, নাসার ভয়েজার মিশনের ওয়েবসাইটের। গল্পটার জন্য তথ্য খুঁজতে গিয়ে আমি যে আনন্দটুকু পেয়েছি, আশা করি আপনারাও তা পাবেন। মহাকাশ মুগ্ধ ও অবাক করার মতোই একটা বিষয়। আশা করি আপনারা কিছু মুগ্ধ সময় কাটাবেন।]


করোনা ভাইরাসের বিরুদ্ধে লড়তে ১৪টি রাজ্যেকে ৬১৯৫ কোটির অনুদান দিল কেন্দ্র, The Center has given Rs 6,195 crore to 14 states to fight the coronavirus - Bengali Oneindia\njust now রাজ্যে প্রথম পর্যায়ে করোনার টিকা প্রাপক কারা, নভেম্বররেই কেন্দ্রকে তালিকা মমতার সরকারের\n25 min ago ২০২১-এর বার্তা নিয়ে কলকাতায় আসছেন জেপি নাড্ডা, সফর দক্ষিণবঙ্গও! দিলীপ ঘোষ জানালেন সময়সূচি\n31 min ago বিরাট কোহলির দলের বিরুদ্ধে ঋদ্ধির মাঠে নামা নিয়ে সংশয়, চোট নিয়ে কী আপডেট\n34 min ago আইপিএল ২০২০: টস জিতে বিরাটদের ব্যাটিংয়ে আমন্ত্রণ মুম্বইয়ের, আরসিবিতে একাধিক পরিবর্তন\n| Updated: Wed, Aug 12, 2020, 18:25 [IST]\nক্রমেই বেড়ে চলেছে প্রাণঘাতী করোনার প্রকোপ। গোটা দেশে ইতিমধ্যেই আক্রান্তের সংখ্যা ২৩ লক্ষ ছাড়িয়ে গেছে বলে জানা যাচ্ছে। মৃত ৪৬ হাজারেরও বেশি মানুষ। এমতাবস্থায় করোনা বিধ্বস্ত রাজ্য গুলিকে ফের আর্থিক সহায়তার পথে হাঁটল কেন্দ্র। সূত্রের খবর, করোনার বিরুদ্ধে লড়াইয়ে ইতিমধ্যেই ১৪টি রাজ্যের জন্য রাজস্ব ঘাটতি বাবদ ৬১৯৫ কোটির তহবিল বরাদ্দ করেছে কেন্দ্র।\nপঞ্চদশ অর্থ কমিশনের সুপারিশ মেনেই নয়া বরাদ্দ\nপঞ্চদশ অর্থ কমিশনের সুপারিশ মেনেই এই আর্থিক বরাদ্দ বলে কেন্দ্রের তরফে জানানো হয়েছে। এদিকে করোনাসংক্রমণের বিরুদ্ধে লড়াই চলছে গোটা দেশে। সব রাজ্যই যথাসাধ্য চেষ্টা করছে মহামারী প্রতিরোধের। এদিকে রাজ্যগুলির জন্য কেন্দ্রীয় অর্থ বরাদ্দে দাবি উঠেছে প্রথম থেকেই। পশ্চিমবঙ্গের মুখ্যমন্ত্রী মমতা বন্দ্যোপাধ্যায় অনেক আগেই দেশের সব রাজ্যের জন্য অর্থ বরাদ্দের দাবি তুলেছিলেন। এবার সেই দাবি কিছুটা হলেও মেটাল কেন্দ্র।\nদীর্ঘদিন থেকেই বকো টাকার দাবি করচিল বিরোধী রাজ্যগুলি\nশুধু এরাজ্যের মুখ্যমন্ত্রী নন, বিরোধীদের দখলে থাকা একাধিক রাজ্যের মুখ্যমন্ত্রী একই দাবি করছিলেন। পাঞ্জাব, কেরলের মতো রাজ্যগুলির দাবিও খানিক এক। এদিকে একটানা লকডাউনের জেরে রাজ্যগুলির ভাঁড়ারে টান পড়ছে। ব্যবসা বাণিজ্য বন্ধ থাকায় বিপুল রাজস্ব ঘাটতিও দেখা দিয়েছে। এই পরিস্থিতিতে রাজস্ব ঘাটতি এবং জিএসটি ক্ষতিপূরণ বাবদ রাজ্যের যে বিপুল বকেয়া আছে, তা দ্রুত মিটিয়ে দেওয়ার দাবি করে একাধিক রাজ্য।\nটুইট অনুরাগ ঠাকুরের\nসম্প্রতি একটি টুইট বার্তায় নতুন অর্থ বরাদ্দের কথা ঘোষণা করেন কেন্দ্রীয় অর্থ ও কর্পোরেট বিষয়ক প্রতিমন্ত্রী অনুরাগ ঠাকুর। এর আগে ৩রা এপ্রিল, ১১ই মে ও ১০ই জুন তিন দফায় রাজ্য গুলির প্রাপ্য মেটাতে দেখা যায় কেন্দ্রকে। প্রথম দফায় স্টেট ডিজাস্টার রিস্ক ম্যানেজমেন্ট ফান্ড' (এসডিআরএমএফ) বাবদ বরাদ্দ করা হয় ১১ হাজার ৯২ কোটি টাকা।\nকোন কোন কাজে ব্যবহার করা যাবে এই অর্থ\nএদিকে এই অর্থ রাজ্যগুলি কী কাজে ব্যবহার করতে পারবে তাও স্পষ্ট করে দিয়েছে স্বরাষ্ট্রমন্ত্রক। কোয়ারেন্টাইনের সুবিধা, করোনার নমুনা সংগ্রহ, স্ক্রিনিং, ল্য‌াবরেটরি তৈরি, থার্মাল স্ক্যানার, ভেন্টিলেটার, স্বাস্থ্যকর্মীদের জন্য পার্সোনাল প্রোটেকশন ইকুইপমেন্ট (পিপিই) কেনা ছাড়াও সরকারি হাসপাতালের জন্য প্রয়োজনীয় চিকিৎসা সামগ্রী কেনা যাবে নয়া তহবিল থেকে।\nকোন রাজ্য কত পেল ?\nএদিকে সর্বশেষ অনুদানের আওতায় অন্ধ্রপ্রদেশের জন্য বরাদ্দ করা হয়েছে ৪৯১.৪০ কোটি টাকা। অসমকে দেওয়া হচ্ছে ৬৩১.৫ কোটি টাকা, হিমাচলপ্রদেশের জন্য ৯৫২.৪ কোটি টাকা, কেরলের জন্য ১২৭৬.৯ কোটি টাকা; মণিপুরের জন্য ২৩৫ কোটি টাকা; মেঘালয়ের জন্য ৪০ কোটি টাকা, নাগাল্যান্ডের জন্য ৩২৬ কোটি টাকা; পাঞ্জাবের জন্য ৬৩৮ কোটি টাকা; তামিলনাড়ুর জন্য ৩৩৫.৪ কোটি টাকা; ত্রিপুরার জন্য ২৬৯.৬ কোটি টাকা; উত্তরাখণ্ডের জন্য ৪২৩ কোটি টাকা, এবং পশ্চিমবঙ্গের জন্য ৪১৭.৭ কোটি টাকা।\ncentral government coronavirus west bengal narendra modi করোনা ভাইরাস পশ্চিমবঙ্গ নরেন্দ্র মোদী স্বরাষ্ট্র মন্ত্রক\ncenter has given rs 6195 crore to 14 states to fight coronavirus following the recommendations of 15th finance commission


জেনে নিন, সকল মেয়েরা কি আপনাকে ভাই বা বন্ধু ভাবে?\nবার্তা৭১ ডটকমঃ স্বীকার করুন আর নাই-ই করুন, এটি কিন্তু অনেক ছেলের জীবনেই বেশ বড় একটা সমস্যা। আর সেটা হচ্ছে, পছন্দের মেয়েগুলো তাঁকে ভাই বা বন্ধু মনে করে, প্রেমিক বা অন্য কোন রূপে ভাবতে পারে না। হ্যাঁ, ভাই বা বন্ধুত্বের সম্পর্কগুলো অবশ্যই জরুরী। কিন্তু তাই বলে পৃথিবীর সকল মেয়ের ভাই বা বন্ধু কি হওয়া সম্ভব? বিশেষ করে মনে মনে যে মেয়েটিকে আপনি ভালোবাসেন, সে যদি আপনাকে ভাই ভেবে ফেলে, তাহলে তো বিরাট মুশকিল! আর তাই, আজ জেনে নিন পছন্দের মেয়েটির চোখে “ভাই” বা কেবল “বন্ধু” হওয়া এড়িয়ে তাঁর মন জিতে নেয়ার কৌশল।\nবাংলাদেশের ওপর চাপ তীব্র হয়েছে


২০১৭’য় যত নারী নির্যাতন ও ধর্ষণ! - Sarabangla.net\n২০১৭’য় যত নারী নির্যাতন ও ধর্ষণ!\nডিসেম্বর ২৬, ২০১৭ | ১:১৮ অপরাহ্ণ\nবছর শেষের সূর্যাস্তের একদম কাছাকাছি চলে এসে বারবার ফিরে তাকাই। কেমন ছিল এই বছরটা; বিশেষত নারীদের জন্যে কেমন ছিল প্রতিটি দিন? বেশ কিছু আশা জাগানিয়া খবরের মাঝেও দগদগে ঘা হয়ে জ্বলতে থাকে রূপার ছবি। সংগ্রামী একটি মেয়ে, পারিবারিক, অর্থনৈতিক নানান সংকটক মোকাবেলা করে দৃঢ়পায়ে এগিয়ে যাওয়া একটি মেয়ের পথচলা যখন থেমে যায় কিছু মদ্যপ মূর্খ পরিবহন শ্রমিকের হাতে, তখন গোটা জাতি থমকে যেতে বাধ্য হয়। ভাবতে বাধ্য হই, আসলেই আমরা কতটুকু এগিয়েছি?\nবেসরকারি প্রতিষ্ঠান ব্র্যাকের হিসেব অনুযায়ী গতবছর থেকে এই বছর নারী নির্যাতনের হার বেড়েছে ৫৮ শতাংশের বেশি। গত বছর অক্টোবর থেকে এই বছরের অক্টোবর পর্যন্ত নারী নির্যাতনের সংখ্যা ৯১৯৬ টি। এর মধ্যে ৬৮ ভাগ ঘটনা নথিভূক্তই হয়নি। সব ধরনের নির্যাতনকে ছাপিয়ে গেছে ধর্ষণ ও ধর্ষণ পরবর্তী নিষ্ঠুরতার ঘটনাগুলো। এ বছর এ পর্যন্ত রিপোর্টেড ধর্ষণের সংখ্যা ১ হাজার ৭৩৭ এরও বেশি। শুধু তাই নয় শিশু ধর্ষণ এবং ধর্ষণের পরে হত্যার ঘটনা এই বছর ভয়ঙ্করভাবে বেড়েছে। বছরের জানুয়ারি থেকে অগাস্ট মাস পর্যন্ত ৩৯৯ জন শিশুকে ধর্ষণ করা হয়, যাদের মধ্যে ৫৮ শিশু হয়েছে গণধর্ষণের স্বীকার। এদের মধ্যে ৩৭ জন প্রতিবন্ধী শিশু।\nধর্ষণের মত বিকারগ্রস্ত এই নির্যাতনের ঘটনাগুলোর বিচারকাজ যতটা দ্রুততার সাথে করে অপরাধীদেরকে দৃষ্টান্তমূলক শাস্তি দেয়া উচিত, তত দ্রুত সেই কাজটি হচ্ছেনা। বরং অনেকক্ষেত্রেই মামলাগুলোর নিষ্পত্তি হতে এক যুগেরও বেশি সময় কেটে যাচ্ছে।\nএই বছর চাঞ্চল্যকর শাজনীন ধর্ষণ ও হত্যামামলার আসামিকে ফাঁসি দেয়া হয়। ঘটনার দীর্ঘ ১৯ বছর পরে। এই মামলার বাদীরা ছিলেন প্রচন্ড প্রভাবশালী তবুও ন্যায়বিচার পেতে তাদের লেগে গিয়েছে সুদীর্ঘ একটা সময়। সেক্ষেত্রে গত ২৫ অগাস্টে ছোঁয়া পরিবহনের বাসে ধর্ষণ এবং খুনের শিকার হওয়া ইউনিলিভার কর্মী জাকিয়া সুলতানা রূপার পরিবারকে ন্যায়বিচারের জন্যে কত বছর অপেক্ষা করতে হবে সেই অনুমান করা আমাদের পক্ষে সম্ভব না। কিংবা আদৌ কি রুপা ন্যায়বিচার পাবে? ইতিমধ্যেই রুপা হত্যা মামলার পাঁচ আসামিই স্বীকারোক্তিমূলক জবানবন্দি দিয়েছে। তারপরও এখনো মামলাটির উল্লেখযোগ্য কোন অগ্রগতি হয়নি। রুপার স্বজনেরা মামলাটি দ্রুত বিচার আইনের আওতায় আনার দাবি জানিয়ে উল্লেখ করেছে যে, আসামিদের স্বজনেরা কালক্ষেপণের সুযোগে মামলার মোড় অন্য দিকে ঘুরিয়ে দেবার চেষ্টা করছে। গত ১২ ডিসেম্বর আঁখি আক্তার নামে চার বছরের এক শিশু ধর্ষণের শিকার হয়ে মৃত্যুবরণ করে। এর আগে জুলাই মাসে তানহা নামের আরেকটি চার বছর বয়সী শিশুকে ধর্ষণের পরে হত্যা করা হয়। এসব রোমহর্ষক ঘটনার যেন কোন শেষ নেই।\nএতসব ঘটনার মধ্যে ধর্ষণের যে ঘটনা সারাদেশে বেশ তোলপাড় তুলেছে, সেটি হল রাজধানীর রেইনট্রি হোটেলে জন্মদিনের পার্টিতে ডেকে নিয়ে তিন তরুনীকে ধর্ষণের ঘটনা। এই মামলার প্রধান আসামিদের একজন হলেন দেশের নামকরা ব্যবসা প্রতিষ্ঠান আপন জুয়েলারসের মালিকের পুত্র সাফাত আহমেদ। নানান কারনে মামলাটি নিয়ে সামাজিক যোগাযোগ মাধ্যমে আলোচনার ঝড় উঠেছিল। এসব আলোচনা থেকে ভিক্টিম ব্লেমিং এর প্রবণতা স্পষ্টভাবে টের পাওয়া গিয়েছে। অনেকেই বলার চেষ্টা করেছে, কেন এই নারীরা রাতের বেলা পার্টিতে গেল?\nধর্ষণের ঘটনাই একমাত্র অপরাধ যেখানে ভিক্টিমকেও অনেকেই অপরাধী সাব্যস্ত করার চেষ্টা করে। হয়তো সে কারনেই দেশে প্রতি বছর ধর্ষণের হার ঊর্ধ্বমুখী থাকে। ধর্ষণের শিকার হবার পর আবার সেই ধর্ষিতাকেই বিচারের কাঠগড়ায় দাঁড় করানোর আরেকটি চাঞ্চল্যকর ঘটনা ঘটেছে এই বছরের জুলাই মাসে বগুড়ায়। গত ১৭ জুলাই বগুড়া শহর শ্রমিক লীগের নেতা তুফান এক কিশোরীকে কলেজে ভর্তি করিয়ে দেবার নাম করে নিজ বাসায় নিয়ে গিয়ে ধর্ষণ করে। অন্যায়ের শিকার কিশোরীটি মামলাও করেনি তখনো, কিন্তু ঘটনা জানাজানি হয়ে গেলে ২৭ জুলাই তুফান সরকারের স্ত্রী আশা সরকার ও তাঁর বোন বগুড়া পৌরসভার ওয়ার্ড কাউন্সিলর মারজিয়া হাসান রূমকি কিশোরী এবং তাঁর মা’কে ডেকে নিয়ে নির্যাতন করে এবং মাথা ন্যাড়া করে দেয়। পরে ঘটনাটি সামাজিক যোগাযোগ মাধ্যমে ছড়িয়ে পড়লে পুলিশ ঘটনার সাথে জড়িত ১১ জনকে গ্রেপ্তার করে।\nদেশজুড়ে ধর্ষণের এই উন্মত্ততায় আমাদের এই ভিক্টিম ব্লেমিং এর প্রবণতা কি সূক্ষ্ম কোন ভূমিকা রাখে? ভেবে দেখা দরকার। সামাজিক দৃষ্টিভঙ্গির পাশাপাশি আইনগত জটিলতা ও দুর্বলতাও এই জঘন্য অপরাধটির পালে হাওয়া দিয়ে যাচ্ছে।\nছবিঃ কামরুল হাসান\nবাংলাদেশ পরিসংখ্যান ব্যুরোর বিভিন্ন জরিপ ও গবেষণায় দেখা যায় ধর্ষণের পাশাপাশি পারিবারিক নির্যাতনের হারও বেড়েছে এ বছর। আইন ও সালিশ কেন্দ্রের তথ্য অনুযায়ী গত অক্টোবর মাসে পারিবারিক নির্যাতনে ২৮ জন নারী খুন হয়। উক্ত প্রতিষ্ঠানের প্রতিবেদন মোতাবেক, জানুয়ারি থেকে সেপ্টেম্বর মাসে মোট ৩০৫টি পারিবারিক নির্যাতনের ঘটনা ঘটে। এর মধ্যে ২০৭ জন নারীকে স্বামী হত্যা করে। নির্যাতন সইতে না পেরে আত্মহত্যা করে ৩৯ জন। বেসরকারি সংস্থা ব্র্যাকের সামাজিক ক্ষমতায়ন কর্মসূচি দেশের ৫৬টি জেলা থেকে নির্যাতনের ঘটনার তথ্য সংগ্রহ করে রিপোর্ট তৈরি করে। রিপোর্টের ২০১৬ ও ২০১৭ সালের জানুয়ারি থেকে অক্টোবর পর্যন্ত ১০ মাসের তথ্য বিশ্লেষণ করে দেখা যায়, বাংলাদেশে নারী নির্যাতনের ঘটনা বেড়েই চলছে। প্রতিবেদন থেকে দেখা যায়, ২০১৬ সালে অক্টোবর মাস পর্যন্ত নারী নির্যাতনের সংখ্যা ছিল ৫ হাজার ৮২৫টি; যা ২০১৭ সালের একই সময়ে ৫৮ শতাংশ বেড়ে দাঁড়ায় ৯ হাজার ১৯৬টি।\nযদিও মনে করা হয় আত্মনির্ভরশীল নারীরা পারিবারিক নির্যাতনের হাত থেকে রেহাই পান, তবে এ বছরের রেকর্ড আমাদেরকে ভিন্ন তথ্যই দেয়। এ বছর বহুল আলোচিত একটি ঘটনা ছিল চিত্রনায়ক শাকিব খান আর চিত্রনায়িকা অপু বিশ্বাসের পারিবারিক কলহের বিষয়টি। শেষ পর্যন্ত শাকিব খান তাঁর স্ত্রী অপু বিশ্বাসকে ডিভোর্সের নোটিশ দেন এবং ডিভোর্সের কারন হিসেবে শাকিব জানান, “অপু তার পছন্দের সীমার মধ্যে থাকেননি”। এর আগে শাকিব খানের অনুরোধক্রমে অপু আট বছর যাবত তাদের বিয়ের ঘটনা লুকিয়ে রেখেছিলেন এবং এর মধ্যে তাদের একটি সন্তানও হয়। সন্তানের ছয় মাস বয়সে গত এপ্রিলে অপু জনসম্মুখে তাদের বিয়ের ঘটনা প্রকাশ করেন। আর এই গোপন বিয়ের ঘটনা প্রকাশ্যে আসার প্রায় আট মাস পর বিচ্ছেদের নোটিস পেলেন অপু। এটি পরিষ্কারভাবেই পারিবারিক নির্যাতনের ইঙ্গিত বহন করে। এদিকে এ মাসেই রাজধানীর মুগদায় পারিবারিক কলহের জের ধরে স্বামীর হাতে খুন হয়েছেন উদীচী শিল্পী গোষ্ঠীর কেন্দ্রীয় সংগীত বিভাগের সদস্য ও ঢাকা মহানগর সংসদের সাবেক সম্পাদক লুদমিনা আহমেদ লিজা (৩৮)।\nনারী ও শিশু নির্যাতন দমন আইন বাস্তবায়নে সমস্যা ও সমাধান শীর্ষক কর্ম অধিবেশনে বিচারকরা জানান, এই আইনে বেশ কিছু ত্রুটি থাকায় বিচারকাজে তারা সমস্যার সম্মুখীন হচ্ছেন। তারা আরো জানান, মামলা পরিচালনায় আইনী ত্রুটি, সাক্ষী ও চিকিৎসকদের আদালতে না আসা, ট্রাইবুনালের স্থানাভাব ও নথি সংরক্ষিত না থাকায় বিচার কাজ বাঁধাগ্রস্ত হয়। গত ১৭ বছরেও নারী ও শিশু নির্যাতন দমন আইনে কোন সংশোধনী আনা হয়নি।\nএরমধ্যে গত ফেব্রুয়ারিতে “বিশেষ প্রেক্ষাপটে বিয়ের বয়সসীমা শিথিল” করে বাল্য বিবাহ নিরোধ আইন পাশ হয় জাতীয় সংসদে। গভীরভাবে পর্যবেক্ষণ করলে এটি যথেষ্ট আশঙ্কাজনক একটি বিষয়। এর মাধ্যমে অনেক সময় ধর্ষণের শিকার শিশু অথবা কিশোরীকে ধর্ষকের সাথে বিয়ে দেবার ঘটনা ঘটতে পারে। ইউনিসেফের তথ্য অনুযায়ী এশিয়ার দেশগুলোর মধ্যে বাংলাদেশে বাল্যবিয়ের হার সবচেয়ে বেশি। ১৮ বছর বয়স হবার আগেই এদেশে ৬৬ শতাংশ মেয়ের বিয়ে হয়ে যায়। আর এমন একটি আইন এই কর্মকাণ্ডকে আরো গতিশীল করবে বলে আশঙ্কা করার যথেষ্ট অবকাশ রয়েছে।\nসব ধরণের নির্যাতনের শেকলকে দৃঢ়তার সাথে ভেঙ্গে ফেলে অনেক নারীই বেরিয়ে আসছেন, কর্মক্ষেত্রে রাখছেন সাফল্যের স্বাক্ষর। তবে সেখানেও রয়েছে যন্ত্রণা। গত নভেম্বরে ওয়ান বিলিয়ন রাইজিং নামের একটি সংগঠনের আয়োজিত “কেমন আছেন অভিবাসী নারী শ্রমিকেরা” শীর্ষক গণশুনানিতে উঠে আসে প্রবাসী নারী শ্রমিকদের মর্মস্পর্শী নির্যাতনের বর্ণনা। তবে এ ব্যাপারে সরকারের পক্ষ থেকে কার্যকর কোন উদ্যোগ গ্রহণের খবর আজ পর্যন্ত পাওয়া যায়নি।\nপ্রশাসনের নানান স্তরে নারী কর্মকর্তাদের সংখ্যা ইতিবাচকভাবে বৃদ্ধি পাচ্ছে যা খুবই আশাব্যঞ্জক। তবে সাংস্কৃতিক অঙ্গনে এখনো নারীদের নেতৃস্থানীয় ভূমিকায় দেখতে পাওয়া যায়না। এই বছর দেশে বেশ উল্লেখযোগ্য সংখ্যক চলচ্চিত্র নির্মিত হয়েছে ও মুক্তি পেয়েছে। কিন্তু এগুলোর একটিতেও কোন নারী পরিচালকের অংশগ্রহণ ছিলনা, যা খুবই হতাশাজনক।\nএতসব হতাশাজনক খবরের মধ্যেও নতুন বছরের সূর্য উঠবে আর আমাদের প্রত্যাশার পারদও থাকবে আকাশছোঁয়া। সকল বাঁধাকে পেছনে ফেলে এদেশের মেয়েরা এগিয়ে যাবেই।\nফিচার ফটোঃ ফারহানা ফারা\nTags: ধর্ষণ, নারী নির্যাতন, পারিবারিক নির্যাতন\nমা ইলিশ ধরায় ৫২ জেলে আটক, মৎস কর্মকর্তা ও পুলিশসহ আহত ১৬ফতুল্লায় তল্লাশির সময় সন্ত্রাসীদের গুলিতে কনস্টেবল আহতকুমিল্লা বিশ্ববিদ্যালয়ের জন্য ১৬৫৫ কোটি টাকা বরাদ্দবাংলাদেশি সবজি চাষে স্পেন প্রবাসী আল আমীন মিয়ার সাফল্য‘সত্য সবসময় ওপরেই থাকে’এবার ময়মনসিংহে ব্যারিস্টার মইনুলের বিরুদ্ধে মামলাকোর্ট ওয়ারেন্টের পর মইনুলকে গ্রেফতার করা হয়েছে: আইনমন্ত্রীহেমন্তে আসছে ‘দহন’রাতে নিখোঁজ, সকালে মেহগনি বাগানে লাশপরের ম্যাচেই এলিট ক্লাবে ঢুকছেন কোহলি? সব খবর...


গর্ভবতী নারী চিত হয়ে ঘুমালে কি তাঁর গর্ভের সন্তানের কোনো ক্ষতি হয়? বা নারী কী খেলে তাঁর মেনোপজ বিলম্বিত করা যায় কিংবা নারীদের থায়রয়েডের সমস্যা হলে বুঝবেন কী করে –এরকম নানা প্রশ্নের উত্তর জেনে নিন এই ছবিঘরে৷ গর্ভবতীরা কেন পাশ ফিরে শোবেন? একজন গর্ভবতী ... ...\nDate: 2018-09-08 22:16:23\nগত কয়েকদিন যাবত্ কোমলমতিরা রাস্তায় । কেন ? বা কি কারণে ? সেটা বলা কোনো প্রয়োজন নিশ্চয়ই নাই। ইতিমধ্যেই দেশের অধিকাংশ মানুষই এই যৌক্তিক আন্দলোনের প্রতি সহানুভূতিশীলতা প্রকাশ করেছে । এই কোমলমতিদের পাশে আজকে অনেক অভিভাবক, এমনকি কিছু চিত্রশিল্পীদের কেউ খবরে ... ...\nDate: 2018-08-03 19:32:11\nএকরাতের জন্য সহবাস কিংবা পরকীয়া সব ধরনের সম্পর্কের ক্ষেত্রেই ঘটে থাকে৷ কিছু মানুষ একে মনোগামী বা একগামিতার ব্যর্থতা মনে করেন৷ আসলেই কি তাই? মানুষের বহুগামিতা কিংবা যৌন জীবনে অসততা নিয়ে বিজ্ঞান কী বলে? সেটা ছিল পড়ন্ত বিকেল, মদের নেশাটাও বাড়ছিল, মোটের উপর ... ...\nDate: 2018-07-22 00:08:03\nশনিবার ছিল বিশ্বকাপ ফুটবলের কোয়াটার ফাইনাল খেলা রাশিয়া বনাম ক্রোয়েশিয়া। সেদিন সোচিতে দেশের জার্সি গায়ে চাপিয়ে কখনও গ্যালারি থেকে, তো কখনও ভিআইপি বক্সে লুকা মডরিচ ও ইভান রাকিটিচদের জন্য গলা ফাটালেন ক্রোয়েশিয়ার প্রেসিডেন্ট কোলিন্দা গ্রবার কিতারোভিচ। ... ...\nDate: 2018-07-09 12:30:19\nভাইরাল ভিডিওর দৌলতে অনেকের নাচই খ্যাতি পেয়েছে৷ কিন্তু কথাটা এবার কোনো ডান্সিং আঙ্কল বা ডান্সিং আন্টির নাচ নিয়ে নয়৷ খোদ নীতা আম্বানির নাচ নিয়ে৷ সোশ্যাল মিডিয়ায় সেলিব্রিটিদের নাচ নিয়ে উৎসাহের অভাব নেই৷ স্বয়ং মুকেশ আম্বানির গিন্নি নীতা যেখানে নেচে মঞ্চ ... ...\nDate: 2018-07-06 02:44:02\nশাহীন দিল রিয়াজকে নিয়ে আজকের জার্মানি বেশ কয়েকবার প্রতিবেদন করেছে, আজ ডয়েচে ভেলের এক সাক্ষাৎকারে তাঁর নতুন ছবির কথা নিয়ে এই প্রতিবেদন। বাংলাদেশি-জার্মান চলচ্চিত্র নির্মাতা শাহীন দিল রিয়াজ৷ জার্মানির রুপালি জগতে এক পরিচিত মুখ তিনি৷ তাঁর তৈরি বেশ কয়েকটি ... ...\nDate: 2018-07-03 20:10:37\nঈদের ছুটি এলেই কোটি মানুষের ঢাকা হয়ে যায় একেবারে ফাঁকা৷ কিন্তু যাদেরকে রয়েই যেতে হয়, কেমন কাটে তাদের ঈদ? এ বিষয়ে ছবির চেয়ে বড় কথা আর কে বলতে পারে? কে বেশি সুন্দর! অন্য সময় শিশুদের দখলেই থাকে জাতীয় শিশু পার্ক৷ বাবা-মা সাথে এলেও রাইডগুলোতে মূলত শিশুদের জন্যই৷ তবে ... ...\nDate: 2018-06-16 03:59:32\nএকের পর এক রেকর্ড ভেঙে চলেছে বাংলাদেশের তরুণ শিল্পী আরমান আলিফের গান ‘অপরাধী'৷ গানটি ইউটিউবে ইতিমধ্যে দেখা হয়েছে ৬ কোটি ২০ লক্ষ বার! খুব কম বাজেটের মিউজিক ভিডিও দিয়েই কলেজ পড়ুয়া আরমান আলিফ এখন বড় তারকা৷ গণমাধ্যমে এখন তাঁর সাক্ষাৎকার প্রচারের ধুম৷ ইউটিউবের ... ...\nDate: 2018-06-15 01:20:14\n১৯৩০ ---- প্রথম বিশ্বকাপ অনুষ্ঠিত হয় ১৯৩০ সালে, উরুগুয়েতে৷ সেসময় মূলত উত্তর, মধ্য এবং দক্ষিণ অ্যামেরিকার দলগুলো বিশ্বকাপে অংশ নেয়৷ ইউরোপ থেকে স্টিমশিপে চেপে সেই বিশ্বকাপে অংশ নিতে যায় চারটি দল৷ চিরপ্রতিদ্বন্দ্বী আর্জেন্টিনাকে ৪-২ গোলে হারিয়ে বিশ্বকাপ জয় ... ...\nDate: 2018-06-13 05:43:01\nপ্রথমবারের মতো বিশ্বকাপ আয়োজন করতে যাচ্ছে রাশিয়া৷ ফুটবলের সর্বোচ্চ এই আসর রাজনৈতিকভাবে এর আগে কখনোই এতটা গুরুত্বপূর্ণ হয়ে ওঠেনি৷ কখন বন্ধ হবে রাজনীতি, শুরু হবে খেলার মজা, ফুটবলপ্রেমীরা এখন সে অপেক্ষায়৷ একটি আধুনিক ও বহুজাতিক দেশ হিসেবে বিশ্বের সামনে নিজেকে ... ...\nDate: 2018-06-07 03:24:25\nপ্রেম করার আগে যা জানা দরকার\nআপনার কাউকে ভালো লেগে গেছে, কিন্তু তাঁর সাথে আপনার অনুভূতির মিল হবে কিনা ঠিক বুঝতে পারছেন না ? দু’জনার পছন্দের মিল রয়েছে কিনা তা জানতে আপনাকে সাহায্য করতে পারে, এমন কিছু বিষয়ই থাকছে এই ছবিঘরে৷ অনুভূতির আদান-প্রদান ‘‘সারাদিন কী নিয়ে ভেবেছো ?’’ ... ...\nDate: 2018-06-07 03:24:13\nগায়ক আসিফ আকবর এখন কারাগারে৷ মঙ্গলবার মধ্যরাতে গীতিকার, সুরকার ও গায়ক শফিক তুহিনের দায়ের করা তথ্যপ্রযুক্তি আইনের মামলায় আসিফকে গ্রেফতার করে সিআইডি৷ আসিফ এবং তুহিনের মধ্যে সমঝোতার উদ্যোগ নিয়েছেন সিনিয়র শিল্পীরা৷ শিল্পী সমন্বয় পরিষদের সভাপতি আলাউদ্দীন আলী ... ...\nDate: 2018-06-06 01:58:26


a-1jobportal – Page2– General Knowledge\nAnimal Discovery Intresting News\nময়ূর -12 বর্ণময় এবং আশ্চর্যজনক ময়ুর সম্পর্কিত তথ্য Fac\nSeptember 23, 2019 September 24, 2019 LeaveaComment on ময়ূর -12 বর্ণময় এবং আশ্চর্যজনক ময়ুর সম্পর্কিত তথ্য Fac\nকে ময়ূর পছন্দ করে না? এবং এই পোস্টে, আমরা আপনাদের জন্য ময়ূরের কিছু আকর্ষণীয় তথ্য নিয়ে আসছি। ময়ূররা রাজী পাখি। তাদের নীল-সবুজ উজ্জ্বল পালক, লম্বা লেজ, জোরে চিৎকার, আনন্দিত নাচ এগুলি গ্রহের সবচেয়ে আকর্ষণীয় এবং আকর্ষণীয় পাখি করে তোলে। সুতরাং আসুন আমরা এই সুন্দর প্রাণীটি অন্বেষণ করি! 12 ময়ূর সম্পর্কিত বর্ণিল তথ্য এবং তথ্য ময়ূর […]\nজিরাফ সম্পর্কে 15 মজার তথ্য যা আপনাকে অবাক করে দেবে – জিরাফের তথ্য\nSeptember 22, 2019 September 24, 2019 LeaveaComment on জিরাফ সম্পর্কে 15 মজার তথ্য যা আপনাকে অবাক করে দেবে – জিরাফের তথ্য\nআপনার জ্ঞান বাড়াতে আজ আমরা জিরাফ সম্পর্কে আশ্চর্যজনক মজাদার তথ্য নিয়ে আসছি । জিরাফগুলি এই গ্রহে তাদের সর্বোচ্চ বৈশিষ্ট্যের জন্যও পরিচিত। এগুলি কেবলমাত্র আফ্রিকান মহাদেশে পাওয়া যাবে। জিরাফ সম্পর্কে 15 মজার তথ্য – জিরাফের তথ্য! জিরাফ কত লম্বা? একটি জিরাফ এই গ্রহে বিদ্যমান দীর্ঘতম আফ্রিকান স্তন্যপায়ী প্রাণী। তাদের উচ্চতা তাদের লিঙ্গের উপর নির্ভর করে। পুরুষ […]\nআফ্রিকা সম্পর্কে তথ্য: 37 আফ্রিকা তথ্য যা আপনাকে অবাক করে দেবে!\nSeptember 21, 2019 September 24, 2019 LeaveaComment on আফ্রিকা সম্পর্কে তথ্য: 37 আফ্রিকা তথ্য যা আপনাকে অবাক করে দেবে!\nআফ্রিকা বিস্ময়ের দেশ। এটি কয়েকটি বর্ণা wild্য বন্যজীবনের আবাস এবং এটি একটি অনির্দেশ্য জলবায়ু অবস্থা। বৃহত্তম মরুভূমি থেকে সর্বোচ্চ জলপ্রপাত পর্যন্ত আফ্রিকার সমস্ত কিছুই রয়েছে। এই পোস্টে, আমরা আফ্রিকা সম্পর্কে কিছু আকর্ষণীয় তথ্য অন্বেষণ করতে যাচ্ছি। 37 আফ্রিকা সম্পর্কে আকর্ষণীয় তথ্য আফ্রিকা কত বড় – ল্যান্ড মাসের ক্ষেত্রে আফ্রিকা দ্বিতীয় বৃহত্তম মহাদেশ। এর মোট আকার […]\nকচ্ছপের তথ্য: কচ্ছপ সম্পর্কে তথ্যগুলি আপনি জানতে পছন্দ করবেন!\nAugust 19, 2019 October 7, 2019 LeaveaComment on কচ্ছপের তথ্য: কচ্ছপ সম্পর্কে তথ্যগুলি আপনি জানতে পছন্দ করবেন!\nএই পোস্টে, আমরা কিছু আকর্ষণীয় টার্টল তথ্য জানব কচ্ছপগুলি খুব দুর্দান্ত প্রাণী animals তাদের আচরণ, দেহের আকৃতি এবং গতিবিধিগুলি আমাদের এই জীবগুলিতে আগ্রহী করে তুলেছে। কচ্ছপের প্রজাতি পৃথিবীতে 300 টিরও বেশি প্রজাতির কচ্ছপ পাওয়া যায়। এই বিভিন্ন প্রজাতি বিভিন্ন পরিবেশে বাস করে। বৃহত্তম এবং ক্ষুদ্রতম কচ্ছপের প্রজাতি কচ্ছপ বিভিন্ন আকারে আসে। মূলত, তাদের আকার সেখানে […]\nজলের তথ্য: 19 জলের বিষয়ে আকর্ষণীয় তথ্য\nJuly 8, 2019 October 7, 2019 LeaveaComment on জলের তথ্য: 19 জলের বিষয়ে আকর্ষণীয় তথ্য\nজল পৃথিবীতে জীবন বাঁচার জন্য একটি প্রয়োজনীয় উপাদান। এই পোস্টে, আমরা জলের কিছু আকর্ষণীয় তথ্য জানতে যাচ্ছি। পানির গুরুত্ব কেউ কল্পনা করতে পারে না। আমাদের প্রতিদিনের কাজের জন্য আমাদের পানির প্রয়োজন এবং এটি আমাদের শিল্প বিকাশের জন্যও খুব গুরুত্বপূর্ণ। 19 জল সম্পর্কে আকর্ষণীয় তথ্য ২২ শে মার্চ বিশ্ব জল দিবস হিসাবে পালিত হয় পানির গুরুত্ব […]


ফেনীতে শয্যার ৩ গুণেরও বেশি রোগী ভর্তি আইসোলেশন ওয়ার্ডে ফেনীতে শয্যার ৩ গুণেরও বেশি রোগী ভর্তি আইসোলেশন ওয়ার্ডে – Amar Kagoj\nবৃহস্পতিবার, ২৮ অক্টোবর ২০২১, ০৫:১৫ পূর্বাহ্ন\n/ গ্রামবাংলা, ফেনী\nফেনীতে শয্যার ৩ গুণেরও বেশি রোগী ভর্তি আইসোলেশন ওয়ার্ডে\nআমার কাগজ প্রতিবেদকঃ\t/ ৫২\tশেয়ার\nপ্রকাশিত : শুক্রবার, ৯ জুলাই, ২০২১\nফেনীর করোনা পরিস্থিতি দিন দিন ক্রমেই অবনতির দিকে যাচ্ছে। প্রতিদিনই নতুন নতুন রোগী ভর্তি হচ্ছেন হাসপাতালে। ফেনী জেনারেল হাসপাতালে ৩০টি আইসোলেশন শয্যার বিপরীতে রোগী ভর্তি রয়েছেন ১০৭ জন। অতিরিক্ত রোগীর চাপ সামাল দিতে হিমশিম খাচ্ছে কর্তৃপক্ষ। রোগী ও স্বজনদের পক্ষ থেকেও নানা অভিযোগ রয়েছে।\nসংশ্লিষ্ট সূত্রে জানা যায়, শুক্রবার (৯ জুলাই) পর্যন্ত আইসোলেশন ওয়ার্ডে ৩০ শয্যার বিপরীতে ফেনী জেনারেল হাসপাতালে করোনা পজিটিভ ও উপসর্গ নিয়ে ১০৭ জন রোগী ভর্তি রয়েছেন। এদের মধ্যে করোনা পজিটিভ রোগীর সংখ্যা ৩৪ জন। উপসর্গ রয়েছে ৭৩ জনের। এসব রোগীর মধ্য ৭৯ জনকে অক্সিজেন সেবা ও ১০ জনকে আইসিইউ সেবা দেয়া হচ্ছে।\nফেনীর সবচেয়ে বড় স্বাস্থ্যসেবা প্রতিষ্ঠান ২৫০ শয্যাবিশিষ্ট ফেনী জেনারেল হাসপাতাল। এ হাসপাতালে কোভিড-১৯-এ আক্রান্ত ও উপসর্গ থাকা রোগীদের চিকিৎসা সেবা দিতে ৩০ শয্যার আইসোলেশন ইউনিট চালু করা হয়েছে। এ ইউনিটে শুধুমাত্র করোনা উপসর্গে ভোগা ব্যক্তি ও করোনা আক্রান্ত ব্যক্তিদের চিকিৎসা সেবা দেয়া হয়।\nশুক্রবার সকালে ফেনী জেনারেল হাসপাতালের আইসোলেশন ওয়ার্ডে গিয়ে দেখা যায়, রোগীর চাপ বেশি থাকায় রোগীর শয্যার পাশে মেঝেতে ফোম বিছিয়ে অন্যদের চিকিৎসা সেবা দেয়া হচ্ছে। চার শয্যার কক্ষে ১০ থেকে ১২ জন রোগী গাদাগাদি করে চিকিৎসা সেবা নিচ্ছেন।\nরোগী ও স্বজনরা জানান, এ ওয়ার্ডে করোনা পজিটিভ রোগী ও উপসর্গে ভোগা রোগীদের চিকিৎসা দেয়া হয়। করোনা পরীক্ষার পর পজিটিভ হলে আলাদা কক্ষে নিয়ে যাওয়া হয়। সেখানেও রোগী রাখার জায়গা নেই। আর যাদের নেগেটিভ তারা এসব কক্ষে সুস্থ হওয়ার আগ পর্যন্ত থাকেন।\nস্বজনদের অভিযোগ, একই কক্ষে গাদাগাদি করে চিকিৎসা নিতে এসে সংক্রমণ বাড়ছে। চিকিৎসক-নার্সরা ঠিকমতো রোগী দেখছেন না বলেও তারা অভিযোগ করেন। ফেনী জেনারেল হাসপাতালের তত্ত্বাবধায়ক আবুল খায়ের মিয়াজী জানান, শুক্রবার পর্যন্ত তিনগুণের বেশি রোগী আইসোলেশন ইউনিটে ভর্তি রয়েছেন। গত ১০ দিন ধরে হাসপাতালে ভর্তি রোগীর সংখ্যা বাড়ছে। অতিরিক্ত রোগীকে সেবা দিতে গিয়ে নানা সমস্যা হচ্ছে। তারপরও চিকিৎসক ও নার্সসহ সংশ্লিষ্ট সবাই সাধ্যমতো সেবা দিয়ে যাচ্ছেন।\nপ্রধানমন্ত্রীকে নিয়ে ‘আপত্তিকর’ পোস্ট শেয়ার, প্রভাষক গ্রেপ্তার\nইলিশ ধরায় নিষেধাজ্ঞা শেষ হচ্ছে, রাতে নদীতে নামছেন জেলেরা\nউত্তরা অ্যাপার্টমেন্ট প্রকল্প : আবেদনের সময়সীমা বাড়ল\nবাংলাদেশ বেতারে শিল্পীর আড়ালে কারা?\nস্বপ্ন বাঁচিয়ে রাখার মিশনে বাংলাদেশের প্রতিপক্ষ ‘অচেনা’ ইংল্যান্ড\nবাংলাদেশকে আয়না দেখালো ইংল্যান্ড সেনাবাহিনী সর্বোচ্চ ত্যাগ স্বীকারে প্রস্তুত: প্রধানমন্ত্রী উত্তরা অ্যাপার্টমেন্ট প্রকল্প : আবেদনের সময়সীমা বাড়ল বাংলাদেশ বেতারে শিল্পীর আড়ালে কারা? পাটুরিয়ায় যানবাহনসহ ফেরিডুবি স্বপ্ন বাঁচিয়ে রাখার মিশনে বাংলাদেশের প্রতিপক্ষ ‘অচেনা’ ইংল্যান্ড আইনজীবী আবদুল বাসেত মজুমদার আর নেই চীনের শীর্ষ টেলিকম কোম্পানির লাইসেন্স বাতিল করলো যুক্তরাষ্ট্র বিশ্বকাপ থেকে ছিটকে গেলেন সাইফউদ্দিন, পরিবর্তে রুবেল অনুশীলন মাঠেই রিয়াদের ইমামতিতে ক্রিকেটারদের নামাজ


বঙ্গবন্ধুর খুনি মাজেদের মৃত্যু পরোয়ানা জারি, যেকোন সময় কার্যকর! বঙ্গবন্ধুর খুনি মাজেদের মৃত্যু পরোয়ানা জারি, যেকোন সময় কার্যকর! – Digital Bangladesh\nঅপরাধ, আন্তর্জাতিক, এক্সক্লুসিভ, লিড নিউজ, স্লাইডার\nবঙ্গবন্ধুর খুনি মাজেদের মৃত্যু পরোয়ানা জারি, যেকোন সময় কার্যকর!\nবঙ্গবন্ধু হত্যা মামলার আত্মস্বীকৃত খুনি মৃত‌্যুদণ্ডপ্রাপ্ত ক্যাপ্টেন (বরখাস্ত) আব্দুল মাজেদের মৃত্যু পরোয়ানা জারি করা হয়েছে। আজ বুধবার দুপুরে এই পরোয়ানা জারি করা হয়। বর্তমানে ঢাকা কেন্দ্রীয় কারাগারের (কেরানীগঞ্জ) ফাঁসির সেলে রাখা হয়েছে।\n১৯৭৫ সালের ১৫ অগাস্ট ধানমণ্ডি ৩২ নম্বর রোডে বঙ্গবন্ধু ও তার পরিবারের সদস্যদের হত্যাকাণ্ডে সরাসরি অংশ নিয়েছিলেন মাজেদ। তখন তিনি ছিলেন সেনাবাহিনীর ক্যাপ্টেন।


নবীজিকে লেখা হযরত হাসসান বিন সাবেত রা. এর কবিতা\nআওয়ার ইসলাম : সাহাবি হজরত হাসসান ইবনে সাবিত রা. কে বলা হয় শায়িরুর রাসুল বা রাসুল সা. এর কবি। তিনি ইসলামের শত্রু কবিদের কবিতার প্রতিউত্তর ও শত্রুদের বিরুদ্ধে কবিতার ফুলঝুড়ি ছাড়াও রাসুল সা. কে নিয়ে এমন চমৎকার কবিতা চয়ন করেছেন যে, তিনি ‘শায়িরুর রাসুল’ খ্যাতি পেলেন।\nরাসুল সা. যখন মদিনায় আসেন তখন তার বয়স ষাট। ইসলাম গ্রহণের পূর্বে কাব্যসমালোচকদের দৃষ্টিতে তিনি আরবের শ্রেষ্টতম কবি। খ্যাতি ছিল তার গোটা আরব জুড়ে। সবার মুখে মুখে উচ্চারিত হতো তার কবিতার পংক্তি। রাসুলকে সা. তিনি ভালোবাসতেন প্রাণ দিয়ে। রাসুল সা. কে ভালোবাসার নিদর্শন স্বরুপ তার একটি বিখ্যাত, জনচ্চারিত কবিতার বাংলা নাম ‘তোমার তারিফ’।\n‘তোমার চোখের মত ভালো চোখ পৃথিবীতে নেই,\nএবং কোনোও মাতা এমন সুন্দর পুত্র আর\nপ্রসব করেনি জানি বিশ্বে কোথাও।\nতোমার সৃজন সে তো একেবারে দোষমুক্ত করে\nএবং তুমিও তাই চেয়েছিলে আপন ইচ্ছায়;\nতোমার তারিফ এই পৃথিবীতে বেড়েই চলেছে\nযেমন কস্তুরী ঘ্রাণ বাতাসে কেবলি ছুটে চলে।\nতোমার সৌভাগ্য, যার নেই কোনো সীমা-পরিসীমা\nসমুদ্র পানির মতো তোমার হাতের দয়ারাশি\nএবং তোমার দান নদীর মতোন বেগে চলে।\nআল্লাহ সহায় হোন হে রাসূল তোমার উপরে\nকেননা শত্র“রা জ্বলে সর্বক্ষণ তোমার ঈর্ষায়।\nতোমার প্রশংসা করি আমার তেমন ভাষা নেই\nআমিতো নগণ্য কবি অন্তত : ভাষার দিকে থেকে\nপ্রশংসা পায় না নবী নিছক আমার এ ভাষায়\nনবীর ছোঁয়াচ পেয়ে এ কবিতা অমরত্ব পাবে।’\nআরও পড়ুন : গরীবদের জন্য রাসুল সা. এর শিখানো দোয়া


ওয়াইফাইয়ের পর আসছে লাইফাই… - Itdoctor24\nin Computer, Tech News\nওয়াইফাইয়ের তুমুল জনপ্রিয়তার দিন বুঝি এবার শেষ হতে চলল। তবে ভয়ের কারণ নেই, আসছে এর থেকেও সহজ ও উন্নত ওয়্যারলেস প্রযুক্তি লাইফাই। বলা হচ্ছে, ৪ গিগাবাইট স্টোরেজের একটি সিনেমা ডাউনলোড করতে সময় লাগবে মাত্র কয়েক সেকেন্ড। তাও আবার একটি বৈদ্যুতিক বাতির তলায় দাঁড়ালেই! বিশ্বাস করতে কষ্ট হলেও এমনই এক প্রযুক্তি আসছে। এ প্রযুক্তির মাধ্যমে বড় স্টোরেজের গেম, সিনেমা সবই ডাউনলোড হবে চোখের পলকে।\nলাইফাইয়ের পূর্ণরূপ লাইট ফিডেলিটি (Light Fidelity)। ২০১১ সালে স্কটল্যান্ডের ইউনিভার্সিটি অব এডিনবার্গের জার্মান বংশোদ্ভূত বিজ্ঞানী হ্যারল্ড হ্যাস প্রথম ‘লাইফাই’ প্রযুক্তি উদ্ভাবন করেন। এ প্রযুক্তিতে আলোর মাধ্যমে তথ্য আদান-প্রদান করা সম্ভব। এ ক্ষেত্রে প্রযুক্তিটি দৃশ্যমান আলোক তরঙ্গকে যোগাযোগ মাধ্যম হিসাবে ব্যবহার করে। যেখানে ওয়াইফাইয়ে ব্যবহৃত হয় অদৃশ্য বেতার তরঙ্গ।\nযেহেতু লাইফাই ওয়াইফাইয়ের তুলনায় বেশি ব্যান্ডউইথ, ব্যবহারের সহজতা, দক্ষতা এবং সুরক্ষার মতো অনেক সুবিধা দেয়। তাই এ প্রযুক্তি একটা নির্দিষ্ট অঞ্চলের উচ্চ গতির ওয়্যারলেস যোগাযোগের জন্য সবচেয়ে উপযোগী হতে পারে। তবে আশ্চর্যের বিষয় হলো, লাইফাই নামক এ প্রযুক্তি ব্যবহার করে স্ট্রিট লাইট থেকে শুরু করে বর্তমান সময়ের অটোমেটিক প্রযুক্তির গাড়িও হেডলাইটের মাধ্যমে তথ্য আদান-প্রদান করা যাবে। আলোর গতি যেহেতু অনেক দ্রুত তাই এ ব্যবস্থায় তথ্য আদান-প্রদানের গতিও খুব দ্রুত হয়। একইসঙ্গে ঘরে ইন্টারনেট ব্যবহারের ক্ষেত্রে যুগান্তকারী প্রযুক্তি হতে পারে লাইফাই। ভবিষ্যতে হয়তো দেখা যাবে, বাসায় ব্যবহৃত এলইডি লাইট একই সঙ্গে ঘরকে আলোকিত করছে এবং ঘরের ভেতরে লোকাল নেটওয়ার্ক তৈরিতে অবদান রাখছে। এমনকি বাড়ির প্রতিটি বৈদ্যুতিক বাতিকেই লাইফাই প্রযুক্তির রাউটার হিসাবে ব্যবহার করা যাবে।\nওয়াইফাইয়ের মতোই লাইফাই একটি ওয়্যারলেস যোগাযোগ প্রযুক্তি। এটি ভবিষ্যতে বহুল ব্যবহৃত ওয়্যারলেস যোগাযোগ প্রযুক্তিগুলোর একটি হয়ে উঠবে বলে বিশেষজ্ঞরা মনে করেন। এ প্রযুক্তির মূল বৈশিষ্ট্য হলো পুরোপুরি নেটওয়ার্কযুক্ত, দ্বিপাক্ষিক এবং উচ্চ গতির ওয়্যারলেস কানেকশন।\nআজকাল ওয়্যারলেস যোগাযোগের সর্বাধিক ট্রেন্ডিং ডোমেন হলো ওয়াইফাই। প্রতি বছর এর মাধ্যমে ইন্টারনেট ব্যবহারকারীর সংখ্যা জ্যামিতিক হারে বাড়ছে। আর এরচেয়েও উচ্চগতি, দক্ষতা, ব্যান্ডউইথ প্রাপ্তির সুবিধা থাকবে লাইফাইয়ে।\nএ প্রযুক্তির মাধ্যমে এলইডি বাতি ব্যবহার করে সহজেই ডেটা আদান-প্রদান করা যাবে কম্পিউটার, ল্যাপটপ, এমনকি হাতের মুঠোফোনটিতেও। লাইফাইয়ের ডেটা ট্রান্সমিশন রেঞ্জ ওয়াইফাইয়ের চেয়ে ১০০ গুণ দ্রুত। এ প্রযুক্তিতে প্রতি সেকেন্ডে প্রায় ২২৪ গিগাবাইট পর্যন্ত তথ্য প্রেরণ করা যায়, যেখানে ওয়াইফাইয়ের সর্বোচ্চ গতি প্রতি সেকেন্ডে প্রায় ৬০০ মেগাবাইট। তবে এ প্রযুক্তির একটি উল্লেখযোগ্য সীমাবদ্ধতাও রয়েছে। আলো কোনো দেয়াল ভেদ করে যেতে পারে না। ফলে যে ঘরে লাইফাই নেটওয়ার্ক রয়েছে সে ঘরটি ত্যাগ করলেই গ্রাহক ইন্টারনেট সংযোগ থেকে বিচ্ছিন্ন হয়ে যাবে। তবে একে লাইফাইয়ের সীমাবদ্ধতা হিসাবে নয়, সুবিধা হিসাবেই দেখছেন অনেকে। এর ফলে আবদ্ধ একটা জায়গাতে সীমাবদ্ধ থাকবে এর সিগন্যাল। সুতরাং আলোর মাধ্যমে সম্প্রচারিত ডেটা অনেক বেশি নিরাপদ থাকবে। পাসওয়ার্ড চুরি করে আর কেউ সেটা ব্যবহার করতে পারবে না।\nলাইফাইয়ের ব্লক ডায়াগ্রাম\nলাইফাই সিস্টেমে মূলত দুটি অংশ থাকে। ট্রান্সমিটার ও রিসিভার। ট্রান্সমিটার বিভাগে ইনপুট সিগন্যালটি নির্দিষ্ট সময়ের সঙ্গে মডিউল করা যায়। তারপর ০ ও ১ এর আকারে এলইডি বাল্ব ব্যবহার করে ডেটা প্রেরণ করে। এখানে এলইডি বাল্বের আলোকে ০ এবং ১ এর সঙ্গে বোঝানো হয়েছে। রিসিভার প্রান্তে এলইডি আলো গ্রহণের জন্য একটি ফটোডায়োড ব্যবহার করা হয় যা সিগন্যালটিকে আরও শক্তিশালী করে এবং আউটপুট দেয়। অন্যদিকে, রিসিভার প্রান্তে ফটোডায়োডের পাশাপাশি এমপ্লিফায়ারও থাকে। এখানে, ফটোডায়োড এলইডি বাল্ব আলোকে গ্রহণ করে বৈদ্যুতিক সংকেতে রূপান্তরিত করে। সবশেষে অ্যামপ্লিফায়ার ফটোডায়োড থেকে সংকেত গ্রহণ করে এবং তার আরও শক্তিশালী আউটপুট দেয়।\nTags: LiFi Bangla tutorialLight FidelityLight Fidelity Bangla TutorialWiFi VS LiFiওয়াইফাইয়ের পর আসছে লাইফাই...ওয়াইফাইয়ের পর এবার আসছে লাইফাই\nসাত ডিসপ্লের নতুন ল্যাপটপ\nফ্রিতে কেন ওয়েব ব্রাউজার ব্যাবহার করতে দেয়?\nফায়ারফক্স ব্রাউজারের জন্য ৫ টি বেস্ট অ্যাড-অন


আইমএফ এর আয়নায় বাংলাদেশ ও ভারত\n১৯ অক্টোবর ২০২০, ১৭:৪৩ | অনলাইন সংস্করণ\n‘ভারত, পূর্ব দিকে তাকাও : বাংলাদেশ ভারতকে অর্থনৈতিকভাবে পেছনে ফেলে দিচ্ছে। আমাদের (ভারতের) জন্যও শিক্ষণীয়’- ১৫ অক্টোবর এটা ছিল ভারতের প্রভাবশালী দৈনিক টাইমস অব ইন্ডিয়ার সম্পাদকীয় নিবন্ধের শিরোনাম। আগের দিন (১৪ অক্টোবর) আনন্দবাজার পত্রিকার শিরোনাম ছিল- পড়ছে ভারত! মাথাপিছু উৎপাদনে ‘অচ্ছে দিন’ যাচ্ছে বাংলাদেশে।\nবিশ্বব্যাংকের সাবেক প্রধান অর্থনীতিবিদ কৌশিক বসু বলেছেন- ‘এমার্জিং ইকোনমির যে কোনো দেশের এগিয়ে যাওয়া ভাল সংবাদ। বাংলাদেশ ২০২১ সালে মাথা পিছু জিডিপিতে এগিয়ে যাবে। কিন্তু মনে রাখতে হবে ৫ বছর আগে জিডিপিতে ভারত বাংলাদেশের চেয়ে ২৫ শতাংশ এগিয়ে ছিল।”\nদি প্রিন্ট-এর প্রধান সম্পাদক খ্যাতিমান সাংবাদিক শেখর গুপ্ত ১৫ অক্টোবর এক অনুষ্ঠানে বলেছেন- “আন্তর্জাতিক মুদ্রা তহবিলের (আইএমএফ) ‘ওয়ার্ল্ড ইকোনমিক আউটলুক’-এর চলতি অর্থ বছরের প্রতিবেদন ভারতের অর্থনীতির অ্যাকিলিস হিল বা সবচেয়ে দুর্বল স্থান চিহ্নিত করে দিয়েছে। এ সংস্থার আয়না ভারতের জন্য বড়ই নিষ্ঠুর!”\nভারতের জাতীয় কংগ্রেস নেতা রাহুল গান্ধী টুইট বার্তায় বলেছেন- “গত ৬ বছরে বিজেপির বিদ্বেষমূলক জাতীয়তাবাদী সংস্কৃতির দুর্দান্ত সাফল্য হলো- বাংলাদেশ ভারতকে ছাপিয়ে যেতে চলেছে।”\nআইএমএফ বলেছে, ভারতের মাথা পিছু জাতীয় উৎপাদন বা জিডিপি দাঁড়াবে ১ হাজার ৮৭৭ ডলার (ভারতীয় মুদ্রায় ১ লাখ ৩৭ হাজার টাকার কিছু বেশি)। অন্যদিকে, বাংলাদেশের মাথা পিছু উৎপাদন হবে ১ হাজার ৮৮৮ ডলার (ভারতীয় মুদ্রায় ১ লাখ ৩৮ হাজার টাকা)।\nবাংলাদেশের কাছে এমন হার ভারতের ক্ষমতাসীনদের জন্য দুঃস্বপ্ন বৈকি। এটাও লক্ষণীয় যে ভারতের গণমাধ্যমে বাংলাদেশের অর্জনকে ইতিবাচক মূল্যায়ন করা হয়েছে। শেখ হাসিনার সরকারকে দেওয়া হয়েছে সাধুবাদ। একইসঙ্গে বাংলাদেশের প্রদর্শিত পথ থেকে শিক্ষা গ্রহণেরও আহ্বান জানানো হয়েছে।\nকিন্তু বাংলাদেশের গণমাধ্যমে কি তেমন আলোচনা আমরা দেখি?\nকরোনাভাইরাস হানা দেওয়ার পর থেকে বাংলাদেশের কয়েকটি গবেষণা প্রতিষ্ঠান এবং অর্থনৈতিক কর্মকাণ্ডে যুক্ত সংস্থা ও ব্যক্তি নেতিবাচক দিকগুলোকেই বেশি বেশি সামনে এনেছে। উদাহরণ হিসেবে বলতে পারি এপ্রিল মাসের প্রথম সপ্তাহে বিবিসির এক প্রতিবেদনের কথা। প্রতিবেদক প্রশ্ন তোলেন- ‘বাংলাদেশের গার্মেন্টস শিল্প টিকে থাকতে পারবে?’ রপ্তানি আয়ের ৮৩ শতাংশ আসে এ খাত থেকে। বছরে রপ্তানির পরিমাণ ৩ হাজার কোটি ডলারের বেশি। কিন্তু সামনে কেবলই দুঃসময়।\nবিজিএমইএ সভাপতি রুবানা হক ওই সময়েই বিবিসিসহ বিভিন্ন গণমাধ্যমকে বলেছেন, “কোনো ক্রেতাই এখন প্যান্ট-শার্ট কিনবে না, কিনবে খাবার ও ওষুধ।” প্রতিদিন টেলিভিশন ও সংবাদপত্রে তাঁর উদ্ধৃতি দিয়ে খবর থাকত- শত শত কোটি ডলারের রপ্তানি আদেশ বাতিল হয়ে গেছে। আরও বাতিল হচ্ছে।\n১ এপ্রিল বিডিনিউজ টোয়েন্টিফোর ডটকম খবর প্রকাশ করে, “পোল্ট্রি শিল্পের ক্ষতি ১৬০০ কোটি টাকা।” ৫ এপ্রিল ইত্তেফাকের একটি খবরের শিরোনাম ‘জাহাজ নির্মাণ শিল্প ১০ হাজার কোটি টাকা ক্ষতির মুখে।’ আরেকটি দৈনিকে খবর প্রকাশ হয়- পরিবহন খাতের ৮০ লাখ শ্রমিকের সহায়তায় কেউ এগিয়ে আসে নাই।\nসেন্টার ফর পলিসি ডায়লগ বা সিপিডি বলেছে, ২০১৯-২০ অর্থ বছরে জাতীয় উৎপাদন বা জিডিপির প্রবৃদ্ধির হার ২ দশমিক ৫ শতাংশে নেমে যাবে, যা ৩০ বছরে সবচেয়ে কম।\nবেকারের সারিতে নতুন কত কোটি নারী-পুরুষ নাম লেখাবে- এমন খবর প্রকাশিত হয়েছে নিয়মিত। স্বাস্থ্য খাতের দুর্নীতি ও অব্যবস্থাপনাও ছিল গুরুত্বপূর্ণ সংবাদ। প্রধানমন্ত্রী শেখ হাসিনা অর্থনীতির চাকা সচল করার জন্য এক লাখ কোটি টাকারও বেশি প্রণোদনা প্যাকেজ ঘোষণা করেন। ত্রাণ তৎপরতা চলতে থাকে সমানে। ৫০ লাখ অতিদরিদ্র পরিবারকে আড়াই হাজার টাকা করে মোবাইল ব্যাংক হিসাবের মাধ্যমে প্রদানের ঘোষণা দেন। ‘রিলিফ চোররা’ এ থেকে ফায়দা লোটার জন্য তৎপর হয়। অনিয়ম-দুর্নীতি জানার সঙ্গে সঙ্গে যথাযথ ব্যবস্থাও নেওয়া হয়। কিন্তু সবার অলক্ষ্যে অর্থনীতির চাকা যে ঘুরে দাঁড়াতে শুরু করেছে সে বিষয়টি অনেকটা আড়ালেই থেকে যায়।\nশেখর গুপ্ত আইএমএফ-এর ঝাঁকুনি দেওয়া প্রতিবেদন নিয়ে আলোচনার সময় গত ১৪ ফেব্রুয়ারি (২০২০) ইন্ডিয়ান এক্সপ্রেসে প্রকাশিত স্বাতী নারায়নের এক প্রতিবেদনের কথা স্মরণ করিয়ে দিয়েছেন। ওই সময়ে নরেন্দ্র মোদী সরকারের এক মন্ত্রী বিদ্বেষপ্রসূতভাবে বলেছিলেন, ‘নাগরিকত্ব প্রদান করা হলে বাংলাদেশের অর্ধেক লোক ভারতে চলে আসবে।’ স্বাতী নারায়ন প্রশ্ন তুলেছিলেন- কেন আসবে? শিক্ষা, স্বাস্থ্য, বাড়িতে টয়লেট, মা ও শিশু মৃত্যুর হার কমিয়ে আনা, স্কুল-কলেজে ছাত্রী ভর্তি, নারী কর্মী, সাক্ষরতার হার- এ সব অনেক সূচকে বাংলাদেশ এগিয়ে। তারা বিনামূল্যে প্রতি বছর চার কোটির বেশি ছাত্রছাত্রীকে পাঠ্যবই দিচ্ছে। বাংলাদেশ কেবল মাথা জিডিপিতেই ভারতের থেকে সামান্য পিছিয়ে। শেখর গুপ্ত বলেছেন, এখন জিডিপিতেও ভারতকে পেছনে ফেলে এগিয়ে গেল বাংলাদেশ। শুধু এ বছর নয়, সামনের জন্য যে ভবিষ্যদ্বাণী আইএমএফ-এর সেটাও নরেন্দ্র মোদী সরকারের জন্য সুখকর কিছু নয়। এ সংস্থা বলছে, আগামী বছর ভারতের জিডিপি মাথা পিছু হবে ২০৩০ ডলার, বাংলাদেশের ১৯৮৯ ডলার। বাংলাদেশকে পেছনে ফেলার আনন্দ স্থায়ী হবে না। কারণ ২০২৪ সালে দুই দেশের জিডিপি সমান হয়ে যাবে, বাংলাদেশ এগিয়ে থাকবে পয়েন্টের ব্যবধানে। আর পরের বছর, ২০২৫ সালে বাংলাদেশের মাথাপিছু জিডিপি দাঁড়াবে ২৭৫৬ ডলার, ভারতের ২৭২৯ ডলার।\nএটা পূর্বাভাস, ঠিকঠাক হবেই- এমন কথা নেই। গড় জিডিপিতে ১০-১৫ হাজার কোটি টাকার মালিক আর হতদরিদ্রকে সমান করে দেখানো হয়, এটাও ভুললে চলবে না। শ্রীলঙ্কার মাথাপিছু জিডিপি ২০২০ সালেই ৩৭০০ ডলার, চীনের প্রায় ১১ হাজার ডলার- এ তথ্যও আমাদের মনে রাখতে হবে। বাংলাদেশের অভ্যন্তরে নানা সমস্যা আছে। দুর্নীতি-অনিয়ম বিস্তর। ধর্মান্ধ অপশক্তি বার বার মাথাচাড়া দিয়ে উঠছে। এইচ এ এরশাদ স্বীকার করেছিলেন- সৌদি আরব বিপুল অর্থ সহায়তার প্রলোভন দেখিয়ে ‘রাষ্ট্রধর্ম ইসলাম’ চালু করায় বাধ্য করেছে। কিন্তু তারা কথা রাখেনি। সাহায্য আসেনি। শেখ হাসিনা সংবিধানে ধর্মনিরপেক্ষতা পুনর্বহাল করেছেন। ভারত ও চীন, উভয় দেশের সঙ্গেই বাংলাদেশ সুসম্পর্ক রেখে চলেছে। কিন্তু দেশের ভেতরেই এমন অনেক লোক রয়েছে যারা ভারতের সঙ্গে সুসম্পর্ক পছন্দ করে না।\nশেখর গুপ্ত বলেছেন, ভারত বিরোধী মনোভাবের পেছনে দিল্লীর দায় আছে। ভারতের অভ্যন্তরে সন্ত্রাসবাদ দমনে বাংলাদেশ অনেক কিছু করেছে। বিএনপি ও জাতীয় পার্টি ক্ষমতায় থাকার সময় বাংলাদেশের ভূখণ্ডকে ভারতের চরমপন্থি একাধিক গোষ্ঠীর জন্য ব্যবহার করতে দেওয়া হয়েছে, এমন অভিযোগ ছিল। এখন তার অবসান ঘটেছে। এর ফলে পূর্ব দিকের বড় সীমান্ত নিয়ে দুর্ভাবনা নেই। কিন্তু বাংলাদেশের বড় সমস্যা তিস্তার পানি বণ্টন বছরের পর বছর ঝুলিয়ে রাখা হয়েছে। নরেন্দ্র মোদীর সরকার এ জন্য পশ্চিমবঙ্গের মমতা ব্যানার্জিকে দায়ী করছে। তবে অনেক পর্যবেক্ষকের ধারণা, বিজেপিও এ রাজ্যে আগামী বছর নির্বাচন থাকায় সমস্যাটির সমাধান চাইছে না। তবে নরেন্দ্র মোদীর বড় কৃতিত্ব সীমান্ত চুক্তির বাস্তবায়ন। সমুদ্র সীমানার প্রশ্নে আন্তর্জাতিক ট্রাইব্যুনালের বাংলাদেশের অনুকূলে রায়কেও তারা মেনে নিয়েছে।\nবাংলাদেশ ও ভারতের মধ্যে অর্থনৈতিক ও অন্যান্য বিষয়ে ঘনিষ্ঠ সহযোগিতা উভয় দেশের জন্য লাভজনক। দুই প্রতিবেশীর মধ্যে বিরোধের ইস্যু থাকা স্বাভাবিক। সাম্প্রতিক বিভাজনের মধ্য দিয়ে ১৯৪৭ সালে ভারত ও পাকিস্তানের অভ্যুদয় ঘটেছিল। এখনও তার জের চলছে। বাংলাদেশ ভারত থেকে বছরে ৬০-৭০ হাজার কোটি টাকার পণ্য আমদানি করে। চীন থেকে আমদানি প্রায় এক লাখ কোটি টাকার পণ্য। দুটি দেশই বাংলাদেশ থেকে সামান্য পরিমাণ পণ্য নেয়- চীন প্রায় পাঁচ হাজার কোটি টাকা এবং ভারত প্রায় আট হাজার কোটি টাকা। কিন্তু বাণিজ্য ঘাটতি নিয়ে ভারতের যতটা সমালোচনা হয়, চীনের ততটা হয় না। রোহিঙ্গা ইস্যু সৃষ্টির পেছনে চীনের বিপুল দায়- তারা জাতিসংঘে বার বার বাংলাদেশের বিরুদ্ধে অবস্থান গ্রহণ করেছে। কিন্তু বাংলাদেশের অনেকেরই অভিমত- ভারত মিয়ানমারকে বাধ্য করছে না রোহিঙ্গাদের ফিরিয়ে নিতে। চীনের সমালোচনা সে তুলনায় কম।\nরাজনীতি ও কূটনীতি নিয়ে যাদের কারবার, তাদের এ বাস্তবতা বিবেচনায় নিয়ে চলতে হয়।\nআইএমএফ-এর পূর্বভাস প্রকাশের পর ভারতের অনেকেই নতুন প্রেক্ষাপটে ‘বাংলাদেশ পলিসি’ নির্ধারণের অনুরোধ করেছেন। তুচ্ছ-তাচ্ছিল্য ও হেয় করার অবস্থান থেকে সরতে বলেছেন। ম্যালাইন কোনোভাবেই নয়- বিশেষভাবে এটা তারা বলেছেন। শেখর গুপ্ত আরও বলেছেন- পাকিস্তানকে ঘিরেই যে এ অঞ্চলের বিদেশ নীতি নয়াদিল্লীর, তার পরিবর্তন জরুরি। বাংলাদেশকে চীন, যুক্তরাষ্ট্র ও ইউরোপীয় ইউনিয়ন যতটা গুরুত্ব দিচ্ছে, ভারত ততটা দিচ্ছে না- এটাও কিন্তু অভিযোগ এবং তা অমূলক বলা যাবে না।\nআইএমএফ-এর ঝাঁকুনির পর ইন্টারন্যাশনাল ফুড পলিসি রিসার্চের ‘বিশ্ব ক্ষুধা সূচক-২০২০’ প্রতিবেদনও ভারতের ক্ষমতাসীনদের জন্য দুশ্চিন্তার কারণ হতে পারে। তারা বলেছে, গত বছর ১০৭ টি দেশের মধ্যে বাংলাদেশের অবস্থান ছিল ৮৮, এবারে ৭৫-এ উঠে এসেছে। আগের তিন বছরে বাংলাদেশের অবস্থান ছিল যথাক্রমে ৮৬, ৮৮ ও ৯০। অপুষ্টির হারসহ চারটি মানদণ্ড তারা বিবেচনায় নেয়। প্রতিবেদন অনুযায়ী ভারতের অবস্থান ৯৪ তম, পাকিস্তানের ৮৮ ও আফগানিস্তানের ৯৯। ভারত কেবল এই ভেবে সান্ত্বনা পেতে পারে- পাকিস্তান তো হারাতে পারেনি!\nআমেরিকার প্রস্থান মনে করাচ্ছে সোভিয়েত-ত্যক্ত আফগানিস্তানকে


মোস্তাক আহমেদ গোল্ডকাপ ফুটবল টুর্নামেন্টের উদ্বোধন – ঢাকা হেডলাইন্স\nFebruary 23, 2021 8:16 pm\nমাইদুল হাসান রিপন, কমলগঞ্জ প্রতিনিধিঃ\nমঙ্গলবার (২৩ ফেব্রুয়ারি) সাড়ে তিন টায় সাংস্কৃতিক অনুষ্ঠানসহ ব্যাপক উৎসাহ উদ্দীপনা ও বর্ণাঢ্য আয়োজনের মধ্য দিয়ে মৌলভীবাজারের কমলগঞ্জের ভানুগাছ রেলওয়ে মাঠে মোস্তাক আহমেদ আমন্ত্রণমূলক গোল্ডকাপ ফুটবল টুর্ণামেন্ট এর উদ্বোধন হয়েছে। উদ্বোধনী খেলায় ফুটবল একাডেমী শ্রীমঙ্গল ১-০ গোলে শাহজাহান কিংস ফুটবল একাডেমী হবিগঞ্জকে পরাজিত করে জয় লাভ করে।\nটুর্ণামেন্টে মোট ১৬টি দল নিয়ে ইমান’স ফ্লীট এন্ড ম্যানেজম্যান্টের স্পন্সরে মোস্তাক আহমেদ আমন্ত্রণমূলক গোল্ডকাপ ফুটবল টুর্ণামেন্ট অনুষ্ঠিত হচ্ছে। মঙ্গলবার তিনটায় মাঠে মনোজ্ঞ সাংস্কৃতিক অনুষ্ঠানের পর জাতীয় সংগীতের সাথে সাথে জাতীয় পতাকা উত্তোলন শেষে শান্তির দূত পায়রা উড়িয়ে এ টুর্ণামেন্টের উদ্বোধন ঘোষণা করা হয়। এর পর অতিথিরা থিম সং-এর তালে তালে একটি খোলা জীপে করে মাঠ প্রদক্ষিণ করেন।\nকমলগঞ্জ উপজেলা ক্রীড়া সংস্থার সাধারণ সম্পাদক অধ্যক্ষ মো. হেলাল উদ্দীনের সভাপতিত্বে উদ্বোধনী অনুষ্ঠানে প্রধান অতিথি হিসেবে উপস্থিত ছিলেন কমলগঞ্জ উপজেলা আওয়ামীলীগের সভাপতি আছলম ইকবাল (মিলন)।\nবিশেষ অতিথি হিসেবে উপস্থিত ছিলেন কমলগঞ্জ উপজেলা পরিষদের মহিলা ভাইস চেয়ারম্যান বিলকিছ বেগম, কমলগঞ্জ সদর ইউনিয়নের চেয়ারম্যান আব্দুল হান্নান, মাধবপুর ইউনিয়নের চেয়ারমান পুষ্প কুমার কানু, অধ্যক্ষ মো. নুরুল ইসলাম, সিলেট মহানগর আওয়ামীলীগের সদস্য রাহাত আহমদ তরফদার, প্রমুখ।\nতুমুল প্রতিদ্বন্ধিতাপূর্ণ উদ্বোধনী খেলায় ফুটবল একাডেমী, শ্রীমঙ্গলের প্রথমার্ধে দেওয়া একমাত্র গোলে শাহজাহান কিংস ফুটবল একাডেমী হবিগঞ্জকে পরাজিত করে জয়লাভ করে। খেলাটি উপভোগ করতে প্রচুর দর্শনার্থীদের উপস্থিতি লক্ষ্য করা গেছে।


যৌবনের প্রেম, ৮৮ বছর বয়সে ধরা » Leading News Portal : BartaBangla.com\nফারজানা তন্বী ক্যাটাগরি » বিনোদনবিশ্বজুড়ে6years আগে\nযৌবনের প্রেম, ৮৮ বছর বয়সে ধরা\nবার্তাবাংলা ডেস্ক :: অনেক জল ঘোলা করে শেষমেষ বিয়ের পিঁড়িতে বসলেন কংগ্রেস নেতা এনডি তিওয়ারি। ৮৮ বছরের তিওয়ারি বৃহস্পতিবার সকালে উজালা শর্মার সঙ্গে বিবাহ বন্ধনে আবদ্ধ হন। অথচ একসময় উজালার গর্ভের সন্তানকে নিজের ছেলে হিসেবে স্বীকার করতে চাননি কংগ্রেসের এই বর্ষীয়ান নেতা।\nপুত্র হিসেবে স্বীকৃতি আদায় করতে অনেক কাঠখড় পোড়াতে হয়েছে উজালার পুত্র রোহিত শঙ্করকে। গত মার্চে রোহিতকে নিজের আত্মজ হিসেবে স্বীকৃতি দেয়ার পর তার মাকে বিয়ে করলেন তিওয়ারি। বৃহস্পতিবার বিয়ের পর সাংবাদিকদের কাছে প্রতিক্রিয়া ব্যক্ত করে উজালা শর্মা বলেন, ‘তিওয়ারি আমাকে স্ত্রীর মর্যাদা দিয়েছেন। এতে আমি খুব খুশি হয়েছি।’\nএর আগে রোহিত শঙ্করকে (৩২) নিজের ছেলে হিসেবে মানতে অস্বীকার করেছিলেন তেওয়ারি। তখন সন্তানের দাবি আদায়ে দীর্ঘদিন ধরে লড়াই করতে হয়েছে রোহিতকে। ২০১২ সালে তিনি ভারতের এক আদালতে তিওয়ারির বিরুদ্ধে মামলা দায়ের করেন। আদালতের নির্দেশে ডিএনএ পরীক্ষার জন্য তাদের দুজনার রক্ত সংগ্রহ করা হয়। মেডিকেল টেস্টে প্রমাণিত হয় তিওয়ারি এবং রোহিত শঙ্কর সম্পর্কে বাবা-ছেলে। তখন দিল্লি হাইকোর্ট তিওয়ারিকে রোহিতের বাবা হিসেবে স্বীকৃতি দেন।\nবৃহস্পতিবার সকালে বাবা-মায়ের বিয়েতে গুটিকয়েক অতিথির মধ্যে রোহিতকেও দেখা গেছে।\nপরের কন্টেন্ট পড়ুন... বিজেপির ঘাড়ে চড়ে মধ্যবর্তী নির্বাচন চাইবে বিএনপি »\nবিয়ে নিয়ে তাড়াহুড়ো না-বিপাশা\nবার্তাবাংলা রিপোর্ট :: নিজের বিয়ে নিয়ে তাড়াহুড়ো করতে চান না বলিউডের ৩৫ বছর বয়সী বাঙালি…\nনৌবাহিনী প্রধানের সঙ্গে ভারতীয় প্রতিনিধি দলের সাক্ষাত\nবার্তাবাংলা রিপোর্ট :: বাংলাদেশ সফররত ভারতীয় ন্যাশনাল ডিফেন্স কলেজ (এনডিসি) এর ১৬ সদস্যের প্রতিনিধি দলের…\nকোন রোগে আক্রান্ত ঋষি কাপুর?\nনিজের অসুস্থতার কারণে মায়ের শেষকৃত্যেও হাজির থাকতে পারলেন না বলিউডের প্রবীন অভিনেতা ঋষি কাপুর? মা…\nআফগানে বোমা হামলায় গভর্নরসহ নিহত ১২\nবার্তাবাংলা ডেস্ক :: আফগানিস্তানের কুন্দুজ প্রদেশে শুক্রবার একটি মসজিদে আত্মঘাতী বোমা হামলায় জেলার গভর্নরসহ ১২…